

उत्पत्ति अनुप्रयोग गाइड

तिमोथी एफ. नेव, पीएचडी - निर्देशक

टम वारेन, डी.मि. - विषयवस्तु लेखक

जोन हचकिन्स् , एम. ए. - विषयवस्तु लेखक

तबिता प्राइस् , बि.ए. - विषयवस्तु लेखक र सम्पादक

डिसेम्बर २०१८



[परिचय ४](#_Toc65660520)

[प्रस्थान १:१-२:१० ७](#_Toc65660521)

[प्रस्थान ३:१-२२ ८](#_Toc65660522)

[प्रस्थान १२:१-४२ ९](#_Toc65660523)

[प्रस्थान १४:१-३१ १०](#_Toc65660524)

[प्रस्थान १६:१-३६ ११](#_Toc65660525)

[प्रस्थान १९:१-२५ १२](#_Toc65660526)

[प्रस्थान २०:१-२६ १३](#_Toc65660527)

[प्रस्थान ३२:१-३५ १४](#_Toc65660528)

[प्रस्‍थान ३४:१-३५ १५](#_Toc65660529)

[प्रस्थान ४०:१७-३८ १६](#_Toc65660530)

[निष्कर्ष: १६](#_Toc65660531)

यदि तपाईंहरूसँग यस गाइडबारे कुनै प्रश्‍नहरू वा टिप्पणीहरू छन् भने, कृपया हामीलाई ई-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)

# परिचय

प्रस्थान २०:१-३

१ परमेश्‍वरले यी सबै वचन बोल्नुभयोः

२ "म परमप्रभु तिमीहरूका परमेश्‍वर हुँ जसले तिमीहरूलाई मिश्र देश अर्थात् दासत्वको घरबाट निकालेर ल्याएँ ।

३ मेरो अगि अरू कुनै देवी-देवता नमान्‍नू ।

## धर्मशास्‍त्रले हामीलाई धर्मशास्‍त्र के लागि असल छ र यसले के उत्पादन गर्छ भनी बताउँछः

1. धर्मशास्‍त्रको ज्ञानले तपाईंलाई बुद्धिमान् हुन र मुक्तिको बाटोलाई बुझ्न सहायता गर्नेछ ।
2. धर्मशास्‍त्रले हामीलाई हाम्रो जीवन कसरी जिउने भनी सिकाउँछ ।
3. धर्मशास्‍त्रले हामीलाई सही र गलतको नाप दिन्छ ।
4. धर्मशास्‍त्र अध्ययन गर्ने इसाईलाई भक्तिभावको प्रशिक्षण दिइनेछ, कसरी जिउने भन्‍ने कुरा देखाइनेछ, परमेश्‍वरसँगको सम्बन्ध कसरी बनाउने र अरूप्रति प्रेममा कसरी बाँच्ने भनी सिकाइनेछ ।
5. परमेश्‍वरको वचन अध्ययन गर्ने इसाईसँग परमेश्‍वरको महिमा गर्नको लागि जिउन आवश्‍यक पर्ने सबैथोक हुन्छ ।

## यस गाइडको उद्देश्य होः

1. इसाई समुदायभित्र उनीहरूको जीवनमा धर्मशास्‍त्रको प्रभावकारिताको नाप गर्ने एउटा स्रोत प्रदान गर्न ।
2. आफ्नै भाषामा धर्मशास्‍त्र पढ्न सक्ने विश्वासीहरूलाई नयाँ तरिकामा बाइबल अध्ययन गर्न र यसलाई प्रयोग गर्न सिकाउन ताकि उनीहरूले परमेश्वरमा आफ्नो जीवनको लागि उहाँको योजनाको पूर्ण रूपमा अनुभव गर्न सकून् ।
3. इसाईहरुलाई बाइबलको गहिरो समझ र ज्ञानतर्फ डोर्‍याउन, इसाई समुदायलाई हस्तांतरणीय, विस्तार गर्न सकिने, प्रशिक्षण गाइड दिन ।
4. बाइबलमा भेटिएका गाह्रा शब्दहरू र विचारहरूलाई व्याख्या गर्न।
5. इसाईहरूलाई परमेश्‍वरको वचनको शिक्षामा आधारित आराधनामा परमेश्‍वरलाई प्रेम व्यक्त गर्ने तरिकाहरू पत्ता लगाउन सहायता गर्न ।

## यस गाइडको प्रयोगका नतिजाहरू हुन्ः

1. विश्‍वास गर्ने समुदाय आफ्नो बाइबलको समझमा वृद्धि हुनेछन्, र उनीहरूले यसको सन्देशलाई कसरी बुझ्‍ने र इसाई जीवन र परमेश्‍वरको आराधनाका निर्देशनहरू कसरी अनुसरण गर्ने भनी सिक्नेछन् ।

ख्रीष्टले आफूहरूलाई प्रेम गर्नुभएजस्तै मण्डलीहरूमा भएकाहरूले पनि अरू मानिसहरूलाई सेवा गर्न र प्रेम गर्न सिक्नेछन् ।

जब इसाईहरू आफ्नो विश्‍वासमा जिउँछन् र परमेश्‍वरमा आफ्नो भरोसा बढाउँछन्, उनीहरूले इसाई जीवनका अनुशासनहरू (प्रार्थना, उदारता, शुद्धता र त्यस्तै अरू) वृद्धि भएको अनुभव गर्नेछन् ।

## यस गाइडका लागि प्राथमिक दर्शकहरू हुन्ः

1. बाइबलको सन्देश बुझ्‍न चाहने र बाइबलको शिक्षा अनुसरण गर्न चाहने इसाईहरू जसद्वारा परमेश्वरलाई आदर हुन्छ र इसाईहरू आत्मिक परिपक्कतामा बढ्छन् ।
2. समुदायमा भएका आत्मिक अगुवाहरू जसले बाइबलको सन्देश सिकाउन सिकेका छन्, साथै उनीहरूका शिक्षाद्वारा उनीहरूले मण्डलीमा आत्मिक वृद्धिको लागि प्रोत्साहन दिनेछन् र स्थानीय मण्डलीमा एकसाथ आराधना गर्ने र सेवा गर्नेहरूलाई आत्मिक परिपक्कततिर अगुवाइ गर्नेछन् ।

## यस गाइडको अपेक्षित परिणामः

1. इसाईहरू र इसाई विश्‍वासमा चासो राख्‍नेहरूले बाइबलको अर्थको गहिराइ बुझ्नेछन् र उनीहरू बाइबलको सन्देशलाई आफ्नो जीवनमा लागू गर्नलाई प्रोत्साहित हुनेछन् ।
2. यसलाई प्रयोग गर्नेहरूले व्यक्तिगत रूपमा बाइबलको सन्देश बुझ्नेछन् र आफ्नो जीवनमा लागू गर्नेछन् जसै उनीहरूले आफ्नो जीवन, परमेश्वर र आफ्ना छिमेकीहरूको विशाल समुदाय र विशेष गरी आराधक समुदायका इसाईहरूसँग जिउँछन् ।
3. यसलाई प्रयोग गर्नेहरू आफूले गरेको धर्मशास्‍त्रको अनुवादमा विश्‍वस्त हुनेछन् र यसलाई अरूसँग बाँड्न सहासी हुनेछन् ।
4. यसलाई प्रयोग गर्नेहरूले अरूहरूलाई परमेश्वरको वचन बुझ्न र आफ्नो जीवनमा लागू गर्न सहायता पुर्‍याउनेछन् ।
5. यसलाई प्रयोग गर्नेहरूले अरु भाषाका समूहहरुलाई आफ्नै भाषामा धर्मशास्‍त्र पाउनको लागि सहयोग गर्न हौसला र चुनौती पाउनेछन् ।

## यो गाइड निम्न कुराहरू हुनको लागि रचना भएको होः

1. प्रस्थान अनुप्रयोग गाइड एक थप स्रोत हो जुन समीक्षा गर्नेहरूको गाइडमा पाइने शिक्षासँगसँगै खडा हुन्छ र समर्थन गर्छ ।
2. समीक्षा गर्नेहरूको मार्गनिर्देशनमा प्रयोग गरिएका खण्डहरूमा आधारित प्रश्‍नहरूको श्रृंखला जसले सहभागीहरूलाई आफूले पढेका कुराहरूलाई उनीहरूको आफ्नै अनुभव र जीवनमा लागू गर्न आग्रह गर्छ ।
3. झुण्डका अगुवाद्वारा एउटा समूह वा समुदायको प्रक्रियामा रेखदेख गर्न ।

यो गाइडलाई प्रयोग गर्नको लागि, आफ्नो हृदयको भाषामा धर्मशास्‍त्रको नयाँ पहुँच भएका इसाईहरूको समूहले सँगै बाइबल पढ्न र अध्ययन गर्न, र यस अध्ययन गाइडमा समावेश गरिएका प्रश्नहरू एकसाथ छलफल गर्न सहमति जनाउन सक्छन् । इसाई मण्डलीका एक आत्मिक अगुवाले (पाष्टर, शिक्षक, वा अगुवा, वा हुनसक्छ कुनै पनि एक अनुवादक, इत्यादि) समूहलाई नेतृत्व गर्न दिनुपर्छ ताकि समूहमा अनुप्रयोग गाइड एकसाथ अध्ययन गरियोस् ।

## यो गाइड कसरी प्रयोग गर्नेः

1. धर्मशास्‍त्रका खण्डहरू प्रश्‍नहरूको श्रृंखलाको अगि सूचीबद्ध गरिएका छन् । यी खण्डहरूलाई नयाँ अनुवाद गरिएको धर्मशास्‍त्रमा पढ्नुहोस् ।
2. त्यसपछि समूहको अगुवाले खण्डहरू अनुसार समूहलाई प्रश्‍न‍‍हरू सोध्नेछन् ।
3. यदि सम्भव छ भने (उच्च साक्षरता भएको ठाउँमा) एक व्यक्तिलाई प्रश्‍नहरूको उत्तरहरूमा नोट लिन नियुक्त गर्नुहोस्, विशेष गरी कुनै पनि प्रश्‍नहरू जसमा व्यक्तिहरू असहमत हुन्छन् वा जसमा उत्तर अज्ञात छ ।
4. प्रश्‍नहरूमा विस्तारै काम गर्नुहोस्-- सबै जनालाई खण्डहरूको बारे सोच्‍ने समय दिनुहोस् र यदि उहाँहरूले चाहनुभयो भने उत्तर दिने समय दिनुहोस् ।
5. प्रश्‍नहरूको प्रत्येक खण्डको अन्तमा निष्कर्ष प्रश्‍नहरूको एउटा भाग हुन्छ । धेरै श्रोताहरूसँग बाँड्नको लागि सम्भव भएसम्म, प्रश्‍नहरूको उत्तरहरूको विवरण राख्‍नुपर्छ ।

यदि तपाईंहरूसँग यस गाइडको बारे कुनै प्रश्‍नहरू वा टिप्पणीहरू छन् भने, कृपया हामीलाई ई-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)

# प्रस्थान १:१-२:१०

1. मिश्रका नयाँ राजा इस्राएलीहरूका सङ्ख्यादेखि डराए, त्यसैले तिनले तिनीहरूलाई हानि गर्ने योजना बनाए । हामीले आजको दिनमा मानिसहरू आफूहरू भन्दा बेग्लै भएकाहरूदेखि डराएको र सम्भवतः हानि गरिरहेको कहाँ देख्छौं? इसाईहरूले यसो भइरहेको देखे भने तिनीहरूले कसरी प्रतिकृया दिनुपर्छ?
2. शिप्रा र पूआले मिश्रका राजाको आज्ञा पालन नगरेर ठिक गरे (१:१५-१९)? इस्राएलका बच्चाहरू कसरी बाँचे भन्‍ने बारेमा के तिनीहरूले मिश्रका राजासँग झुट बोले? के झुटो बोल्न ठिक हुने परिस्थितिहरू छन्? यदि त्यस्तो हो भने, ती परिस्थितिहरू वर्णन गर्नुहोस् ।.
   * इस्राएलीहरू मिश्रमा हुँदा परमेश्वरले तिनीहरूलाई जुटाउनुभयो र वास्ता गर्नुभयो । परमेश्वरले तपाईं र तपाईं बस्‍नु हुने ठाउँका मानिसहरूलाई के कस्ता तरिकाहरूले जुटाउनुभएको छ? परमेश्वरले तपाईंलाई सधैँ अगुवाइ गर्नुहुनेछ र जुटाउनुहुनेछ भनी यसले तपाईंलाई कसरी निर्धक्कता दिन्छ?
   * परमेश्वरले आफ्ना मानिसहरूलाई डोर्‍याउन चुन्नुभएकाहरूलाई कसरी तयार गर्नुहुन्छ भन्‍ने विषयमा यस खण्डले तपाईंलाई के सिकाउँछ? कस्ता अनुभवहरूले (राम्रो वा नराम्रो)तिनीहरूलाई प्रभावशाली अगुवाहरू बनाउँछन्?
   * मोशाको अघिल्लो जीवन बारे पढेपछि, तपाईंले परमेश्वरको उद्देश्यको बारेमा के सिक्नुभयो? परमेश्वरले आफ्नो प्रतिज्ञाको सधैँ पुरा गर्नुहुनेछ भनी तपाईंले कसरी थाहा पाउनुहुन्छ? हरेक घटना सधैँ परमेश्वरको नियन्त्रणमा हुन्छ भनी तपाईंले कसरी थाहा पाउनुहुन्छ?

# प्रस्थान ३:१-२२

1. परमेश्‍वरले आफैलाई जलिरहेको पोथ्रामा मोशाकहाँ प्रकट गर्नुभयो । आजको दिनमा परमेश्वरले आफैलाई हामीकहाँ कसरी प्रकट गर्नुहुन्छ?
2. परमेश्‍वरले आफैलाई मोशाकहाँ चिनाउनुहुन्छ, र तिनी पवित्र जमिनमा उभिरहेका छन् भनी परमेश्‍वरले तिनलाई भन्‍नुहुन्छ ।
   * हामीले परमेश्‍वरको आराधना गर्दा परमेश्‍वर पवित्र हुनुहुन्छ भन्‍ने तथ्यलाई कसरी व्यक्त गर्न सक्छौं?
   * परमेश्‍वरको पवित्रताले हामीलाई परमेश्‍वरमा प्रार्थना गर्ने तरिकामा कसरी निर्देशन दिन्छ?
3. प्रायः परमेश्‍वरले हाम्रो समझभन्दा बाहिरको उद्देश्यको लागि प्रतिज्ञा दिनुहुन्छ, र हामीले सोच्दै नसोचेको तरिकामा उहाँले आफ्ना प्रतिज्ञाहरू पुरा गर्न सक्नुहुन्छ । त्यो समय वर्णन गर्नुहोस् जुन बेला परमेश्‍वरले तपाईंलाई आफूले सोच्दै नसोचेको तरिकाले जुटाइदिनुभयो । परमेश्‍वरले तपाईंलाई कस्ता प्रतिज्ञाहरू दिनुभयो जुन भविष्यमा लामो समयसम्म पुरा हुनेछैनन्?
4. परमेश्‍वरले तपाईंलाई कहिल्यै कुनै कुरा गर्नलाई बोलाउनुभएको छ जसले तपाईंलाई डर लाग्ने वा अनिश्चित बनायो? यदि छ भने, के भयो भनी वर्णन गर्नुहोस् ।
5. परमेश्‍वरले आफैंलाई "म हुँ" भनेर वर्णन गर्नुहुन्छ । तपाईंलाई यो नाउँ महत्त्वपूर्ण छ भनी किन लाग्छ? यसले तपाईंलाई परमेश्‍वरको चरित्र बारेमा के सिकाउँछ?
6. परमेश्‍वरले भन्‍नुभयो कि उहाँ अब्राहाम, इसहाक र याकूबका परमेश्‍वर हुनुहुन्छ । यसले विगतमा आफ्ना मानिसहरूसँगको परमेश्‍वरको सम्बन्धबारे पढ्न र सिक्न तपाईंलाई कसरी प्रोत्साहन गर्छ?

# प्रस्थान १२:१-४२

1. तपाईंको विचारमा इस्राएलीहरूले आफ्ना ढोकाहरूमा रगत लगाएको परमेश्‍वरले किन चहानुभयो?
   * थुमा र रगतको के महत्त्व छ? तपाईंको विचारमा थुमा किन निष्खोट हुनुपर्थ्यो? निस्तारको कथाले धेरै वर्षपछि येशूले के गर्नुहुनेछ भन्‍ने कुरा कसरी देखाउँछ, वर्णन गर्नुहोस् ।
   * नोटः प्रस्थान १२ मा भएको निस्तार र नयाँ करारमा वर्णन गरिएको प्रभु भोजबिच सम्बन्ध छ-- हेर्नुहोस् १ कोरिन्थी ५:७; मत्ती २६:१६-२८, र अन्य । येशूलाई परमेश्‍वरको थुमा भनिन्छ जसले संसारका पापहरू हटाउनुहुन्छ, हेर्नुहोस् यूहन्ना १:२६ र २९ ।
2. इस्राएलीहरू मिश्रमा ४३० वर्ष रहे भनी १२:४०-४२ मा यसले बताउँछ ।
   * यसले परमेश्‍वरको समय र उहाँका प्रतिज्ञाहरू पुरा भएको बारेमा हामीलाई के बताउँछ?
   * प्रतिक्षाले इसाईलाई कसरी फाइदा हुन्छ?
3. परमेश्‍वरले तपाईंलाई कुनै कुरा (उदाहरणको लागिः पापमय व्यवहार, पिडादायी भावना, खराब सम्बन्ध वा अवस्था) बाट छुट्कारा दिनुभएको समयलाई वर्णन गर्नुहोस् । तपाईं स्वतन्‍त्र हुनुहुँदा तपाईंले कस्तो महसुस गर्नुभयो?
   * इस्राएलीहरू कनानमा (परमेश्‍वरले अब्राहामसँग प्रतिज्ञा गर्नुभएको देशमा) फर्कन सकून् भनेर परमेश्‍वरले कदम चाल्नुभएका थुप्रै तरिकाहरूमध्ये केही सूची बनाउन सक्नुहुन्छ?
   * कनान देश, इस्राएलको घर हुने प्रतिज्ञाको लागि उत्पत्ति १२:७; १५:१८ मा हेर्नुहोस् ।

# प्रस्थान १४:१-३१

1. तपाईं त्यस्तो अवस्थामा कहिल्यै पर्नुभएको छ जसबाट निस्कन तपाईंको लागि असम्भव थियो? परमेश्‍ वरले तपाईंलाई त्यो समयमा कसरी प्रोत्साहन र अगुवाइ गर्नुभयो?
2. तपाईंको विचारमा परमेश्‍वरले फारोको हृदय कठोर पार्नुभयो भनेको के हो (१४ः४,८)? मानिसहरूका दुष्ट अभिप्रायहरूद्वारा पनि परमेश्‍वरले आफ्नो महिमा कसरी ल्याउनुहुन्छ, वर्णन गर्नुहोस् ।
   * के परमेश्‍वरले कसैको हृदयलाई कठोर बनाउनु ठिक हो? परमेश्‍वरले फारोको हृदय कठोर पार्नुभएर पनि कसरी अझै पनि न्यायोचित र पाप रहित ठहरिनुभयो?
   * प्रस्थानमा यस्तो पनि भनिएको छ कि फारोले आफ्नो हृदय कठोर पारे (८:१५; ८:३२; ९:३४) । तपाईंको विचारमा के यसले फारोको हृदय कठोर पार्नमा फारो र परमेश्‍वर दुवै जिम्‍मेवार थिए भन्ने अर्थ दिन्छ? अर्को शब्दमा, सबै कुराहरूमाथि परमेश्‍वरको नियन्‍त्रणसहित मानिसहरूको स्वइच्छाले कसरी काम गर्छ?
3. परमेश्‍वरले मोशालाई स्थिर रहन भन्‍नुभयो किनकि उहाँले तिनको निम्ति लड्नुहुनेछ ।
   * परमेश्‍वरले कदम चाल्नुहुने कुरामा हामीलाई प्रतिक्षा गर्न किन गाह्रो हुन्छ?
   * परमेश्‍वरले कस्ता तरिकाहरूमा आज हाम्रो निम्ति लड्नुहुन्छ?
   * तपाईंको लागि परमेश्‍वरमा स्थिर रहनु र झै-झगडा उहाँमा राख्‍नु कस्तो हुन्छ?
4. जब परमेश्‍वरले हाम्रो निम्ति प्रतिज्ञा गर्नुहुन्छ, तब हाम्रो निम्ति परमेश्‍वरको प्रतिज्ञाको आधारमा हाम्रो जिम्मेवारी के हुनेछ?जब परमेश्‍वरले हाम्रो निम्ति केही गर्नेछु भनी प्रतिज्ञा गर्नुहुन्छ, तब हामीले के गर्नुपर्छ?
   * आफ्ना मानिसहरूको निम्ति परमेश्‍वरका प्रतिज्ञाहरूका केही उदाहरणहरू के के हुन् जुन प्रस्थानको यस खण्डमा लेखिएका छन्?
5. जब इस्राएलीहरूले मिश्र छोड्दै सुख्खा समुद्री पींढमा हिँड्दै थिए तपाईंको विचारमा उनीहरूले कस्तो महसुस गरे?
   * परमेश्‍वरले शक्तिशाली आश्चर्यकर्म गर्नुभएको के तपाईंले देख्‍नुभएको छ?
   * त्यसो हो भने, त्यसपछि तपाईंलाई कस्तो अनुभव भयो?

# प्रस्थान १६:१-३६

1. यस खण्डमा, इस्राएलीहरूले फेरि पनि मोशासँग गनगन गर्छन् । तपाईंले आफ्नो तर्फबाट सक्दो सहयोगी बन्‍न कोसिस गरे तापनि के कसैले तपाईंलाई कहिल्यै गनगन गरेको छ?
   * गनगन गर्नको लागि के कहिल्यै कुनै समय उचित हुन्छ?
   * हामीले उनीहरूको बारेमा गनगन गर्नको साटो त्यो व्यक्तिको निम्ति गर्न सक्ने केही कुराहरू के के हुन्?
2. इस्राएलीहरू हतोत्साहित हुँदा, तिनीहरूले मिश्र फर्कने बारे सोचे ।
   * इस्राएका छोराछोरीहरूका निम्ति हतोत्साहित हुने कारण के हो? इसाईको रूपमा के यस्तो कुनै समय आएको छ जुन बेला तपाईं हतोत्साहित भएर आफ्नो पुरानो समयमा फर्कन परिक्षामा पर्नुभयो?
   * हाम्रो जीवनमा ढिलाइ र बद्लिदो अवस्थाले हामीमा कसरी हतोत्साहित र शंका ल्याउँछ?
3. परमेश्‍वरले तपाईंसँग गर्नुभएका प्रतिज्ञाहरू उहाँले पुरा नगर्नु भएसम्म उहाँले तपाईंको जीवन र तपाईंको विश्वासको बारेमा गर्नुभएका प्रतिज्ञाहरूले तपाईंलाई कसरी निरन्तर लागिरहन प्रोत्साहन दिन्छ?
4. मानिसहरूले गनगन गरे तापनि, परमेश्‍वरले तिनीहरूलाई अझै पनि भोजन जुटाउनुभयो । परमेश्‍वरले तपाईंको जीवनमा तपाईंलाई खाँचो परेको बेला जुटाइदिनुभएको समयलाई वर्णन गर्नुहोस् ।
5. किन परमेश्‍वरको उदारपूर्ण प्रबन्ध, हामीले उहाँलाई गनगन गर्ने र हामीप्रति उहाँको प्रेममा शंका गर्ने एक कारण हुन सक्छ?
   * तपाईंको जीवनको त्यो समयको बारेमा वर्णन गर्नुहोस् जुन बेला परमेश्‍वरले तपाईंको वास्ता गरिरहनुभएको, तपाईंको निम्ति जुटाइरहनुभएको र तपाईंलाई सहायता गरिरहनुभएको तरिका बारे तपाईंले गनगन गर्नुभयो ।
   * परमेश्‍वरले हामीलाई दिनुभएका वरदानहरू देखी हामी कसरी सन्तुष्ट हुन सक्छौं जबकि त्यो उहाँले हामीलाई दिनुहुन्छ भनी हामीले आशा गरेका थिएनौं?
6. मन्नद्वारा परमेश्‍वरले तिनीहरूलाई उजाड-स्थानमा कसरी जुटाउनुभयो भनी पछिका पुस्ताहरूले सम्झना गरून् भनेर परमेश्‍वरले मोशालाई केही मन्नहरू राख्‍न भन्‍नुभयो ।
   * तपाईंलाई परमेश्‍वरको विश्‍वासनीयता र प्रबन्ध सम्झनलाई केले सहायता गर्छ?
   * तपाईंले पछिका पुस्ताहरूलाई परमेश्‍वरको विश्‍वासनीयता र प्रबन्ध सम्झना दिलाउन कसरी सहायता गर्न सक्नुहुन्छ?
7. परमेश्‍वरले खाँचोमा परेको बारेमा अरू मानिसहरूलाई कसरी जुटाउनुभएको छ भनी देखेर तपाईंलाई के फाइदा हुन्छ?
8. परमेश्‍वरमा निरन्तर विश्वास गरिरहेको कुनै व्यक्तिप्रति उहाँ विश्वासयोग्य हुनुभएको तपाईंले देख्‍नुहुँदा तपाईंलाई के प्रोत्साहन मिल्न सक्छ?

# 

# प्रस्थान १९:१-२५

1. इस्राएलीहरूको लागि परमेश्‍वरको उद्देश्य तिनीहरूलाई पुजारीहरूको राज्य र एउटा पवित्र जाति बनाउनु थियो ।
   * संसारभरिका इसाईहरूको लागि परमेश्‍वरको उद्देश्य के हो?
   * कुन तरिकामा आज्ञाकारिता परमेश्‍वरले आफ्ना मानिसहरूका लागि आफ्नो उद्देश्य पुरा गर्नुको एउटा भाग हो?
2. इस्राएलीहरूले परमेश्‍वर आफूहरूकहाँ आउनु अगि आफैंलाई शुद्ध गर्नुपर्थ्यो ।
   * इसाईको रूपमा, उहाँको उपस्थितिमा जान अगि हामीले आफैंलाई कसरी शुद्ध गर्नुपर्छ?
   * परमेश्‍वरको पवित्रताले हामीलाई परमेश्‍वरबाट कसरी टाढा राख्छ?
   * प्रार्थना गर्ने वा परमेश्‍वरको उपस्थितिमा हुन चाहने हाम्रो क्षमतालाई हाम्रो पापले कसरी असर गर्छ?
   * परमेश्‍वर बस्‍नुहुने ठाउँमा एउटा इसाईले कसरी प्रवेश गर्न सक्छ? यस अध्यायमा परमेश्‍वर इस्राएलीहरूकहाँ आउनु हुँदा के भयो वर्णन गर्नुहोस् ।
3. परमेश्‍वर सीनै पर्वतमा देखा पर्नुहुँदा, त्यहाँ गर्जन, बिजुली र आगो थियो । मानिसहरू धेरै डराए । तपाईंको विचारमा परमेश्‍वर उनीहरूकहाँ यसरी किन देखा पर्नुभयो?
   * यसलाई परमेश्‍वर धेरै वर्षपछि येशू ख्रीष्टमा आफ्ना मानिसहरूकहाँ देखा पर्नुभएको कुरासँग तुलना गर्नुहोस् ।

# प्रस्थान २०:१-२६

1. २०:२ मा परमेश्‍वरले इस्राएलीहरूलाई उहाँले उनीहरूलाई १० आज्ञाहरू दिन अगि तिनीहरूको निम्ति के गरिदिनुभएको थियो भन्‍ने बारेमा याद दिलाउनुभयो । तपाईं इसाई बन्न अगि परमेश्‍वरले तपाईंको जीवनमा के गर्दै हुनहुन्थ्यो?
2. आफ्ना मानिसहरूले आफ्नो जीवन कसरी जिएको परमेश्‍वर चाहनुहुन्छ भनी उहाँले तिनीहरूलाई किन भन्‍नुभयो? परमेश्‍वरबाटको आज्ञाहरूले हामीसँग कसरी संचार गर्छन्?
   * कस्ता तरिकाहरूले इसाईहरूलाई पनि पुरानो करारका (दस आज्ञाहरूमा दिइएका) आज्ञाहरू र व्यवस्थाहरू पालन गर्न निर्देशन गरिएको छ?
3. कहिलेकाहीं मानिसहरू विश्वासी हुन चाहँदैनन् किनकि उनीहरूले धेरै नियमहरू र आज्ञाहरू पालन गर्न चाहँदैनन् । तपाईंले कसरी कुनै व्यक्तिलाई परमेश्‍वरका आज्ञाहरूद्वारा उहाँको प्रेम बारे सिक्न सक्नुहुन्छ?
4. पहिलो चार आज्ञाहरूले तपाईंलाई परमेश्‍वर र उहाँका मानिसहरू बिचको सम्बन्ध बारे के सिकाउँछ?
5. अन्तका छ आज्ञाहरूले तपाईंलाई विश्वासीहरू र अरू सबै मानिसहरू बिचको सम्बन्ध बारे के सिकाउँछ?

# प्रस्थान ३२:१-३५

1. इस्राएलीहरूले परमेश्‍वरका अचम्मका आश्चर्यकर्महरू देखिसकेपछि पनि, सीनै पर्वतबाट फर्किेने मोशा प्रतिक्षा गरिरहँदा तिनीहरूले सुनका बाछा बनाएर पाप गरे । सुनको बाछा बनाउनलाई कसले निर्देशन गरे? हारूनको अगुवापनले तिनको विश्वास र तिनको परमेश्‍वरप्रतिको आज्ञाकारिता बारे तपाईंलाई के बताउँछ? यो अध्यायमा हारूनको अगुवापनको बारेमा तपाईंलाई के लाग्छ?
2. तपाईंको विचारमा परमेश्‍वरले इस्राएलीहरूलाई मिश्रबाट उद्धार गर्नुभए लगत्तै उनीहरूले किन उहाँको आज्ञा उल्लङ्घन गरे?
3. आज मानिसहरूले पुज्‍ने विभिन्न प्रकारका मूर्तिहरू के के हुन्?
   * कस्ता अनुभवहरूले हामीलाई साँचो परमेश्‍वरलाई भन्दा अरू केही कुरालाई पुज्न परिक्षामा पार्छ?
4. मानिसहरूलाई मुर्ति पुजा गर्न लगाउने (सुनको बाछा) कुरामा हारून अगुवाइ गर्न असफल हुनु घोर पाप थियो । यस अध्यायमा हारूनको नेतृत्वबारे तपाईंलाई के लाग्छ? हारूनको अगुवापनले तिनको विश्वास र तिनको परमेश्‍वरप्रतिको आज्ञाकारिता बारे तपाईंलाई के बताउँछ? इस्राएलका छोराछोरीहरूले यी कुराहरू किन गरे भनी व्याख्या गर्न हारूनले मोशालाई के कस्ता कारणहरू दिए?
5. मोशाले इस्राएलका छोराछोरीहरूको निम्ति बिन्ती गरे र तिनले इस्राएलका छोराछोरीहरूलाई नाश नगर्नलाई परमेश्‍वरसँग बिन्ती गरे ।
   * परमेश्‍वरले इस्राएलका छोराछोरीहरूलाई पहिले दासत्वबाट निकालेर ल्याउनुहुँदा, उहाँले तिनीहरूलाई नाश गर्नुभएको (सोच्दै हुनुहुन्थ्यो) कुरा अरू जातिहरूलाई बताइने बारेमा मोशा किन चिन्तित थिए? परमेश्‍वरले इस्राएलका छोराछोरीहरूलाई गर्ने कुरा बारे अरू जातिहरूले जे सुने वा सोचे त्यसलाई मोशाले किन हृदयमा लिनुपर्छ?
   * परमेश्‍वरले मोशाको सुझाव कसरी लिनुहुन्छ? परमेश्‍वरको कृपाले उहाँको व्यवहार र प्रेमबारे तपाईंलाई के बताउँछ? मोशाले परमेश्‍वरलाई अब्राहाम, इसहाक र (इस्राएल पनि भनिने) याकूबसँगको उहाँको प्रतिज्ञालाई सम्झनु भन्छन् ।
6. इस्राएलका छोराछोरीहरूले मूर्ति बनाएको हुनाले र आफूहरूले बनाएको मूर्तिको लागि गीत गाएको हुनाले मोशाले तिनीहरूप्रति कसरी रिस व्यक्त गरे?
   * तपाईंको विचारमा मोशाले दस आज्ञाहरू भएको शिला-पाटीहरू फाल्नु र ती टुक्राटुक्रा हुने गरी फुटाउनु ठिक थियो या बेठिक?
   * तपाईंको विचारमा परमेश्‍वरका मानिसहरूले पाप गरिरहेको, परमेश्‍वरको व्यवस्था तोडिरहेको वा परमेश्‍वरले मनाही गर्नुभएको कुराहरू गरिरहेको देख्दा हाम्रो समयका इसाईहरूले कसरी प्रतिक्रया दिनुपर्छ?

# प्रस्‍थान ३४:१-३५

1. तपाईंको विचारमा मोशाले फुटाएका शिला-पाटीहरूलाई परमेश्‍वरले किन परिवर्तन गरेको चाहनुभयो? तपाईंले पाप गर्नुभएपछि परमेश्‍वरले तपाईंलाई दोस्रो मौका दिनुभएको छ भनी के तपाईंले महसुस गर्नुभएको छ?
2. परमेश्‍वर मोशाको सामु भएर जानुहुँदा उहाँ आफ्नो वर्णन गर्नुहुन्छ (३४:६-८) । प्रत्येक व्याख्या पढ्नुहोस् र परमेश्‍वरले तपाईंको जीवनमा वा बाइबलमा त्यो चरित्र देखाउनु हुँदाको समय बारे भन्नुहोस् । परमेश्‍वरले आफ्नो व्यवहार बारे मोशालाई के देखाउन चाहनुभयो?
3. के तपाईं आफैलाई दयालु, अनुग्रही, रिस गर्नमा ढिला र प्रेममा प्रचुर र भरोसायोग्य हुनुहुन्छ भनी वर्णन गर्नुहुन्छ? तपाईंले यी चरित्रहरूमा दैनिक जिउन के गर्न सक्नुहुन्छ? तपाईंले मोशाको जीवन र नेतृत्वपन हेर्दा के कस्ता उदाहरणहरूले यी गुणहरू बारे तपाईंलाई सिकाउन सक्छन्?
4. इस्राएलीहरूले प्रतिज्ञाको देशका बासिन्दाहरूसित कुनै किसिमको करार नबाँध्नू र इस्राएलीहरूले तिनीहरूसँग विवाह नगर्नू भनी परमेश्‍वरले मोशालाई चेतावनी दिनुभयो । के यो चेतावनी आजपनि इसाईहरूको लागि महत्वपूर्ण छ? तपाईंको विचारमा विश्वासीहरूले अविश्वासीहरूसँग कसरी अन्तरक्रिया गर्नुपर्छ?
5. तपाईंको विचारमा इस्राएलीहरूले आफ्ना अगौटे फलहरू आफूकहाँ ल्याएको परमेश्‍वरले किन चाहनुहुन्छ? इसाईहरूले परमेश्‍वरलाई के "अगौटे फलहरू" चढाउनुपर्छ?
6. मोशाले ४० दिन र रातसम्म केही पनि खाएनन् वा पिएनन् । तपाईंको विचारमा उपवासको के महत्व छ? तपाईंले कहिल्यै उपवास बस्नुभएको छ? छ भने, तपाईंको अनुभव वर्णन गर्नुहोस् ।

# प्रस्थान ४०:१७-३८

1. पवित्र वासस्थान र यसका सामानहरूले परमेश्‍वरको व्यवहार र आफूलाई कसरी आराधना गरेको उहाँ चाहनुहुन्छ भन्ने बारेमा हामीलाई के सिकाउन सक्छ?
2. परमेश्‍वरले मानिसहरूबाट टाढा राख्‍ने तरिकाहरू र परमेश्‍वरले मनिसहरूलाई आफ्नो नजिक अाउन दिनु हुने तरिकाहरू के-के थिए?
3. इसाईहरूले कस्ता किसिमका बलिदानहरू आज परमेश्‍वरलाई चढाउनुपर्छ? पशुहरूको बलिदान दिने प्रथा कसरी हामीलाई मुक्ति दिने, हाम्रा पापको लागि बलिदान हुने ख्रीष्टको मृत्यु जस्तै थियो?

# निष्कर्ष:

1. तपाईंले यी प्रस्थान अध्ययन गरेर परमेश्‍वर, आफू र अरू बारे के राम्ररी बुझ्‍नुहुन्छ?
2. के तपाईंले प्रस्थानको सन्देशलाई आफ्नो जीवनमा लागू गर्न सक्ने पाँच तरिकाहरूको सूची बनाउन सक्नुहुन्छ?
3. जब तपाईं प्रार्थना गर्नुहुन्छ, तपाईंले प्रस्थानबाट परमेश्‍वरलाई केको निम्ति धन्यवाद दिन सक्नुहुन्छ?
4. प्रस्थानका आधारमा, के तपाईंले परमेश्‍वरको अगि पश्चात्ताप गर्नुपर्ने कुनै पनि कुरा बारे सोच्न सक्नुहुन्छ?

यदि तपाईंहरूसँग यस गाइडबारे कुनै प्रश्‍नहरू वा टिप्पणीहरू छन् भने, कृपया हामीलाई ई-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)