****

फिलिप्पी अनुप्रयोग गाइड

## 

तिमोथी एफ. नेव, पीएचडी - निर्देशक

टम वारेन, डी.मि. - विषयवस्तु लेखक

जोन हचकिन्स् , एम. ए. - विषयवस्तु लेखक

तबिता प्राइस् , बि.ए. - विषयवस्तु लेखक र सम्पादक

डिसेम्बर २०१८



[परिचय ३](#_Toc65834964)

[फिलिप्पी १:१-११ ६](#_Toc65834965)

[फिलिप्पी १:१२-२६ ७](#_Toc65834966)

[फिलिप्पी १:२७-२:१८ ९](#_Toc65834967)

[फिलिप्पी २:१९-२:३० ११](#_Toc65834968)

[फिलिप्पी ३:१-४:१ १२](#_Toc65834969)

[फिलिप्पी ४:२-२३ १३](#_Toc65834970)

[निष्कर्ष १४](#_Toc65834971)

# परिचय

*फिलिप्पी १:३-५ ULB*

*३ हर समय तिमीहरूको सम्झना गर्दा, म मेरा परमेश्‍वरलाई धन्यवाद दिन्छु ।*

*४ तिमीहरू सबैका निम्ति मेरो हरेक प्रार्थनामा म आनन्दसाथ प्रार्थना गर्दछु ।*

*५ पहिलो दिनदेखि अहिलेसम्म सुसमाचारमा तिमीहरूको सहभागिताको लागि म धन्यवाद दिन्छु ।*

## धर्मशास्‍त्रले हामीलाई धर्मशास्‍त्र के लागि असल छ र यसले के उत्पादन गर्छ भनी बताउँछः

1. धर्मशास्‍त्रको ज्ञानले तपाईंलाई बुद्धिमान् हुन र मुक्तिको बाटोलाई बुझ्न सहायता गर्नेछ ।
2. धर्मशास्‍त्रले हामीलाई हाम्रो जीवन कसरी जिउने भनी सिकाउँछ ।
3. धर्मशास्‍त्रले हामीलाई सही र गलतको नाप दिन्छ ।
4. धर्मशास्‍त्र अध्ययन गर्ने इसाईलाई धार्मिकताको तालिम दिइनेछ, कसरी जिउने भन्‍ने कुरा देखाइनेछ, परमेश्‍वरसँग कसरी सम्बन्ध गाँस्ने र अरूलाई प्रेम गरेर कसरी बाँच्ने भनी सिकाइनेछ ।
5. परमेश्‍वरको वचन अध्ययन गर्ने इसाईसँग परमेश्‍वरको महिमा गर्नको लागि जिउन आवश्‍यक पर्ने सबैथोक हुन्छ ।

## यस गाइडको उद्देश्य होः

1. इसाई समुदायभित्र उनीहरूको जीवनमा धर्मशास्‍त्रको प्रवाभकारिताको नाप गर्ने एउटा स्रोत प्रदान गर्न ।
2. आफ्नै भाषामा धर्मशास्‍त्र पढ्न सक्ने विश्वासीहरूलाई नयाँ तरिकामा बाइबल अध्ययन गर्न र यसलाई प्रयोग गर्न सिकाउन ताकि उनीहरूले परमेश्वरमा आफ्नो जीवनको लागि उहाँको योजनाको अनुभव पूर्णरूपमा अनुभव सकून्।
3. इसाईहरुलाई बाइबलको गहिरो समझ र ज्ञानतर्फ डोर्‍याउन, इसाई समुदायलाई हस्तांतरणीय, विस्तार गर्न सकिने, तालिमको गाइड दिन ।
4. बाइबलमा भेटिएका गाह्रा शब्दहरू र विचारहरूलाई व्याख्या गर्न।
5. इसाईहरूलाई परमेश्‍वरको वचनको शिक्षामा आधारित आराधनामा परमेश्‍वरलाई प्रेम व्यक्त गर्ने तरिकाहरू पत्ता लगाउन सहायता गर्न

## यस गाइडको प्रयोगका नतिजाहरू हुन्ः

1. विश्‍वास गर्ने समुदाय आफ्नो बाइबलको समझमा वृद्धि हुनेछन्, र उनीहरूले यसको सन्देशलाई कसरी बुझ्‍ने र इसाई जीवन र परमेश्‍वरको आराधनाका निर्देशनहरू कसरी अनुसरण गर्ने भनी सिक्नेछन् ।
2. ख्रीष्टले आफूहरूलाई प्रेम गर्नुभएजस्तै मण्डलीहरूमा भएकाहरूले पनि अरू मानिसहरूलाई सेवा गर्न र प्रेम गर्न सिक्नेछन् ।
3. जब इसाईहरू आफ्नो विश्‍वासमा जिउँछन् र परमेश्‍वरमा आफ्नो भरोसा बढाउँछन्, उनीहरूले इसाई जीवनका अनुशासनहरू (प्रार्थना, उदारता, शुद्धता र त्यस्तै अरू) वृद्धि भएको अनुभव गर्नेछन् ।

## यस गाइडका लागि प्राथमिक दर्शकहरू हुन्ः

1. बाइबलको सन्देश बुझ्‍न चाहने र बाइबलको शिक्षा अनुसरण गर्न चाहने इसाईहरू जसद्वारा परमेश्वरलाई आदर हुन्छ र इसाईहरू आत्मिक परिपक्कतामा बढ्छन् ।
2. समुदायमा भएका आत्मिक अगुवाहरू जसले बाइबलको सन्देश सिकाउन सिकेका छन्, साथै उनीहरूका शिक्षाद्वारा उनीहरूले मण्डलीमा आत्मिक वृद्धिको लागि प्रोत्साहन दिनेछन् र स्थानीय मण्डलीमा एकसाथ आराधना गर्ने र सेवा गर्नेहरूलाई आत्मिक परिपक्कततिर अगुवाइ गर्नेछन् ।

## यस गाइडबाट अपेक्षित परिणामः

1. इसाईहरू र इसाई विश्‍वासमा चासो राख्‍नेहरूले बाइबलको अर्थको गहिराइ बुझ्नेछन् र उनीहरू बाइबलको सन्देशलाई आफ्नो जीवनमा लागू गर्नलाई प्रोत्साहित हुनेछन् ।
2. यसलाई प्रयोग गर्नेहरूले व्यक्तिगत रूपमा बाइबलको सन्देश बुझ्नेछन् र आफ्नो जीवनमा लागू गर्नेछन् जसै उनीहरूले आफ्नो जीवन, परमेश्वर र आफ्ना छिमेकीहरूको विशाल समुदाय र विशेष गरी आराधक समुदायका इसाईहरूसँग जिउँछन् ।
3. यसलाई प्रयोग गर्नेहरू आफूले गरेको धर्मशास्‍त्रको अनुवादमा विश्‍वस्त हुनेछन् र यसलाई अरूसँग बाँड्न सहासी हुनेछन् ।
4. यसलाई प्रयोग गर्नेहरूले अरूहरूलाई परमेश्वरको वचन बुझ्न र आफ्नो जीवनमा लागू गर्न सहायता पुर्‍याउनेछन् ।
5. यसलाई प्रयोग गर्नेहरूले अरु भाषाका समूहहरुलाई आफ्नै भाषामा धर्मशास्‍त्र पाउनको लागि सहयोग गर्न हौसला र चुनौती पाउनेछन् ।

## यो गाइड निम्न कुराहरू हुनको लागि रचना भएको होः

1. फिलिप्पी अनुप्रयोग गाइड थप स्रोत हो जुन समीक्षा गर्नेहरूको गाइडमा पाइने शिक्षासँगसँगै खडा हुन्छ र समर्थन गर्छ ।
2. समीक्षा गर्नेहरूको गाइडमा प्रयोग गरिएका खण्डहरूमा आधारित प्रश्‍नहरूको श्रृंखला जसले सहभागीहरूलाई आफूले पढेका कुराहरूलाई उनीहरूको आफ्नै अनुभव र जीवनमा लागू गर्न आग्रह गर्छ ।
3. झुण्डका अगुवाद्वारा एउटा समूह वा समुदायको प्रक्रियामा रेखदेख गर्न ।

यो गाइडलाई प्रयोग गर्नको लागि, आफ्नो हृदयको भाषामा धर्मशास्‍त्रको नयाँ पहुँच भएका इसाईहरूको समूहले सँगै बाइबल पढ्न र अध्ययन गर्न, र यस अध्ययन गाइडमा समावेश गरिएका प्रश्नहरू एकसाथ छलफल गर्न सहमति जनाउन सक्छन् । इसाई मण्डलीका एक आत्मिक अगुवाले (पाष्टर, शिक्षक, वा अगुवा, वा हुनसक्छ कुनै पनि एक अनुवादक, इत्यादि) समूहलाई नेतृत्व गर्न दिनुपर्छ ताकि समूहमा अनुप्रयोग गाइड एकसाथ अध्ययन गरियोस् ।

## यो गाइड कसरी प्रयोग गर्नेः

1. धर्मशास्‍त्रका खण्डहरू प्रश्‍नहरूको श्रृंखलाको अगि सूचीबद्ध गरिएका छन् । यी खण्डहरूलाई नयाँ अनुवाद गरिएको धर्मशास्‍त्रमा पढ्नुहोस् ।
2. त्यसपछि समूहको अगुवाले खण्डहरू अनुसार समूहलाई प्रश्‍न‍‍हरू सोध्नेछन् ।
3. यदि सम्भव छ भने (उच्च साक्षरता भएको ठाउँमा) एक व्यक्तिलाई प्रश्‍नहरूको उत्तरहरूमा नोट लिन नियुक्त गर्नुहोस्, विशेष गरी कुनै पनि प्रश्‍नहरू जसमा व्यक्तिहरू असहमत हुन्छन् वा जसमा उत्तर अज्ञात छ ।
4. प्रश्‍नहरूमा विस्तारै काम गर्नुहोस्-- सबै जनालाई खण्डहरूको बारे सोच्‍ने समय दिनुहोस् र यदि उहाँहरूले चाहनुभयो भने उत्तर दिने समय दिनुहोस् ।
5. प्रश्‍नहरूको प्रत्येक खण्डको अन्तमा निष्कर्ष प्रश्‍नहरूको एउटा भाग हुन्छ । धेरै श्रोताहरूसँग बाँड्नको लागि सम्भव भएसम्म, प्रश्‍नहरूको उत्तरहरूको विवरण राख्‍नुपर्छ ।

यदि तपाईंहरूसँग यस गाइडको बारे कुनै प्रश्‍नहरू वा टिप्पणीहरू छन् भने, कृपया हामीलाई ई-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)

# फिलिप्पी १:१-११

1. यदि तपाईं यो समयमा फिलिप्पी मण्डलीमा हुनुभएको भए, पावलले तपाईं र त्यहाँ भएका अरू इसाईहरूको बारेमा भनेका कुरा सुन्दा तपाईंलाई कस्तो महसुस हुन्थ्यो?
   * (१:३-५) तपाईंलाई आफ्नो विश्‍वास र परमेश्‍वरमाथि भरोसामा बढ्न सहायता गर्ने मानिसहरूलाई के तपाईंले चिन्नुभएको छ? के तपाईंले परमेश्‍वरलाई उनीहरूको निम्ति धन्यवाद दिनुभएको छ?
   * के तपाईंको जीवनमा त्यस्ता मानिसहरू छन् जसले तपाईंलाई प्रोत्साहन दिएका छन् र आफ्नो विश्‍वासमा बढन् मद्दत गरेका छन् (पावलले फिलिप्पी इसाईहरूलाई मद्दत गरेझैं)?
2. तपाईंलाई आफ्नो क्षेत्रमा सुसमाचार फैलाउन सहायता गर्ने कस्ता मानिसहरूसँग वा सेवाकाइमा तपाईं सामेल हुन सक्नुहुन्छ?
   * के तपाईंले यस अध्ययनमा अरू मानिसहरूलाई आफूले कसरी ख्रीष्टलाई आफ्नो मुक्तिदाताको रूपमा चिन्‍नुभयो भनी बताउन सक्नुहुन्छ? तपाईंलाई ख्रीष्टकहाँ ल्याउनको लागि परमेश्‍वरले प्रयोग गर्नुभएका मानिसहरू को थिए?
   * (१:७) के तपाईंको जीवनमा यस्ता मानिसहरू छन् जसलाई तपाईंले पावलले तिमोथीलाई वर्णन गरेझैं,“मैले ... मेरो हृदयमा राखेको छु" भन्‍ने वाक्यांशलाई वर्णन गर्न सक्नुहुन्छ?
3. परमेश्‍वरले तपाईंमा आफ्नो काम गरिरहनुभएको छ र उहाँले त्यो पुरा गर्नुहुनेछ भनी तपाईंलाई कसरी थाहा हुन्छ?
4. (१:९) तपाईं ज्ञान र समझमा बढ्नुहुँदा तपाईंको प्रेम पनि बढेको जस्तो के तपाईंलाई लाग्छ?
5. तपाईंले आफ्नो जीवनमा परमेश्‍वरलाई धन्यवाद दिन सक्ने र अरू इसाईहरूको लागि प्रार्थना गर्न सक्ने तरिकाहरू के के हुन्?
   * पावलको उदाहरण प्रयोग गरेर, तपाईंले आफ्ना साथीहरूको लागि कसरी प्रार्थना गर्न सक्नुहुन्छ?
   * तिनीहरूको लागि पावलको प्रार्थनाको नतिजा स्‍वरूप "झन‍्झन‍्" अभिव्यक्तिको अर्थ के हो? (१:९)
6. (१:१०) मा भएका "असल" कुराहरू र "असल नभएका" कुराहरूको बिचमा के भिन्‍नता छ?
   * तपाईंलाई परमेश्‍वको निम्ति जिउन सहायता गर्ने कुराहरू र तपाईंलाई परमेश्‍वरको आराधना गर्न र सेवा गर्न धेरै कठिन बनाउने कुराहरूलाई तपाईंले विचार गर्न सक्नुहुन्छ ।
   * “असल" कुराहरूको उद्देश्‍य तपाईंलाई "इमान्दार" र "निर्दोष" हुन सहायता गर्नु हो । "असल" "इमान्दर" र "निर्दोष" शब्दले तपाईं र तपाईंको मण्डलीको लागि के अर्थ दिन्छ भनी के तपाईं व्याख्या गर्न सक्नुहुन्छ?

# फिलिप्पी १:१२-२६

1. ख्रीष्टमाथिको आफ्ना विश्‍वासको कारण कष्टमा वा सटावटमा परेका अरू इसाईहरूको बारेमा सुन्दा तपाईंले के गर्न सक्नुहुन्छ?
   * याद गर्नुहोस् कि पावलले दुई पटक आफू झ्यालखानामा परेको उल्लेख गर्छन्, १:१४ २ १:१७ । आफ्नो विश्‍‍वासको कारण कष्टमा वा सटावटमा परेका कुनै इसाई साथीहरूलाई तपाईंले चिन्‍नुहुन्छ?
2. तपाईंको विचारमा परमेश्‍वरले आफ्ना मानिसहरूलाई कष्टमा पर्न दिनु के न्यायसङ्गत हो? किन हो वा किन होइन?
   * कष्टले परमेश्‍वरमा हाम्रो विश्‍वासलाई कसरी असर गर्छ?
   * कष्टले उत्पन्न गर्ने दुःखदायी वा कठिन केही परिणामहरू के के हुन्?
   * प्रोत्साहन दिने र सहायता गर्ने केही तरिकाहरू के हुन् जसद्वारा कष्ट आशिष् हुनसक्छ र स्थानीय मण्डलीलाई सहायता मिल्न सक्छ? (१:१८)
3. तपाईंले कष्टमा प्रतिक्रिया जनाउन सक्ने केही तरिकाहरू के हुन्?
4. तपाईंले कष्टबाट अनुभव गरेका केही असल कुराहरू के हुन्, वा अरू इसाईहरू कष्टमा पर्दा उनीहरूमा तपाईंले के असल कुरा देख्‍नुभएको छ? (हेर्नुहोस् १:१९)
5. कष्टले कुन तरिकामा असल कुरा ल्याउन सक्छ? (सुझावःविश्‍वास बलियो बनाउन; परमेश्‍वरलाई सहायताको निम्ति पुकार गर्न; आफ्नो निम्ति प्रार्थना गर्न अरूहरूलाई कारण दिन; र त्यस्तै)
6. पावल विश्‍वस्त थिए कि तिनले भोगिरहेका सबै कुरा एउटा उद्देश्‍यको निम्ति थियो । तपाईंको विचारमा अहिलेको यो तपाईंको अवस्थामा तपाईंको निम्ति परमेश्‍वरको उद्देश्य के हो? (हेर्नुहोस् १:२० "चाहे मेरो जीवनद्वारा वा मृत्युद्वारा")
7. के तपाईंले केही आवश्यकताको निम्ति प्रार्थनाको शक्ति अनुभव गर्नुभएको छ र मानिसहरूले तपाईंको लागि प्रार्थना गर्नुभएको कारण वा तपाईंले अरू इसाई साथीहरूको लागि प्रार्थना गर्नुभएको कारण परमेश्‍वरले तपाईंलाई उत्तर दिनुभएको देख्‍नुभएको छ?
8. तपाईं कस्ता तरिकाहरूले साहसी हुन सक्नुहुन्छ जसले गर्दा अरूहरूले परमेश्‍वरलाई महिमा गरून्?
9. पावलले अरूहरूको खातिर कष्ट भोग्न इच्छा गर्दै थिए (हेर्नुहोस् १:२३-२६) । अरूहरूको लागि तपाईंको बलिदानले अरूहरूमा कसरी आशिष् ल्याउन सक्छ?
10. पावलले तिनीहरूलाई विश्‍वासमा बढ्न सहायता गर्न आफूले गर्न सक्ने जेपनि गर्नलाई इच्छा गरे । तपाईंको प्रार्थना अरू मानिसहरूको आत्मिक वृद्धिको माध्यम कसरी बन्न सक्छ?
11. "किनकि मेरो निम्ति जिउनु ख्रीष्‍ट हो, र मर्नु लाभ हो", यो भनाइ सत्य हो भनी तपाईंलाई विश्‍वस्त बनाउन तपाईंले इसाईको रूपमा के अनुभव गर्नुभएको छ?
12. के तपाईंको प्राथमिकता पावलको जस्तै छ जसले आफैलाई जे भए पनि परमेश्‍वर महिमित हुनुभएको चाहे?
    * परमेश्‍वरको महिमालाई तपाईंको प्राथमिकता बनाउन तपाईंले आफ्नो जीवनमा कस्ता परिवर्तनहरू ल्याउन सक्नुहुन्छ?
    * अरू इसाईहरूसँगको तपाईंको सम्बन्धमा तपाईंले परमेश्‍वरलाई कसरी महिमा दिन सक्नुहुन्छ?

# फिलिप्पी १:२७-२:१८

1. सुसमाचारको योग्य जीवन जिउनु भनेको के हो? सुसमाचारको योग्य जीवन जिइरहेको व्यक्तिलाई कुन सिद्धान्तले मार्गनिर्देशन गर्नेछ?
2. आफू विरुद्ध विरोध आइपर्दा इसाईहरू कुन तरिकामा एक जुट हुन सक्छन्?
   * इसाईहरूको विरोधले कसरी उनीहरूमा विभाजन हुन दबाब दिन सक्छ?
   * तपाईंको मण्डलीमा मतभेद हुँदा तपाईंले कसरी प्रतिक्रिया दिनुहुन्छ?
   * यदि तपाईंको मण्डलीका मानिसहरूले तपाईंको मण्डलीका अगुवाहरू र इसाई जीवन कसरी जिउने बारेमा उहाँहरूको निर्देशनको विरोध गर्न थाले भने तपाईंले कसरी प्रतिक्रिया जनाउनु हुन्छ?
3. तपाईंको क्षेत्रमा भएका इसाईहरूले मण्डलीमा एकता कायम गर्न के गर्न सक्छन्?
   * एकताबद्ध मण्डलीका चिन्हहरू के हुन्? मण्डलीले कसरी एकता निर्माण गर्न सक्छ?
   * मण्डली एक इसाई मण्डली हो कि होइन भनी सहमत हुन विश्‍वासका केही सिद्धान्तहरू वा निश्‍चयताहरू के हुन्?
4. केही विरोधीहरूले अगुवाहरूको बारेमा असत्य बयानहरू फैलाएर उनीहरूको प्रतिष्ठाहरूलाई बिगार्न खोज्यो, जब मण्डलीले यी अभियोगहरू सुने, ती बयानहरूले मण्डलीमा कलह ल्यायो । हामीले मण्डलीलाई सुसमाचारको विरोधीहरूबाट आउने झुटो बयानलाई विश्‍वास गर्न देखि कसरी रोक्न सक्छौं?
5. के तपाईं बस्‍ने ठाउँमा इसाईहरूको विरोधीहरू छन्? यदि छन् भने, तपाईं र इसाई साथीहरू विश्‍वासमा बलियो र एकजुट रहने तरिकाहरू के के हुन्?
6. के तपाईंको व्यक्तिगत जीवनमा अब विरोधीहरू छन्? यदि छ भने, अरू इसाईहरूले तपाईंलाई कसरी तपाईंका समस्याहरूमा सहयोग गर्न सक्छन्?
7. कसरी २:५-८ मा भएको ख्रीष्टको उदाहरणले तपाईंले आफ्नो जीवन कसरी जिउनुपर्छ भनी जानकारी दिन्छ? तपाईंले ख्रीष्ट जस्तै हुन के गर्न सक्नुहुन्छ?
8. हामीले यो समयमा पाउने चुनौती के के हुन् जसले इसाईहरूलाई ख्रीष्ट हुनु भएजस्तै सेवकहरू हुनको लागि कठिन बनाउँछ? (उदाहरणको लागि, पति र पत्‍नी बीचको पारिवारिक कर्तव्य, छोराछोरीहरूप्रति कर्तव्य, तपाईंसँग भएको पेशाप्रतिको कर्तव्य वा अरू परिवारका सदस्यहरू प्रतिको जिम्मेवारी)
9. पावलले इसाईहरूलाई आफू तिनीहरूको साथमा भएपनि नभएपनि आज्ञा पालन गर्न भने ।
   * कुनै व्यक्ति तपाईंको साथमा भएको वा नभएको आधारमा के तपाईं भिन्‍नै किसिमले व्यवहार गर्नुहुन्छ?
   * तपाईंको हाकिम बाहिर जानुभएको बेलामा उहाँले तपाईंलाई दिनुभएको आदेश नमान्‍नलाई; वा तपाईंको साथमा नभएको व्यक्तिप्रति आलोचनात्मक हुन तर उनीहरू तपाईंसँग हुँदा आफूले उनीहरूलाई आदर गरेझैं गर्नलाई तपाईं किन परिक्षामा पर्न सक्नुहुन्छ?
10. परमेश्‍वरको भयले तपाईंलाई हर समय उहाँका आज्ञा पालन गर्नलाई कसरी प्रोत्साहन दिन्छ?
11. तपाईंको विचारमा इसाईहरू किन गनगन गर्न वा गुनासो गर्न पुग्छन्, जब कि उनीहरूलाई ती कुरा गर्न हुँदैन भनी सिकाएको हुन्छ?
12. तपाईंले आफ्नो जीवन जिउने तरिकाले तपाईंले चिन्‍नुभएका अविश्‍वासीहरूलाई भक्तिसँग जीवन जिउने उदाहरण कसरी दिन्छ? (व्यवहार, कार्यहरू र/वा मनोवृत्तिहरूका उदाहरणहरू दिनुहोस्)

# फिलिप्पी २:१९-२:३०

1. फिलिप्पीहरूलाई सहायता गर्न आफूले तिमोथीलाई पठाउँदै थिए भनी पावलले लेखे ।
   * तपाईंको जीवनमा तिमोथी जस्तै को छ र उनीहरू तपाईंको लागि साथ दिने र सहयोगी कसरीभएका छन्?
   * तपाईंले उनलाई वा उसलाई कदर गर्नुहुन्छ भनी तपाईंले त्यो व्यक्तिलाई देखाउने तरिकाहरू के हुन्
2. तपाईंले मानिसहरूलाई स्वागत गर्ने वा प्रेम देखाउने केही तरिकाहरू के हुन् जसले ख्रीष्टको सेवा गरिरहेका र धर्मशास्‍त्रले उनीहरूलाई गर्नु भनेका कुरा गरिरहेका कारण कष्ट भोगेका छन्?

# फिलिप्पी ३:१-४:१

1. तपाईंको जीवनमा के कुराहरू थिए जसमा तपाईं कुनै बेला गौरव गर्नुहुन्थ्यो, तर अब तपाईं इसाई हुनुभएको हुनाले ती तपाईंको जीवनमा तपाईंको लागि कुनै अर्थ छैन?
2. तपाईंले आफ्नो जीवनबाट हटाउनुपर्ने केही बानीहरू, मनोवृत्तिहरू, शब्दहरू, वा सम्बन्धहरू के हुन् जसले तपाईंलाई परमेश्‍वरमा नजिक हुर्कन रोकिरहेको वा आफूलाई उहाँको शिक्षा पालन गर्न अझै कठिन बनाएको छ?
3. तपाईं कुनै शिक्षक वा आत्मिक अगुवा चिन्नुहुन्छ जसले आफूलाई इसाई हुँ भनी दाबी गर्छ, तर ख्रीष्टलाई मात्र नभएर अरू केही कुरामा भरोसा गर्न मानिसहरूलाई सिकाउँदै छ?
   * यदि छ भने, तपाईंले के गर्नुभयो र तपाईंले तिनको शिक्षा सुन्दा तपाईंले कसरी प्रतिक्रिया दिनुभयो?
   * के तपाईंले त्यस व्यक्तिसँग बोल्नुभयो? वा अरूहरूलाई तिनको शिक्षाबारे चेतावनी दिनुभयो?
4. तपाईंलाई के कुराले इसाईको रूपमा निरन्तर हुर्कन र तपाईं इसाई हुन अगि तपाईंले कुनै बेला जिउनु भएको (पापको जीवन, अनाज्ञाकारिता, र अपवित्र व्यवहारहरू) पुरानो जीवनशैलीमा नफर्कन प्रोत्साहन दिन्छ?
5. केही अलमल्याउने कुराहरू के हुन् जसले तपाईंलाई स्वर्गमा ध्यान दिन टाढा राख्छ र संसारिक कुराहरू बारे चासो लिने तुल्याउँछ?
6. तिनी वा उनी साँच्‍चै नै स्‍वर्गको नागरिक हो भनी निश्‍चित रूपमा थाहा गर्न इसाईको जीवनमा के भिन्नता ल्याउनुपर्छ?
7. तपाईं कुनै व्यक्तिलाई कसरी व्याख्या गर्नुहुन्छ कि तपाईंसँग “स्वर्गमा नागरिकता" छ? (उदाहरणको लागि, स्वर्गमा, परमेश्‍वर, येशू ख्रीष्ट र पवित्र आत्मासँग सदाको निम्ति घर हुनु ।)
8. हामी परमेश्‍वरद्वारा छुटकारा दिइएका, क्षमा दिइएका र स्वीकार गरिएका भएतापनि यस संसारका परिक्षाहरू र सुखविलासहरूले हाम्रो हृदय र मनमा किन निरन्तर काम गर्छन्? (उदाहरणको लागि, हामी हाम्रा पापहरूको लागि क्षमा पाएका छौं तर हामी नमरुन्जेलसम्म, पापले हामीलाई गर्न नहुने कुरा गर्नको लागि निरन्तर परिक्षामा पार्नेछ ।)
9. तपाईंले अरू विश्‍वासीलाई कसरी मद्दत गर्न सक्नुहुन्छ जब ऊ वा उनी आफ्नो विश्‍वासमा अब अडिग छैन भनी तपाईं थाहा गर्नुहुन्छ? (उदाहरणको लागि, उसलाई वा उनलाई विश्‍वास वा आज्ञाकारीतामा स्थिर हुन केले कठिन पार्दैछ सो पत्ता लगाउन तपाईंले ऊ वा उनीसँग बोल्न सक्नुहुन्छ ।)

# फिलिप्पी ४:२-२३

1. इसाईहरूले एक अर्कासँग सहमत हुन नसकेका अरू इसाईहरूलाई मद्दत गर्न के गर्न सक्छन्? (उदाहरणको लागि, पावलले एकसाथ आउन र एकअर्कासँग सहमत हुनको लागि बहस गरिरहेका स्‍त्रीहरूलाई निर्देशन दिए ।)
2. तपाईं कस्ता कुराहरूको बारेमा चिन्तित हुनुहुन्छ? तपाईंलाई के कुराले फिक्री गराउँछ?
   * चिन्ताले तपाईंलाई कसरी असर गर्छ, र यसले परमेश्‍वरसँगको तपाईंको सम्बन्धलाई कसरी असर गर्छ?
   * इसाईहरूले तपाईंलाई ख्रीष्टबाटको शान्ति प्राप्त गर्न कसरी सहायता गर्न सक्छ?
3. तपाईंले सबै समझशक्तिभन्दा माथिको शान्ति अनुभव गर्नुभएको समयलाई वर्णन गर्नुहोस् ।
4. कुन तरिकाहरूले असल, मायालु र ठिक कुराहरूको बारेमा सोचेर तपाईंको दैनिक जीवनमा मद्दत पुगेको छ?
5. कस्ता अवस्थाहरूले तपाईंलाई सन्तुष्ट नहुने कारण दिन्छन्? सबै परिस्थितिमा सन्तुष्ट हुन तपाईंले के गर्न सक्नुहुन्छ?
6. कस्ता तरिकाहरूमा परमेश्‍वरले तपाईंका आवश्यकताहरू जुटाउनु भएको छ वर्णन गर्नुहोस्?
7. इसाईको रूपमा, तपाईंलाई के कुराले धेरै आनन्द दिन्छ?

# निष्कर्ष

1. तपाईंले फलिप्पी अध्ययन गरेर परमेश्‍वर, आफू र अरू बारे के राम्ररी बुझ्‍नुहुन्छ?
2. के तपाईंले फलिप्पीको सन्देशलाई आफ्नो जीवनमा लागू गर्न सक्ने पाँच तरिकाहरूको सूची बनाउन सक्नुहुन्छ?
3. जब तपाईं प्रार्थना गर्नुहुन्छ, तपाईंले फलिप्पीबाट परमेश्‍व‍रलाई केको निम्ति धन्यवाद दिन सक्नुहुन्छ?
4. फलिप्पीको आधारमा, के तपाईंले परमेश्‍व‍रको अगि पश्चत्ताप गर्नुपर्ने कुनै पनि कुरा बारे सोच्न सक्नुहुन्छ?
5. के तपाईंले पावलले फलिप्पीलाई दिएका विशेष निर्देशनहरू पत्ता लगाउन सक्नुहुन्छ, र ती आफ्नो जीवनमा लागू गर्न सक्नुहुन्छ?(उदाहरणको लागि, फिलिप्पी १:२७, “ख्रीष्‍टको सुसमाचारको निम्ति योग्य हुने किसिमले मात्र आफ्नो जीवनयापन गर," फलिप्पी ३:१ र ४:४ "परमप्रभुमा आनन्द गर" र यस पत्रमा भएका अरू निर्देशनहरू ।)

यदि तपाईंहरूसँग यस गाइडको बारे कुनै प्रश्‍नहरू वा टिप्पणीहरू छन् भने, कृपया हामीलाई ई-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)