

**बाइबल अनुवाद समीक्षकहरूको गाइड**

**परमेश्‍वरका पुत्रको सिद्धान्त**

तिमोथी एफ. नेव, पीएचडी - निर्देशक

टम वारेन, डी.मि. - विषयवस्तु लेखक

जोन हचकिन्स् , एम. ए. - विषयवस्तु लेखक

सुज्यान कुइजलिए , एम. ए. - विषयवस्तु लेखक

तबिता प्राइस् , बि.ए. - विषयवस्तु लेखक र सम्पादक

डिसेम्बर २०१८



[**सकारात्मक भनाइ ३**](#_Toc64986688)

[**मत्ती ३:१६-१७ ४**](#_Toc64986689)

[**मत्ती ४:१-७ ५**](#_Toc64986690)

[**मत्ती १४:२२-३३ ७**](#_Toc64986691)

[**मत्ती १७:२-७ ९**](#_Toc64986692)

[**लूका १:२६-३८ ११**](#_Toc64986693)

[**लूका १०:२१-२२ १४**](#_Toc64986694)

[**यूहन्ना ३:१६-१८ १६**](#_Toc64986695)

[**यूहन्ना ५:१६-२३ १८**](#_Toc64986696)

[**यूहन्ना १०:२५-३९ २१**](#_Toc64986697)

[**रोमी १:१-४ २६**](#_Toc64986698)

[**रोमी ५:८-१० २८**](#_Toc64986699)

[**१ कोरिन्थी १५:२०-२८ ३०**](#_Toc64986700)

[**कलस्सी १:१३-२० ३४**](#_Toc64986701)

[**१ यूहन्ना २:२२-२४ ३८**](#_Toc64986702)

[**१ यूहन्ना ५:५-१३ ४०**](#_Toc64986703)

यो गाइड सुरु गर्नुभन्दा पहिले प्रयोगकर्ताको निर्देशन पुस्तिका पढ्नुहोस् ।

यदि यो गाइडको बारेमा तपाईंसँग केही प्रश्‍नहरू वा टिप्पणीहरू छन् भने कृपया हामीलाई यसमा ईमेल गर्नुहोस्ः [translation\_services@wycliffeassociates.org](mailto:translation_services@wycliffeassociates.org)

# सकारात्मक भनाइ

* “परमेश्‍वरको पुत्र" वाक्यांशले येशूलाई जनाउँछ, जो मानिस रूपमा यस संसारमा आउनुभयो । उहाँलाई प्रायः पुत्र भनेर पनि जनाइन्छ ।
* परमेश्‍वर तीन व्यक्ति हुनुहुन्छः पिता परमेश्‍वर, पुत्र परमेश्‍वर, र पवित्र आत्मा परमेश्‍वर । यी प्रत्येक व्यक्ति पूर्ण र समान परमेश्‍वर हुनुहुन्छ तर पनि एउटै परमेश्‍वर हुनुहुन्छ । यो एउटा रहस्य हो जुन मानिसहरूले पूर्ण रूपमा बुझ्न सक्दैन ।
* पिता, पुत्र र पवित्र आत्माका समान चरित्र छन् ।
* “परमेश्‍वरको पुत्र" वाक्यांशले पुत्र परमेश्‍वरलाई जनाउँछ जो मुक्तिदाता र ख्रीष्‍टको हुनको निम्ति मानिसको रूपमा यस संसारमा आउनुभयो । उहाँको नाम येशू हो ।
* मानिसका छोराछोरीभन्दा भिन्‍न, पुत्र सधैं हुनुहुन्थ्यो ।
* आदिमा, पुत्र पिता र पवित्र आत्मासँगै संसार सृष्‍टि गर्नमा सक्रिय हुनुहुन्थ्यो ।
* पिताले पुत्र (येशू) लाई संसारमा पठाउनुभयो अनि पिता र पुत्रले आफ्ना मानिसहरूकहाँ पवित्र आत्मा पठाउनुभयो ।
* येशू परमेश्‍वरका पुत्र हुनुभएकोले उहाँ आफ्ना पितालाई प्रेम गर्नुहुन्छ र आज्ञापालन गर्नुहुन्छ र उहाँका पिताले पनि उहाँलाई प्रेम गर्नुहुन्छ ।
* पिता, पुत्र र पवित्र आत्मा समान रूपमा परमेश्‍वर भएतापनि प्रायःजसो नयाँ करारमा " परमेश्‍वर" ले " परमेश्‍वर पिता" लाई जनाउँछ ।

(टेबिल अर्को पानाबाट सुरू हुन्छ ।)

# मत्ती ३:१६-१७

पृष्‍ठभूमिः यस खण्डमा बप्‍तिस्मा दिने यूहन्‍ना प्रचार गर्दै र यर्दन नदीमा मानिसहरूलाई बप्‍तिस्मा दिंदै थिए । येशू यूहन्‍नाकहाँ आउनुभयो लाकि यूहन्‍नाले उहाँलाई बप्‍तिस्मा दिऊन् ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् । | * येशूको बप्‍तिस्मा भएपछि परमेश्‍वरका आत्मा ढुकुरजस्तै गरी तल झर्नुभयो र उहाँमाथि बस्नुभयो । * स्वर्गबाटको आवाजले भन्यो, “यिनी मेरा अति प्रिय पुत्र हुन् । म यिनीसँग अति प्रसन्‍न छु ।” |  |
| **विशेष प्रश्‍नहरू** | | |
| येशू पानीबाट बाहिर निस्कनुहुँदा उहाँले के देख्‍नुभयो? ( ३:१६) | उहाँले परमेश्‍वरका आत्मा ढुकुरजस्तै गरी तल झर्दै गर्नुभएको देख्‍नुभयो । |  |
| परमेश्‍वरका आत्मा तल झर्नुभएपछि उहाँले के गर्नुभयो? ( ३:१६) | उहाँ येशूमाथि बस्नुभयो । |  |
| येशू पानीबाट बाहिर निस्कनुभएपछि स्वर्गबाटको आवाजले के भन्यो? ( ३:१७) | आवाजले भन्यो, “यिनी मेरा अति प्रिय पुत्र हुन् । म यिनीसँग अति प्रसन्‍न छु ।” |  |
| तपाईंको विचारमा त्यो बोल्‍ने आवाज कसको थियो? ( ३:१७) | परमेश्‍वर पिताको आवाज |  |
| परमेश्‍वर पिताले "यिनी मेरा अति प्रिय पुत्र हुन् ।" भनी भन्‍नुहुँदा उहाँले कसको बारेमा भन्दै हुनुहुन्थ्यो? ( ३:१७) | उहाँ येशूको बारेमा बताउँदै हुनुहुन्थ्यो । |  |

# मत्ती ४:१-७

पृष्‍ठभूमिः येशूको भर्खर बप्‍तिस्मा भएको थियो । यस खण्डमा भएको घटना त्यसपछि तुरुन्तै भएको थियो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यो पदको सारांश बताउनुहोस् । | * पवित्र आत्माले येशूलाई उजाड-स्थानमा डोर्‍याउनुभयो । * उहाँ उपवास बस्नुभयो र उहाँ भोकाउनुभयो । * दुष्‍टले ढुङ्गाहरूलाई रोटी बनाउन र मन्दिरको सबैभन्दा अग्लो ठाउँबाट हाम फाल्नलाई येशूको परीक्षा गर्‍यो । * येशूले दुवै पटक धर्मशास्‍त्रबाट उद्धित गर्नुभयो |  |
| **विशेष प्रश्‍नहरू** | | |
| दुष्‍टले येशूलाई पहिले के गर्न परिक्षित गर्‍यो? (४:३) | दुष्‍टले येशूलाई ढुङ्गाहरूलाई रोटी बन्‍ने आज्ञा दिन भनी परिक्षित गर्‍यो । |  |
| येशूले कसरी प्रतिक्रिया दिनुभयो? ( ४:४) | केवल रोटीले मात्र बाँच्दैन, तर परमेश्‍वरको वचनद्वारा बाँच्छ भनी लेखिएको कुराबाट येशूले उद्धित गर्नुभयो । |  |
| तपाईंको विचारमा परमेश्‍वरको वचनद्वारा बाँच्‍नु भन्‍नुको अर्थ के हो? | यसको अर्थ परमेश्‍वरको वचनमा विश्‍वास गर्नु र यो पालन गर्नु हो । |  |
| त्यसपछि दुष्‍टले येशूलाई के गर्न परिक्षित गर्‍यो? (४:६) | दुष्‍टले येशूलाई मन्दिरको सबैभन्दा अग्लो ठाउँबाट हाम फाल्नलाई परीक्षा गर्‍यो । |  |
| येशूले कसरी प्रतिक्रिया दिनुभयो? ( ४:७) | परमप्रभु परमेश्‍वरलाई परीक्षा नगर भनी लेखिएको कुराबाट येशूले उद्धित गर्नुभयो । |  |

### मत्ती ४:१-७ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा येशूले उद्धित गर्नुभएको वचन कहाँ लेखिएको थियो? (४:४-७) | ती धर्मशास्‍त्रमा लेखिएका थिए -बाइबलको एक भाग जसलाई अहिले हामी पुरानो करार भन्छौं । |  |
| दुष्‍टले येशूलाई पहिलो चोटि दुई पटक परिक्षा गर्दा कुन कुरा उस्तै थियो? (४:३,६) | दुवै पटक दुष्‍टले, “यदि तपाईं परमेश्‍वरका पुत्र हुनुहुन्छ भने” भन्यो । |  |
| तपाईंको विचारमा के येशूले ढुङ्गाहरूलाई रोटी बनाउन सक्नुहुन्थ्यो ? तपाईंलाई किन त्यस्तो लाग् ? | येशूले त्यो गर्न सक्नुहुन्थ्यो किनभने उहाँ परमेश्‍वरका पुत्र हुनुहुन्थ्यो । |  |
| येशूले कसलाई र के पालन गर्नुभयो? ( ४:४,७) | येशूले परमेश्‍वर र उहाँको वचनलाई पालन गर्नुभयो । |  |

## 

# मत्ती १४:२२-३३

पृष्‍ठभूमिः येशू र उहाँका चेलाहरू गालील समुद्र नजिकको उजाड-स्थानमा हुनुहुन्थ्यो । येशूले भर्खरै त्यहाँ मानिसहरूको ठूलो भीडलाई सिकाउनुभएको थियो र आश्‍चर्य किसिमले तिनीहरू सबैलाई रोटी र माछा खानलाई दिनुभएको थियो

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डको सारांश बताउनुहोस् । | * येशूका चेलाहरू डुङ्‍गामा चढे र समुद्रमा गए । * त्यहाँ बतास चल्यो । * येशू समुद्रमा हिँड्दै आफ्ना चेलाहरूकहाँ जानुभयो । * पत्रुस येशूकहाँ जान पानीमा हिँडे तर उनी डुब्‍न थाले । * येशूले पत्रुसलाई बचाउनुभयो र उहाँहरू डुङ्गामा जानुभयो * बतास रोकियो * चेलाहरूले येशूको आराधना गरे । |  |
| **विशेष प्रश्‍नहरू** | | |
| चेलाहरू डुङ्गामा हुँदा के भयो? ( १४:२४) | बतास शक्तिशाली रूपमा तिनीहरूको विपरित चलिरहेको थियो र छालहरूले डुङ्गालाई धकेलिरहेको थियो । |  |
| येशूले के अचम्मको काम गर्नुभयो? ( १४:२५) | येशू पानी माथि हिंडेर तिनीहरूतर्फ जानुभयो । |  |
| तपाईंको विचारमा समुद्रमाथि हिंडिरहेको मानिस भूत थियो भनी चेलाहरूले किन सोचे? | सायद तिनीहरूले यसो सोचे किनभने मानिसहरूको शरीर हुन्छ र समुद्रमाथि हिड्न सक्दैन । |  |

### मत्ती १४:२२-३३ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशू नै साँच्चै पानीमाथि हिडिरहेको मानिस थियो भनी देखाउन पत्रुसले उहाँलाई के गर्न भने? | पत्रुसले आफूलाई येशूकहाँ पानीमा आउनलाई भन्‍न उहाँलाई आग्रह गरे । |  |
| पत्रुस पानीमा हिंडिरहँदा उनले बतास देखेपछि के भयो? ( १४:३०) | पत्रुस डराए र डुब्न थाले । |  |
| पत्रुस डुब्न लाग्दा तिनले के गरे? | उनले चिच्‍च्‍याउँदै भने, “प्रभु, मलाई बचाउनुहोस् !” |  |
| येशूले पत्रुसलाई कसरी बचाउनुभयो ? ( १४:३१-३२) | येशूले पत्रुसलाई समात्‍नुभयो र उहाँहरू डुङ्गामा जानुभयो |  |
| येशू र पत्रुस डुङ्‍गामा जानुभएपछि के भयो? ( १४:३२) | बतास रोकियो । |  |
| चेलाहरूले कसरी प्रतिक्रिया दिए? ( १४:३३) | तिनीहरूले येशूको आराधना गरे र भने, “साँच्‍चै तपाईं परमेश्‍वरका पुत्र हुनुहुन्छ ।” |  |
| यस खण्डको कुन घटनाले येशू परमेश्‍वरका पुत्र हुनुहुन्थ्यो भनी चेलाहरूलाई देखायो? | * येशू समुद्रमा हिंड्नुभयो । * येशूले पत्रुसलाई समुद्रमा हिड्ने बनाउनुभयो । * येशूले बतासलाई राक्नुभयो । |  |

## 

# मत्ती १७:२-७

पृष्‍ठभूमिः येशूले आफ्ना तीन जना चेलाहरूलाई एउटा अग्लो पहाडमा लैजानुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यो पदलाई सारांशमा बताउनुहोस् । | * येशूको रूप परिवर्तन भयो । * मोशा र एलिया देखा परे र येशूसँग बोल्न थाले । * पत्रुसले येशू, मोशा र एलियाको निम्ति वासस्थान बनाउने प्रस्‍ताव राखे । * चम्किलो बादलले उनीहरूलाई ढाक्यो * त्यहाँ बादल भित्रबाट यस्तो आवाज आयो, “यिनी मेरा प्रिय पुत्र हुन्, जससँग म अति प्रसन्‍न छु । यिनको कुरा सुन ।” |  |
| **विशेष प्रश्‍नहरू** | | |
| येशू, पत्रुस, याकूब र यूहन्‍ना पहाडमा छँदा येशूलाई के भयो? (१७:२) | उहाँको रूप अति नै परिवर्तन भयो। |  |
| येशूको रूप कसरी परिवर्तन भयो? ( १७:२) | उहाँको मुहार सूर्यझैँ चम्किलो भयो, र उहाँको वस्‍त्र प्रकाशझैँ उज्यालो भयो । |  |
| को देखा पर्‍यो र येशूसँग बोल्यो? | मोशा र एलिया |  |
| तपाईंको विचारमा येशूसँग मोशा र एलिया बोलिरहनु किन अचम्मको कुराजस्तो लाग्छ? (१७:३) | मोशा र एलिया यो भन्दा अगाडि सयौं वर्ष बाँचेका थिए । येशू र उहाँका चेलाहरू पृथ्वीमा हुँदा तिनीहरू पृथ्वीमा जीवित थिएनन् । |  |
| बादलबाट निस्केको आवाजले के भन्यो? ( १७:५) | आवाजले भन्यो, “यिनी मेरा प्रिय पुत्र हुन्, जससँग म अति प्रसन्‍न छु । यिनको कुरा सुन ।” |  |

### मत्ती १७:२-७ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूका चेलाहरूले आवाज सुनेपछि तिनीहरूले के गरे? (१७:६) | उनीहरूले आफ्नो मुहार भूइँमा झुकाए र उनीहरू साह्रै भयभीत भए । |  |
| तपाईंको विचारमा बादलबाट निस्केको आवाज कसको थियो? (१७:५)  कसले बोलेको हो भनेर यदि यो स्‍पष्‍ट छैन भने, पत्रुसले यसको बारेमा के लेखे भनेर २ पत्रुस १:१६-१७ मा हेर्नुहोस् । | परमेश्‍वर पिताको आवाजले बोल्यो । |  |
| जब परमेश्‍वर पिताले , “यिनी मेरा प्रिय पुत्र हुन्” भन्नुहँदा उहाँले कसको बारेमा बताउँदै हुनुहुन्थ्यो ? ( १७:५) | उहाँले येशूको बारेमा बताउँदै हुनुहुन्थ्यो । |  |
| मोशा र एलिया येशूसँग बोले । त्यसपछि येशूको विषयमा परमेश्‍वर पिताले, “यिनी मेरा प्रिय पुत्र हुन्, जसलाई म प्रेम गर्छु । यिनको कुरा सुन ।” भन्‍नुहुँदा, उहाँले यसरी येशूको अधिकारको बारेमा के देखाउनुभयो? | उहाँले मोशा र एलियाको अधिकारभन्दा येशूको अधिकार ठूलो भएको देखाउनुभयो । |  |

# 

# लूका १:२६-३८

पृष्‍ठभूमिः मरियमसँग कुरा गर्न स्वर्गदूतलाई पठाइयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डको सारांश बताउनुहोस् । | * गब्रिएल स्वर्गदूत कन्ये मरियमकहाँ आए । * उनी गर्भवती हुनेछिन् र एउटा छोरा जन्माउनेछिन् भनेर तिनले भने । * उनले उहाँको नाउँ येशू राख्‍नेछिन् भनेर तिनले भने । * उनको छोरा सर्बोच्च परमेश्‍वरको पुत्र कहलिनुहुनेछ र राजा हुनुहुनेछ भनी तिनले उनलाई भने । * पवित्र आत्मा उनीमाथि आउनुहुनेछ र उनको छोरालाई परमेश्‍वरका पुत्र भनेर बोलाइनेछ भनी तिनले उनलाई भने । |  |
| **विशेष प्रश्‍नहरू** | | |
| परमेश्‍वरले गब्रिएल स्वर्गदूतलाई कसकहाँ पठाउनुभयो? ( १:२६-२७) | परमेश्‍वरले गब्रिएललाई विवाहको लागि मगनी भएकी र मरियम नाम भएकी कन्येकहाँ पठाउनुभयो । |  |
| मरियमलाई के हुनेछ भनी गब्रिएल स्वर्गदूतले भने? (१:३१) | मरियम गर्भवती हुनेछिन् र एउटा छोरा जन्माउनेछिन् । |  |
| मरियमले आफ्नो छोरालाई के नाउँले बोलाउनेछिन् भनी स्वर्गदूतले भने? (१:३१) | उनले आफ्नो छोरालाई "येशू" भन्‍नेछिन् । |  |
| मरियमको छोराको बारेमा स्वर्गदूतले के भने? (१:३२) | उनको छोरा महान् हुनेछन् र सर्वोच्‍चका पुत्र कहलाइनेछन् । |  |

### लूका १:२६-३८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा सर्वोच्‍च को हो ? ( १:३२) | सर्वोच्‍च परमेश्‍वर हुनहुन्छ । |  |
| मरियमको छोरालाई परमप्रभुले के दिनुहुनेछ? (१:३२) | परमप्रभु परमेश्‍वरले मरियमको छोरालाई उहाँका पुर्खा दाऊदको सिंहासन दिनुहुनेछ ।  यसको अर्थ उनको छोरा उहाँका पुर्खा दाऊद झैं राजा हुनेछन् । |  |
| उहाँको राज्य अरूको राज्य भन्दा कसरी भिन्‍न हुनेछ? (१:३३) | उहाँले सदासर्वदा राज्य गर्नुहुनेछ । |  |
| यदि उहाँले सदासर्वदा राज्य गर्नुहुनेछ भने उहाँको बारेमा के सत्य हुनुपर्छ? (१:३३) | उहाँ सदासर्वदा जीवित हुनुपर्छ । |  |
| यो कसरी हुन सक्छ भनी मरियमले किन सोधिन्? (१:३४) | मरियम कन्ये थिइन् । उनले कसैसँग शारिरिक सम्बन्ध राखेकी थिइनन् । |  |
| मरियम कसरी गर्भवती हुनेछिन्? ( १:३५) | पवित्र आत्मा उनीमाथि आउनुहुनेछ र सर्वोच्‍चका शक्‍तिले उनलाई ढाक्‍नेछ ।  यसको अर्थ पवित्र आत्मा उनीकहाँ आउनु हुनेछ र उहाँको महिमित शक्तिले उनले छोरो गर्भधारण गर्नेछिन् । |  |
| बालक कसरी जन्मनेछन् भनी स्वर्गदूत वर्णन गर्छन्? ( १:३५) | तिनी पवित्र हुनेछन् । |  |
| बालकलाई के भनिनेछ? ( १:३५) | उहाँ परमेश्‍वर पुत्र कहलिनुहुनेछ । |  |

### लूका १:२६-३८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा उहाँलाई "परमेश्‍वरका पुत्र" भनी किन भनिनेछ? ( १:३५) | किनभने उहाँ परमेश्‍वर पुत्र हुनुहुनेछ  यस बालकलाई परमेश्‍वरका पुत्र पनि भनिनेछ किनभने उहाँको पवित्र आत्माद्वारा गर्भधारण हुनेछ, मानव बुबाबाट होइन ।  (परमेश्‍वरका पुत्र सधैं पिता र पवित्र आत्मासँग हुनुहुन्थ्यो, तर उहाँ पवित्र आत्माद्वारा परमेश्‍वरले सृष्टि गर्नुभएको बालकको रूपमा पृथ्वीमा आउनुभयो । ) |  |

# लूका १०:२१-२२

पृष्ठभूमिः येशूले आफ्ना चेलाहरूलाई सहरहरूमा मानिसहरूलाई निको पार्न र परमेश्वरको राज्यको बारेमा तिनीहरूलाई शिक्षा दिन पठाउनुभएको थियो । तिनीहरूले यसो गरेपछि, तिनीहरू येशूकहाँ यसो भन्दै फर्के, “प्रभु, तपाईंको नाउँमा भूतहरू पनि हाम्रो वशमा आउँछन् ।” तिनीहरूका आफ्नो नाउँ स्वर्गमा लेखिएका छन् भनेर येशूले तिनीहरूलाई आनन्दित हुन सिकाउनुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् । | * येशू पवित्र आत्मामा आनन्दित हुनुभयो । * कुराहरू बुद्धिमान्‌बाट लुकाउनुभएको र साना बालकहरूजस्तालाई प्रकट गर्नुभएको लागि येशूले आफ्ना पिताको प्रशंसा गर्नुभयो । * पिताले ती कुराहरू येशूलाई सुम्पनुभएको थियो । * पितालेबाहेक पुत्रलाई कसैले जान्दैन भनेर येशूले भन्‍नुभयो । * पुत्रले र पुत्रले प्रकट गरिदिनुहुनेहरूले बाहेक पितालाई कसैले जान्दैन भनी येशूले भन्नुभयो । |  |
| **विशेष प्रश्‍नहरू** | | |
| येशू केमा आनन्दित हुनुभयो? ( १०:२१) | उहाँ पवित्र आत्मामा आनन्दित हुनुभयो । |  |
| येशूले कसलाई प्रशंसा गर्नुभयो? (१०:२१) | उहाँले आफ्ना पिताको प्रशंसा गर्नुभयो । |  |
| येशूले आफ्ना पितालाई के भनी बोलाउनुभयो? ( १०:२१) | उहाँले पितालाई "स्वर्ग र पृथ्वीका प्रभु" भनी बोलाउनुभयो । |  |
| तपाईंको विचारमा स्वर्ग र पृथ्वीका प्रभु को हुनुहुन्छ? ( १०:२१) | परमेश्‍वर पिता |  |

### लूका १०:२१-२२ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूका पिताले उहाँलाई के सुम्पनुभयो? ( १०:२२) | येशूका पिताले सबैकुराहरू उहाँलाई सुम्पनुभयो । |  |
| पुत्रलाई कसले जान्दछ? (१०:२२) | पिताले मात्र पुत्रलाई जान्‍नुहुन्छ । |  |
| पितालाई कसले जान्दछ? (१०:२२) | पुत्रले र जसलाई पुत्रले प्रकट गर्न चाहनुहुन्छ |  |
| येशूले “पुत्र” को बारेमा बताउनुहुँदा उहाँले कसको बारेमा कुरा गर्दै हुनुहुन्थ्यो? | उहाँ आफ्नै बारेमा कुरा गर्दै हुनुहुन्थ्यो । |  |

## 

# यूहन्ना ३:१६-१८

पृष्‍ठभूमिः यहाँ येशूले आफूसँग राती आएर प्रश्‍न सोध्ने फरिसी, निकोदेमससँग कुरा गर्दै हुनुहुन्छ ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् । | * परमेश्‍वरले आफ्नो एक मात्र पुत्रलाई दिएर संसारलाई प्रेम गर्नुभयो । * पुत्रमा विश्‍वास गर्ने हरेकसँग अनन्त जीवन हुनेछ । * परमेश्‍वरले संसारलाई बचाउन आफ्ना पुत्र पठाउनुभयो, दण्ड दिन होइन । * पुत्रमा विश्‍वास गर्ने दण्डित छैन । * पुत्रमा विश्‍वास नगर्ने पहिले नै दण्डित भइसकेको छ । |  |
| **विशेष प्रश्‍नहरू** | | |
| परमेश्‍वरले संसारलाई प्रेम गर्नुभएको कारण उहाँले के गर्नुभयो? ( ३:१६) | उहाँले आफ्नो एक मात्र पुत्र दिनुभयो । |  |
| परमेश्‍वरले आफ्नो छोरालाई कहाँ पठाउनुभयो? ( ३:१७) | परमेश्‍वरले उहाँलाई संसारमा पठाउनुभयो । |  |
| तपाईंको विचारमा परमेश्‍वरले आफ्ना पुत्रलाई कहाँबाट पठाउनुभयो? ( ३:१७) | परमेश्‍वरले उहाँलाई स्वर्गबाट पठाउनुभयो । |  |

### यूहन्ना ३:१६-१८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा येशूलाई किन परमेश्‍वरको "एक मात्र" पुत्र भनिन्छ? ( ३:१६) | येशू जसरी पुत्र हुनुहुन्छ, त्यसरी परमेश्‍वरका अरू कुनै पनि छोरा वा छोरी छैनन् । कहिलेकाहीं स्वर्गदूत, विशेष अगुवाहरू वा इसाईहरूलाई पनि परमेश्‍वरका छोराहरू भनिन्छ तर येशू एक मात्र ईश्‍वरीय पुत्र हुनुहुन्छ । |  |
| पुत्रमा विश्‍वास गर्नेलाई के हुनेछ? ( ३:१६) | जस-जसले उहाँमा विश्‍वास गर्छ त्यो मर्नेछैन तर अनन्त जीवन पाउँछ । |  |
| परमेश्‍वरले आफ्नो पुत्र किन पठाउनुभयो? ( ३:१७) | उहाँले आफ्नो पुत्रलाई संसारलाई दण्डित गर्न पठाउनुभएको होइन तर पुत्रद्वारा संसारलाई बचाउन पठाउनुभयो । |  |
| परमेश्‍वरको एक मात्र पुत्रलाई विश्‍वास नगर्ने मानिसहरूको निम्ति के कुरा सत्य छ ? ( ३:१६) | तिनीहरू पहिले नै दण्डित भइसकेका छन् । |  |

## 

# यूहन्ना ५:१६-२३

पृष्‍ठभूमिः एउटा विश्रामको दिन येशूले अठतीस वर्षदेखि बिरामी भएको मानिसलाई निको पार्नुभयो र आफ्नो चकटि उठाएर हिँड्न भन्‍नुभयो । जब यहूदीहरूले त्यस मानिसलाई देखे, तिनीहरूले त्यसलाई विश्राम-दिनमा चकटी उठाउनुहुँदैन भने र त्यसलाई कसले निको पार्‍यो भनेर सोधे । पछि त्यस मानिसले आफूलाई येशूले निको पार्नुभएको हो भनी बतायो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यी पदहरूलाई सारांशमा बताउनुहोस् । | * यहूदीहरूले येशूलाई सताए । * येशूले उहाँ र उहाँका पिता काम गरिरहनुभएको बताउनुभयो । * यहूदीहरूले येशूलाई मार्न खोजे किनभने उहाँले परमेश्‍वरलाई आफ्नै पिता भन्‍नुभयो । * येशूले पिता र पुत्रको बारेमा बोल्नुभयो । |  |
| **विशेष प्रश्‍नहरू** | | |
| विश्राम-दिनमा येशूले मानिसलाई निको पार्नुहुँदा यहूदीहरूले के गरे? ( ५:१६) | तिनीहरूले येशूलाई सताए । |  |
| येशूले यहूदीहरूलाई कसरी प्रतिक्रिया दिए? ( ५:१७) | येशूले भन्‍नुभयो, “मेरा पिताले अहिले पनि काम गरिरहनुभएको छ र म पनि काम गरिरहेको छु ।” |  |
| यहूदीहरूले किन येशूलाई मार्न समेत खोजे? ( ५:१८) | तिनीहरूले उहाँलाई मार्न खोजे किनभने उहाँले विश्राम-दिन तोड्नुभयो र परमेश्‍वरलाई आफ्नै पिता भन्नुभयो । |  |
| येशूले परमेश्‍वरलाई आफ्नै पिता भन्‍नुहुँदा येशूले आफैलाई के भनी ठानेको भनी यहूदीहरूले सोचे? ( ५:१८) | येशूले आफैलाई परमेश्‍वरको बराबरी गरेको भनी तिनीहरूले ठाने । |  |

### यूहन्ना ५:१६-२३ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा के येशूले आफैलाई परमेश्‍वरको समान तुल्याउँदै हुनुहुन्थ्यो? | हो । |  |
| पुत्रले के गर्छ भनी येशूले भन्‍नुभयो? ( ५:१९) | पुत्रले त्यही कुराहरू गर्नुहुन्छ जुन पिताले गरिरहनुभएको उहाँ देख्‍नुहुन्छ भनेर उहाँले भन्‍नुभयो । |  |
| पुत्रको बारेमा परमेश्‍वरले के गर्नुहुन्छ? ( ५:२०) | पिता पुत्रलाई प्रेम गर्नुहुन्छ र उहाँले गर्नुहुने सबै कुरा पुत्रलाई देखाउनुहुन्छ । |  |
| मरेकाहरूको सम्बन्धमा पिता र पुत्रले के गर्नुहुन्छ? (५:२१) | पिता र पुत्रले तिनीहरूलाई जीवन दिनुहुन्छ । |  |
| पिताले कसैको न्याय नगर्नुको कारण के हो?( ५:२२) | पिताले कसैको न्याय गर्नुहुन्‍न किनभने उहाँले न्याय गर्ने सबै काम पुत्रलाई दिनुभएको छ । |  |
| तपाईंको विचारमा " उहाँले न्याय गर्ने सबै काम पुत्रलाई दिनुभएको छ" भन्‍नुको अर्थ के हो? | यसको अर्थ पिताले न्याय गर्ने सबै अधिकार पुत्रलाई दिनुभएको छ भन्‍ने हुन्छ । |  |
| पिताले कुन उद्देश्यको लागि न्याय गर्ने सबै काम पुत्रलाई दिनुभयो ? ( ५:२३) | पिताले यसो गर्नुभयो ताकि सबैले पितालाई आदर गरेजस्तै पुत्रलाई पनि आदर गरून् । |  |
| पुत्र किन आउनुभयो?(५:२३) | पुत्र आउनुभयो किनभने पिताले उहाँलाई पठाउनुभयो । |  |

### यूहन्ना ५:१६-२३ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| पिता र पुत्रको बारेमा बोल्‍नुहुँदा येशूले कसलाई जनाउँदै हुनुहुन्थ्यो? (५:१९) | उहाँ परमेश्‍वर पिता र आफ्नै बारेमा बोल्दै हुनुहुन्थ्यो । |  |
| पुत्र पिता समान हुनुहुन्छ भनेर येशूले कसरी देखाउनुभयो? (५:१९-२३) | * पिताले गर्नुहुने काम पुत्रले पनि गर्नुहुन्छ । * पिता र पुत्रले मरेकाहरूलाई उठाउनुहुन्छ र जीवन दिनुहुन्छ । * पिताले पुत्रलाई सबैको न्याय गर्ने अधिकार दिनुभयो । * यदि मानिसहरूले पुत्रलाई आदर गरेनन् भने तिनीहरूले पितालाई पनि आदर गरेको हँदैन । |  |

# यूहन्ना १०:२५-३९

पृष्‍ठभूमिः एकचोटि येशू मन्दिरमा हिँडिरहनुभएको बेलामा केही यहूदीहरूले उहाँलाई घेरे र उहाँ ख्रीष्‍ट हुनुहुन्छ कि हुनुहुन्न भनी बताउन माग गरे ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् | * येशूले तिनीहरूलाई भन्‍नुभयो कि, उहाँको कामले उहाँको गवाही दिन्छ र तिनीहरूले विश्‍वास नगर्नुको कारण तिनीहरू उहाँका भेडाहरू थिएनन् भनेर उहाँले तिनीहरूलाई भन्‍नुभयो । * येशूले उहाँका पिताले उहाँलाई भेडाहरू दिनुभएको छ र उहाँ र पिता एकै हुनुहुन्छ भनेर तिनीहरूलाई भन्‍नुभयो । * यहूदीहरू येशूलाई दुङ्गाले हान्‍न तयार भए । * येशूले ईश्‍वरनिन्दा गरेको कारण यहूदीहरूले आफूहरूले उहाँलाई दुङ्गाले हान्‍न खोजेको भनी बताए । * येशूले आफैलाई परमेश्‍वर समान बनाएर ईश्‍वर निन्दा गर्नुभएको भनी तिनीहरूले बताए । * येशूले तिनीहरूलाई व्यवस्थाको केही खण्ड सम्झाउनुभयो जसले “तिमीहरू ईश्‍वरहरू हौ” भन्छ । * येशूले आफूलाई पिताले अलग गर्नुभएको, र संसारमा पठाउनुभएको भनी तिनीहरूलाई बताउनुभयो । * येशूले तिनीहरूलाई भन्‍नुभयो कि यदि उहाँले पिताका कामहरू गरिरहेको छैन भने उहाँलाई विश्‍वास नगर्नू । |  |

### यूजन्ना १०:२५-३९ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
|  | * येशूले कमसेकम उहाँले गर्नुभएका कामहरूमा विश्‍वास गर्न तिनीहरूलाई भन्‍नुभयो र पिता उहाँमा र उहाँ पितामा हुनुहुन्छ भनी जान भनेर उहाँले तिनीहरूलाई बताउनुभयो । * यहूदीहरूले उहाँलाई फेरि पनि पक्रने प्रयास गरे, तर उहाँ फुत्कनुभयो । |  |
| **विशेष प्रश्‍नहरू** | | |
| तपाईंको विचारमा येशूले यहूदीहरूलाई पहिले नै के बताउनुभएको थियो? ( १०:२५) | उहाँ ख्रीष्‍ट हुनुहुन्छ भनी उहाँले पहिले नै बताउनुभएको थियो । |  |
| के कुराहरूले आफ्नो बारेमा गवाही दिन्छ भनेर येशूले भन्‍नुभयो ? ( १०:२५) | पिताको नाउँमा उहाँले गर्नुभएका कामहरूले उहाँको बारेमा गवाही दिन्छ । |  |
| तपाईंको विचारमा तिनीहरूले के गवाही दिए? ( १०:२५) | तिनीहरूले उहाँ ख्रीष्‍ट हुनुहुन्छ भनी गवाही दिए । |  |
| येशूले आफूलाई यहूदीहरूले विश्‍वास नगर्नुको कारणहरू के बताउनुभयो ?९१०:२६) | तिनीहरूले उहाँलाई विश्‍वास गरेनन् किनभने तिनीहरू उहाँका भेडाहरू थिएनन् । |  |
| येशूलाई कसले भेडाहरू दियो भनी उहाँले बताउनुभयो? (१०:२९) | येशूले उहाँका पिताले उहाँलाई भेडाहरू दिनुभयो भन्‍नुभयो । |  |

### यूजन्ना १०:२५-३९ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूले आफू र आफ्ना पिताको बारेमा के बताउनुभयो? (१०:३०) | येशूले उहाँ र उहाँका पिता एक हुनुहुन्छ भन्‍नुभयो । |  |
| येशूलाई ढुङ्गाले हान्ने यहूदीहरूको कारण के थियो? ( १०:३३) | उहाँले ईश्‍वर-निन्दा गर्नुभएको कारण तिनीहरूले ढुङ्गाले हानेको भनी तिनीहरूले बताए । |  |
| येशूले ईश्‍वर-निन्दा गर्नुभयो भनेर यहूदीहरूले किन भने?(१०:३३) | येशूले आफैलाई परमेश्‍वर बनाएको भनी तिनीहरूले बताए । |  |
| तपाईंको विचारमा येशूले आफैलाई परमेश्‍वर बनाएको भनी यहूदीहरूले भन्‍नुको कारण के थियो? (१०:३३) | येशूले परमेश्‍वरलाई "मेरो पिता" भन्‍नुभएको थियो र उहाँले उहाँ र पिता एक हुनुहुन्छ भन्नुभयो । |  |
| तपाईंको विचारमा यहूदीहरूले "तिमी मानिस भएर आफैँलाई परमेश्‍वर बनाइरहेका छौ ।” भन्‍नुको अर्थ के थियो? ( १०:३३) | तिनीहरूको भनाइको अर्थ येशू केवल मानिस मात्र हुनुहुन्थ्यो तर उहाँले आफैलाई परमेश्‍वर भन्दै हुनुहुन्थ्यो । |  |
| येशूले व्यवस्थाबाट के उद्धित गर्नुभयो? (१०:३४) | येशूले “मैले भनेँ, ‘तिमीहरू ईश्‍वरहरू हौ’” भन्ने खण्डबाट उद्धित गर्नुभयो । |  |
| यस खण्डमा ईश्‍वरहरू भनी कसलाई भनियो? ( १०:३५) | मानिसहरू जसको लागि परमेश्‍वरको वचन लेखिएको थियो । (१०:३५) |  |

### यूहन्ना १०:२५-३९ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा येशूले धर्मशास्‍त्रलाई भङ्ग गर्न सकिँदैन भन्‍नुको अर्थ के थियो? ( १०:३५) | यसको अर्थ धर्मशास्‍त्र सत्य हो र यसलाई परिवर्तन गर्न सकिँदैन । |  |
| येशूले पिताले आफ्नो लागि के गर्नुभएको छ भनी बताउनुभयो? ( १०:३६) | पिताले येशूलाई अलग गर्नुभएको थियो र उहाँलाई संसारमा पठाउनुभएको थियो । |  |
| तपाईंको विचारमा येशूले १०:३५-३६ मा प्रश्‍न गर्नुहुँदा उहाँले के भन्न खोज्‍नुभएको थियो ? | “म परमेश्‍वरको पुत्र हुँ” भनेर येशूले भन्‍नुहुँदा तिनीहरूले ईश्‍वर-निन्दा गरेको हो भन्‍नुहुँदैन भनेर येशूको भन्‍नु खोज्‍नुभएको हो । धर्मशास्‍त्रमा परमेश्‍वरले उहाँको वचन पालन गर्नेलाई ‘तिमीहरू ईश्‍वरहरू हौ’ भन्‍नुभएको छ । तर येशूको कामले पिताले उहाँलाई संसारमा पठाउनुभएको थियो भन्‍ने देखाउँछ र यसले उहाँ परमेश्‍वरका पुत्र हुनुहुन्छ भनी देखाउँछ । |  |
| येशूका अनुसार कस्तो परिस्थितिमा मानिसहरूले उहाँलाई विश्‍वास गर्न हुँदैन? ( १०:३७) | यदि येशूले पिताका कामहरू नगर्नुभएको भए तिनीहरूले उहाँलाई विश्‍वास गर्नु पर्दैनथ्यो । |  |
| येशूका अनुसार यदि उहाँले पिताका कामहरू गरिरहनुभएको थियो भने मानिसहरूले के गर्नुपर्छ?( १०:३८) | तिनीहरूले उहाँको काममा विश्‍वास गर्नुपर्छ । |  |
| तपाईंले येशूलाई चिन्‍नुभए अनुसार तपाईंको विचारमा उहाँले के कामको बारेमा कुरा गर्दै हुनुहुन्थ्यो? (१०:३७-३८) | उहाँ आफ्नो आश्‍चर्यकर्म र शिक्षाको बारेमा कुरा गर्दै हुनुहुन्थ्यो । |  |

### यूहन्ना १०:२५-३९ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूका कामहरूमा विश्‍वास गर्नुले तिनीहरूलाई के सिकाउनेछ? ( १०:३८) | यसले तिनीहरूलाई पिता येशूमा हुनुहुन्छ र येशू पितामा हुनुहुन्छ भनी सिकाउनेछ । |  |
| यहूदीहरूले फेरि येशूलाई किन पक्रने प्रयास गर्दै थिए? | तिनीहरूले उहाँलाई पक्रन प्रयास गरे किनभने उहाँले पिता उहाँमा हुनुहुन्छ र उहाँ पितामा हुनुहुन्छ भन्‍नुभयो । |  |
| तपईंको विचारमा येशूले पिता उहाँमा हुनुहुन्छ र उहाँ पितामा हुनुहुन्छ भन्‍नुहुँदा उहाँको भनाइको अर्थ के हो भनी यहूदीहरूले बुझे? ( १०:३८) | येशूले परमेश्‍वर उहाँका पिता हुनुहुन्थ्यो र उहाँको परमेश्‍वरसँगको सम्बन्ध अरूको परमेश्‍वरसँगको सम्बन्धभन्दा भिन्‍न थियो भनेर निरन्तर बताउन खोज्दै हुनुहुन्थ्यो भनेर तिनीहरूले बुझे । |  |

## 

## 

# रोमी १:१-४

पृष्ठभूमिः प्रेरित पावलले रोममा बसिरहेका इसाईहरूलाई यो पत्र लेखे । यो खण्ड पावलको पत्रको सुरूको अभिवादन हो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्डलाई सारांशमा बताउनुहोस् । | * पावलले आफैलाई येशू ख्रीष्‍टका दासको रूपमा चिनाए । * पावललाई प्रेरित हुनको निम्ति बोलाइयो र सुसमाचारको कामको निम्ति अलग गरियो । * सुसमाचारले परमेश्‍वरको पुत्रको बारेमा बताउँछ; धर्मशास्‍त्रमा अगमवक्ताहरूद्वारा सुसमाचारको बारेमा पहिले नै प्रतिज्ञा गरिएको थियो । * पुत्र दाऊदको शारिरिक सन्तान हुनुहुन्छ । * पुत्रलाई परमेश्‍वरका पुत्र भनी पवित्र आत्माले पुनरूत्थानद्वारा घोषणा भएको थियो । |  |
| **विशेष प्रश्‍नहरू** | | |
| सुसमाचार कसको बारेमा हो? ( १:२-३) | सुसमाचार परमेश्‍वरका पुत्रको बारेमा हो । |  |
| परमेश्‍वरका पुत्रको पुर्खाको रूपमा महत्वपूर्ण व्यक्ति को थिए? ( १:३) | इस्राएलका राजा दाऊद परमेश्‍वरका पुत्रका पुर्खा थिए । |  |
| तपाईंले तपाईं को भाषामा “शरीर” को लागि प्रयोग भएका वाक्यांश कसरी बुझ्नुहुन्छ? ( १:३) | “शरीर” ले यहाँ भौतिक शरीरलाई जनाउँछ । (यहाँ “शरीर” को “पापमय स्वभाव” सित कुनै सरोकार छैन) |  |

### रोमी १:१-४ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| **विशेष प्रश्‍नहरू** | | |
| पवित्रताको आत्माद्वारा मृतकहरूबाट पुत्र पुनरुत्‍थान हुनुहुँदा उहाँको बारेमा आत्माले के घोषणा गर्नुभयो? ( १:४) | उहाँलाई मृतकहरूबाट पुनरुत्‍थान गर्नुभएर आत्माले पुत्र परमेश्‍वरका पुत्र हुनुहुन्छ भनी घोषणा गर्नुभयो । |  |
| पुत्र को हुनुहुन्छ? ( १:४) | येशू ख्रीष्‍ट |  |

# रोमी ५:८-१०

पृष्‍ठभूमिः यो खण्ड रोमका इसाईहरूको लागि पावलको पत्रबाट आएको हो । यस अध्यायमा “हामी”, “हामीलाई” र “हाम्रा” शब्दले पावल, रोमका इसाईहरूलाई जनाउँछ र येशूलाई विश्‍वास गर्ने सबैमा लागू हुन्छ । परमेश्‍वरमा विश्‍वासीहरूलाई हुने शान्तिको बारेमा पावल सिकाउँदै थिए किनभने येशूमाथि विश्‍वास गर्नेलाई उहाँ धर्मी ठहराउनुहुन्छ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| *सारांश खण्ड* | | |
| यस खण्डलाई सारांशमा बताउनुहोस् । | * हामी पापी हुँदै ख्रीष्‍ट हाम्रा निम्‍ति मर्नुभयो । यसले परमेश्‍वर हामीलाई प्रेम गर्नुहुन्छ भन्‍ने कुरा प्रमाणित गर्छ । * येशूको रगतद्वारा परमेश्‍वरले हामीलाई धर्मी ठहराउनुभयो । त्यसैले येशूले हामीलाई परमेश्‍वरको क्रोधबाट बचाउनुहुनेछ भनी हामी जान्दछौं । * हामी परमेश्‍वरका शत्रुहरू थियौं तर हामीलाई उहाँका पुत्रको मृत्‍युद्वारा परमेश्‍वरसँग मिलाप गराइयो । हामी जान्दछौँ कि पुत्रको जीवनद्वारा हामी बचाइनेछौँ । |  |
| **विशेष प्रश्‍नहरू** | | |
| परमेश्‍वरले हामीप्रति आफ्नो प्रेम कसरी प्रमाणित गर्नुहुन्छ? ( ५:८) | हामी पापी हुँदै ख्रीष्‍ट हाम्रा निम्‍ति मर्नुभयो । |  |
| तपाईंको विचारमा ख्रीष्‍टको मृत्युले परमेश्‍वरको प्रेम कसरी प्रमाणित गर्छ? ( ५:८) | परमेश्‍वर ख्रीष्‍टलाई प्रेम गर्नुहुन्छ तर उहाँले ख्रीष्‍टलाई हाम्रो पापको दण्ड भोग्न दिनुभयो र हामीलाई बचाउन मर्नुभयो । यसबाट उहाँले हामीलाई प्रेम गर्नुहुन्छ भन्‍ने प्रमाणित हुन्छ । |  |
| हामी कसरी धर्मी ठहरिएका छौं? | हामी ख्रीष्‍टको रगतद्वारा धर्मी ठहरिएका छौं । |  |
| तपाईंको विचारमा "हामी उहाँको रगतद्वारा... धर्मी ठहराइएका छौँ" भन्नुको अर्थ के हो? (५:९) | यसको अर्थ परमेश्‍वरले हामीलाई धर्मी भन्‍नुहुन्छ किनभने ख्रीष्‍ट हाम्रो लागि मर्नुभयो । |  |

### रोमी ५:८-१० ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| हामी परमेश्‍वरको क्रोधबाट कसरी बच्नेछौं? ( ५:९) | ख्रीष्‍टद्वारा |  |
| हामी परमेश्‍वरको शत्रु छँदै उहाँले हाम्रो निम्ति के गर्नुभयो? ( ५:१०) | परमेश्‍वरले आफ्ना पुत्रको मृत्‍युद्वारा हामीलाई आफूसित मिलाप गराउनुभयो । |  |
| परमेश्‍वरका पुत्र को हुनुहुन्छ? ( ५:१०) | ख्रीष्‍ट |  |
| तपाईंको विचारमा कुनै मानिसको परमेश्‍वरसँग मिलाप भयो भने त्यसको परमेश्‍वरसँग सम्बन्ध कस्तो हुन्छ? ( ५:१०) | त्यसको परमेश्‍वरसँग शान्तिपूर्ण सम्बन्ध हुन्छ । परमेश्‍वर त्यससँग क्रोधित हुनुहुन्न । |  |
| तपाईंको विचारमा ख्रीष्‍टको जीवनबाट मानिसहरू कसरी बचाइएका छन्? ( ५:१०) | ख्रीष्ट मृतकहरूबाट जिवीत हुनुभयो र सदासर्वदा जिउनुहुन्छ । र उहाँले परमेश्‍वरसँग मिलाप गराउनु भएका मानिसहरूलाई अनन्त जीवन दिनुहुन्छ । |  |

## 

## 

# १ कोरिन्थी १५:२०-२८

पृष्‍ठभूमिः यो खण्ड कोरिन्थका इसाईहरूलाई पावलको पहिलो पत्रबाटको हो । कसै-कसैले मरेकाहरू जीवित पारिनेछन् भन्‍ने कुरामा विश्‍वास गरेनन् । येशू जीवित पारिनुभएकोले हामी जान्दछौं कि ती मरेकाहरू जीवित पारिनेछन् भनेर पावल सिकाउँदै थिए ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् । | * ख्रीष्‍ट मृतकहरूबाट जीवित पारिनुभएको छ । * जसरी आदमको कारण सबैको मृत्यु हुन्छ, त्यसरी नै उहाँ आउनुहुँदा उहाँका सबैजना ख्रीष्‍टमा जीवित परिनेछन् । * ख्रीष्‍टले अरू सबै राज्य र अधिकारको अन्त्य गर्नुहुनेछ, र उहाँले राज्यलाई परमेश्‍वरको हातमा सुम्पिदिनुहुनेछ । * उहाँले राज्य गर्नुहुनेछ र मृत्युसहित सबै शत्रुहरूलाई नाश गर्नुहुनेछ । * सबै ख्रीष्‍टको अधीनमा हुनेछ र ख्रीष्‍ट परमेश्‍वर पिताको अधीनमा हुनुहुनेछ । |  |
| **विशेष प्रश्‍नहरू** | | |
| ख्रीष्‍टलाई के भयो? ( १५:२०) | ख्रीष्‍ट मृतकहरूबाट जीवित पारिनुभयो । |  |
| तपाईंको विचारमा "सुतिजानेहरू ... प्रथम फल" भनेको के हो? ( १५:२०) | ख्रीष्‍ट मरेकाहरूबाट जीवित भई उठ्नेहरूमा पहिलो हुनुहुन्थ्यो । उहाँले अरू मरेकाहरू पनि मृतकबाट जीवित हुनेछन् भनी देखाउनुहुन्छ । |  |

### १ कोरिन्थी १५:२०-२८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| पद २१ ले मृत्यु र मृतकहरूको पुनरूत्थानको बारेमा के भन्छ ? (१५:२१) | मृत्यु एक जना मानिसबाट आयो र मृतकहरूको पुनरुत्थान पनि एक जना मानिसबाट नै आयो ।  यसको अर्थ एक जना मानिस (आदम) को कारण मानिसहरू मरे, र अर्को एक जना मानिस (ख्रीष्‍ट) को कारण तिनीहरूको पुनरुत्थान हुनेछ । |  |
| तपाईंको विचारमा "आदममा" हुनु र "ख्रीष्‍टमा" हुनु भन्‍नुको अर्थ के हो ? ( १५:२२) | “आदममा” हुनु भन्‍नुको अर्थ पापको कारण आदमसँग एक हुनु वा तिनीसँग जोडिनु भन्ने हुन्छ । आदमले पाप गरेको कारण तिनका सन्तानले पनि पाप गरे ।  “ख्रीष्‍टमा" हुनु भन्नाले ख्रीष्‍टसँग एक हुनु वा उहाँसँग जोडिनु भन्ने हुन्छ । |  |
| आदममा भएका मानिसहरूलाई के हुन्छ र ख्रीष्‍टमा भएका मानिसहरूलाई के हुनेछ? ( १५:२२) | आदममा भएकाहरू आफ्ना पापको कारण मर्छन् ।  ख्रीष्‍टमा भएकाहरू जीवित पारिन्छन् । |  |
| ख्रीष्‍टमा भएकाहरूलाई कहिले जीवित पारिनेछ? ( १५:२२) | ख्रीष्‍ट आउनुहुँदा उहाँमा भएकाहरूलाई जीवित पारिनेछ । |  |
| अन्तमा के हुनेछ? (१५:२४) | ख्रीष्टले राज्य परमेश्‍वर पितालाई दिनुहुनेछ र अरू सबै राज्य, अधिकार, र शक्तिको अन्त हुनेछ । |  |
| कसले शासन गर्नेछ? (१५:२५) | ख्रीष्‍टले शासन गर्नुहुनेछ । |  |

### १ कोरिन्थी १५:२०-२८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा “आफ्ना सबै शत्रुहरूलाई आफ्ना खुट्टामुनि नपारुञ्‍जेलसम्म" भन्नाले के बुझिन्छ? (१५:२५) | यसको अर्थ "सबै शत्रुहरूलाई पराजित नगर्नुभएसम्म" भन्‍ने हुन्छ । |  |
| तपाईको विचारमा "उहाँले सबै कुरालाई उहाँको आफ्नो पाउमुनि ल्याउनुहुनेछ " भन्ने भनाइले पावलले भनिरहेको के कुरालाई जोड दिन्छ? ( १५:२७) | यो पुरानो करारबाटको एउटा भनाइ हो । यसले पावलले भनिरहेको कुरालाई सत्य हो भनी देखाउँछ किनभने धर्मशास्‍त्रले यो हुनेछ भनी भन्यो । |  |
| "उहाँले सबै कुरालाई उहाँको आफ्नो पाउमुनि ल्याउनुहुनेछ " वाक्यांशमा भएको "सबै कुरा" ले केलाई समावेश गर्दैन? ( १५:२७) | एकजना जसले सबैकुरा उहाँको अधीनमा राख्‍नुहुन्छ । |  |
| त्यो एक जना को हो? | परमेश्‍वर पिता |  |
| “सबै कुरा आफ्नो अधीनमा राख्‍नुभएको छ” भन्‍नुको अर्थ के हो? ( १५:२७) | यसको अर्थ, “सबै कुरा आफ्नो अधिकारमा राख्‍नुभएको छ” भन्‍ने हो । परमेश्‍वर पिताले ख्रीष्‍टलाई सबै थोकमाथि राज्य गर्न दिनुहुनेछ । |  |
| सबै कुरा ख्रीष्‍टको अधीनमा भएपछि के हुनेछ? ( १५:२८) | पुत्रको अधीनमा सबै कुराहरू राखिदिनेको अधीनमा उहाँ आफैँ आउनुहुनेछ । |  |

### १ कोरिन्थी १५:२०-२८ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा यो पुत्र को हुन्? ( १५:२८) | यी पुत्र ख्रीष्‍टट हुनुहुन्छ । |  |
| तपाईंको विचारमा उहाँ कसका पुत्र हुनुहुन्छ? (१५:२८) | उहाँ परमेश्‍वरका पुत्र हुनुहुन्छ । |  |
| १५:२१ पद ले परमेश्‍वरका पुत्रको बारेमा के बताउँछ? | परमेश्‍वरका पुत्र मानिस पनि हुनुहुन्छ । |  |

## 

# कलस्सी १:१३-२०

पृष्‍ठभूमिः यो खण्ड कलस्सेका इसाईहरूलाई पावलले लेखेको पत्रबाट आएको हो । पावलले कलस्सीहरूको लागि तिनी र तिनका सहकर्मीहरूले कसरी प्रार्थना गरे भनी तिनीहरूलाई बताएका थिए । यहाँ पावलले परमेश्‍वर पिताले उहाँका पुत्रमा विश्‍वास गर्ने मानिसहरूको लागि के गरिदिनुभएको छ भनी बताए । यस खण्डमा "हामी" शब्दले पावल र कलस्सीका मानिसहरूलाई जनाउँछ र यो येशू ख्रीष्‍टमा विश्‍वास गर्ने सबैमा पनि लागू हुन्छ ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यो पदलाई सारांशमा बताउनुहोस् । | * उहाँ (परमेश्‍वर पिता) ले हामीलाई अन्धकारको शक्‍तिबाट छुटकारा दिनुभएको छ र हामीलाई उहाँका प्रिय पुत्रको राज्यमा सार्नुभएको छ । * उहाँका पुत्रमा परमेश्‍वरले हामीले उद्धार गर्नुहुन्छ र हाम्रो पाप क्षमा गर्नुहुन्छ । * पुत्र अदृश्य परमेश्‍वरका प्रतिरूप हुनुहुन्छ । उहाँ सबै सृष्‍टिमा जेष्‍ठ हुनुहुन्छ । * पुत्रले सबै कुरा सृष्टि गर्नुभयो र सबै कुराको रेखदेख गर्नुहुन्छ । * पुत्र मण्डलीको शिर हुनुहुन्छ । * पुत्र मरेकाहरूबाट जीवित हुनेमा पहिलो हुनुहुन्छ * परमेश्‍वरको सारा पूर्णता ख्रीष्‍टमा बास गरेको छ । * परमेश्‍वरले पुत्रको मृत्युद्वारा सबै कुराहरू आफैमा पुनर्मिलापमा ल्‍याउनुहुन्छ । |  |
| **विशेष प्रश्‍नहरू** | | |
| परमेश्‍वर पिताले विश्‍वासीहरूलाई केबाट छुटकारा दिनुभएको छ? ( १:१३) | उहाँले विश्‍वासीहरूलाई अन्धकारको शक्‍तिबाट छुटकारा दिनुभएको छ । यसको अर्थ उहाँले विश्‍वासीहरूलाई पापको नियन्त्रणबाट छुटकारा दिनुभएको छ । |  |
| पिताले विश्‍वासीहरूलाई कसको राज्यमा सार्नुभएको छ ? (१:१३) | उहाँले विश्‍वासीहरूलाई आफ्नो पुत्रको राज्यमा सार्नुभएको छ । |  |

### कलस्सी १:१३-२० ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| परमेश्‍वरले आफ्ना पुत्रमाथि विश्‍वास गर्नेहरूलाई के गर्नुहुन्छ? ( १:१४) | उहाँ तिनीहरूको उद्धार गर्नुहुन्छ र तिनीहरूको पापको क्षमा गर्नुहुन्छ । |  |
| तपाईंको विचारमा "उहाँ अदृश्य परमेश्‍वरका प्रतिरूप हुनुहुन्छ ।" भन्नुको अर्थ के हो? ( १:१५) | यसको अर्थ परमेश्‍वर अदृश्य हुनुहुन्छ तर उहाँको पुत्रले परमेश्‍वर कस्तो हुनहुन्छ भनी देखाउनुहुन्छ । |  |
| यो पदले परमेश्‍वरका पुत्रको बारेमा के बताउँछ? ( १:१५) | उहाँ सबै सृष्‍टिमा जेष्‍ठ हुनुहुन्छ । |  |
| "सबै सृष्‍टिमा जेष्‍ठ हुनुहुन्छ ।" भन्‍नुको अर्थ के हो? ( १:१५) | यसको अर्थ कुनै एउटा वा दुवै हुनसक्छः   * सारा सृष्टिमाथि जेष्ठ अधिकार * सारा सृष्‍टिभन्दा अगाडि हुनुहुने   यसको अर्थ पुत्र नभएको त्यसतो कुनै समय पनि थियो भन्‍ने होइन । |  |
| सबै कुराहरूमाथि पुत्र किन जेष्‍ठ हुनुहुन्छ? ( १:१६) | किनभने सबै कुरा उहाँद्वारा र उहाँको लागि सृष्‍टि भएको थियो । |  |
| तपाईंको विचारमा यी दुई वाक्यांश को अर्थ के होः "सबै ... कुराहरू उहाँद्वारा सृष्‍टि गरिएका थिए " र "सबै थोक … उहाँकै लागि सृष्‍टि गरिएका थिए" | यसको अर्थ परमेश्‍वरले सबै थोक पुत्रद्वारा गर्नुभयो । परमेश्‍वरले सबै थोक पुत्रलाई सृष्‍टि गर्न लगाउनुभयो वा परमेश्‍वरले सबै थोक पुत्रलाई सृष्‍टि गर्ने अधिकार दिनुभयो । |  |

### कलस्सी १:१३-२० ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| पद १७ ले पुत्र र सबै थोकको बारेमा के बताउँछ? ( १:१७) | पुत्र सबै थोक हुनुभन्दा अगाडि हुनुहुन्थ्यो । |  |
| तपाइंको विचारमा "उहाँ सबैथोकहरूभन्दा अगि हुनुहुन्छ ।" भन्नुको अर्थ के हो? ( १:१७) | सबै थोक हुनुभन्दा अगाडि पुत्र हुनुहुन्थ्यो । |  |
| तपाईंको विचारमा "उहाँमा सबै कुराहरू एकसाथ रहेका छन् ।" भन्नुको अर्थ के हो? (१:१७) | पुत्रले सबैकुरा एकसाथ राख्‍नुहुन्छ ताकि परमेश्‍वरले योजना बनाउनुभएझैं सबै रहन्छन् र काम गर्छन् |  |
| पद १८ ले पुत्र र मण्डलीको बारेमा के बताउँछ? ( १:१८) | पुत्र मण्डलीको शिर हुनुहुन्छ ।यसको अर्थ उहाँ मण्डलीको अगुवा हुनुहुन्छ र मण्डलीमाथि अधिकार छ । |  |
| किन पुत्रको सबै कुराहरूमा प्रथम स्थान रहेको छ ? (१:१८) | किनभने उहाँ नै सुरुआत हुनुहुन्छ र मरेकाहरूबाट जीवित हुनेमा पहिलो हुनुहुन्छ ।  सायद “उहाँ नै सुरुआत हुनुहुन्छ" भन्नुको अर्थ उहाँ मणडली सुरू गर्ने पहिलो हुनुहुन्छ ।  “उहाँ … मरेकाहरूबाट जीवित हुनेमा पहिलो हुनुहुन्छ" भन्नुको अर्थ अनन्त जीवनमा मृतकहरूबाट जीवित भई उठ्नेहरूमा हुनेमा उहाँ पहिलो हुनुहुन्छ । मण्डली पनि अनन्त जीवनको लागि मरेकाहरूबाट जीवित भई उठ्नेछन् । |  |

### कलस्सी १:१३-२०( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| कसको पूर्णता ख्रीष्‍टमा बास गर्छ? (१:१९) | परमेश्‍वरको पूर्णता पुत्रमा बास गर्छ । |  |
| पुत्रमा परमेश्‍वरको पूर्णता छ भन्नुको अर्थ के हो? | यसको अर्थ पुत्रमा परमेश्‍वरको पूर्ण स्वभाव छ । पिता परमेश्‍वर हुनुँएझैं र पवित्र आत्मा परमेश्‍वर हुनुभएझैं उहाँ पनि परमेश्‍वर हुनुहुन्छ । |  |
| कोद्वारा परमेश्वरले सबै कुराहरू आफूमा पुनर्मिलापमा ल्‍याउनुहुन्छ? ( १:२०) | पुत्रद्वारा |  |
| परमेश्‍वरले सबैमा कसरी शान्ति ल्याउनुहुन्छ? ( १:२०) | उहाँले यसो पुत्रको क्रूसको रगतद्वारा गर्नुहुन्छ । |  |
| पुत्रको क्रूसको रगतद्वारा परमेश्‍वरले सबैमा शान्ति ल्याउनुहुन्छ भन्नुको अर्थ के हो? | यसको अर्थ मानिसको पापको लागि येशूको मृत्युले शान्ति ल्याउँछ ताकि परमेश्‍वरले आफ्नो सृष्‍टिसँग शान्तिपूर्वक रहनसक्नुभएको होस् । |  |

## 

# १ यूहन्ना २:२२-२४

पृष्‍ठभूमिःयो खण्ड यूहन्नाको पहिलो पत्रबाट हो जुन तिनले झुटा शिक्षकहरूका कुरा सुनिरहेका इसाईहरूको लागि लेखेका थिए । येशू मानिस हुनुभएकोले उहाँ स्वर्गबाट आउनुभएका परमेश्‍वरका पुत्र, ख्रीष्‍ट हुन सक्नुहुन्न भनी यी शिक्षकहरूले भन्दै थिए । यहाँ यूहन्नाले यी झुटा शिक्षकहरूको बारेमा लेखे ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस पदलाई सारांशमा बताउनुहोस् । | * येशू नै ख्रीष्‍ट हुनुहुन्छ भनी इन्‍कार गर्ने मानिस झुटो हो र ख्रीष्‍ट विरोधी हो किनभने त्‍यसले पिता र पुत्रलाई इन्‍कार गर्छ । * पुत्रलाई इन्‍कार गर्ने कोहीसँग पनि पिता हुनुहुन्‍न । * पुत्रलाई स्वीकार गर्नेसँग पिता पनि हुनुहुन्छ । * तिमीहरूले सुनेका कुरा तिमीहरूमा रहन्छ भने तिमीहरू पनि पिता र पुत्रमा रहन्‍छौ । |  |
| **विशेष प्रश्‍नहरू** | | |
| येशू, ख्रीष्‍ट हुनुहुन्‍न भन्ने व्‍यक्‍तिको बारेमा यूहन्‍नाले के भने? (२:२२) | त्यो व्यक्ति झूटो र ख्रीष्‍ट विरोधी हो । त्यसले पिता र पुत्रलाई इन्कार गर्छ । |  |
| तपाईंको विचारमा "त्‍यसले पिता र पुत्रलाई इन्‍कार गर्छ" भन्नुको अर्थ के हो?(२:२२) | यसको अर्थ त्यसले पिता र पुत्रलाई मान्दैन । |  |
| यूहन्नाले लेखेका पिता र पुत्र को-को हुन्? ( २:२२) | पिता , परमेश्‍वर पिता हुनुहुन्छ र पुत्र, परमेश्‍वरका पुत्र, येशू ख्रीष्‍ट हुनुहुन्छ । |  |
| येशू नै ख्रीष्‍ट हुनुहुन्छ भनेर इन्‍कार गर्ने कुराले कसरी कुनै व्यक्तिले पिता र पुत्रलाई इन्कार गरिरहेको छ भनेर देखाउँछ? ( २:२२) | पिताले ख्रीष्‍ट येशूलाई पठाउनुभयो । येशू, ख्रीष्‍ट हुनुहुन्न भन्नु भनेको उहाँलाई पुत्र भनी इन्कार गर्नु हो र जसले पुत्रलाई इन्कार गर्छ त्यसले उहाँलाई पठाउनुहुने पितालाई पनि इन्कार गर्छ । |  |

### १ यूहन्ना २:२२-२४ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| पुत्रलाई इन्कार गर्ने व्यक्तिको बारेमा के सत्य छ? ( २:२३) | पुत्रलाई इन्‍कार गर्ने व्यक्तिसँग पिता हुनुहुन्‍न । |  |
| पुत्रलाई स्वीकार गर्ने व्यक्तिको बारेमा के सत्य छ? ( २:२३) | पुत्रलाई स्वीकार गर्ने व्यक्तिसँग पिता पनि हुनुहुन्छ । |  |
| “पिता पनि हुनुहुन्छ" भन्‍नुको अर्थ के हो? ( २:२३) | यसको अर्थ " पितासँग सम्बन्धमा हुनु वा एकतामा हुनु" हो । यसको अर्थ "पिताका सन्तानहरूमध्ये एक" हो । |  |
| यूहन्नाले इसाईहरूलाई के गर्न भने? ( २:२४) | तिनीहरूले सुरुदेखि सुनेका कुरा तिनीहरूमा रहन दिनुपर्छ ।  यसको अर्थ तिनीहरूले येशू ख्रीष्‍टको बारेमा सिकेको सत्य लाई निरन्तर विश्‍वास गर्नुपर्छ । |  |
| आफूले सुरूदेखि सुनेको कुरा आफूमा रहन दिने व्यक्तिको बारेमा के सत्य छ? ( २:२४) | त्यो पुत्रमा र पितामा रहन्छ ।  यसको अर्थ त्यो पिता र पुत्रसँगको सम्बन्धमा वा एकतामा रहन्छ । |  |

## 

# १ यूहन्ना ५:५-१३

पृष्‍ठभूमिः यो खण्ड यूहन्नाको पहिलो पत्रबाट हो जुन तिनले झुटा शिक्षकहरूका कुरा सुनिरहेका इसाईहरूको लागि लेखेका थिए । येशू मानिस हुनुभएकोले उहाँ स्वर्गबाट आउनुभएका परमेश्‍वरका पुत्र, ख्रीष्‍ट हुन सक्नुहुन्न भनी यी शिक्षकहरूले भन्दै थिए । यस खण्डमा परमेश्‍वरले येशू नै ख्रीष्‍ट, परमेश्‍वरका पुत्र हुनुहुन्छ भनी परमेश्‍वरले देखाउनुभएको र प्रमाणित गर्नुभएको छ भनी यूहन्ना लेख्दै थिए ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश खण्ड** | | |
| यस खण्डलाई सारांशमा बताउनुहोस् | * येशू परमेश्‍वरका पुत्र हुनुहुन्छ । * उहाँ पानी र रगतद्वारा आउनुभयो । * आत्मा, पानी र रगत सहमत हुन्छन् । * परमेश्‍वरले पुत्रको बारेमा गवाही दिनुभएको छ । * यदि कसैले परमेश्‍वरले पुत्रको बारेमा भन्‍नुभएको कुरामा विश्‍वास गर्दैन भने त्यस व्यक्तिले परमेश्‍वरलाई झुटो भनिरहेको हुन्छ । * परमेश्वरको गवाही अनन्त जीवन हो जुन उहाँले आाफ्ना पुत्रद्वारा दिनुहुन्छ । * परमेश्‍वरका पुत्रमाथि विश्‍वास गर्नेमा अनन्त जीवन हुन्छ । |  |
| **विशेष प्रश्‍नहरू** | | |
| संसारमाथि कसले विजय हासिल गर्छ? ( ५:५) | येशू नै परमेश्‍वरका पुत्र हुनुहुन्छ भनी विश्‍वास गर्नेले । |  |
| येशू ख्रीष्‍ट कसरी आउनुभयो? ( ५:६) | उहाँ पानी र रगतद्वारा आउनुभयो । |  |
| तपाईंको विचारमा आत्मा, पानी र रगतले के गवाही दिन्छ? ( ५:६-८) | यसले येशू ख्रीष्‍ट नै परमेश्वरका पुत्र हुनुहुन्छ भनी गवाही दिन्छ । |  |

### १ यूहन्ना ५:५-१३ ( निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा पानी र रगत के हो? | सायद पानीले येशूको बप्‍तिस्मालाई जनाउँछ र रगतले उहाँको मृत्युलाई जनाउँछ ।  वा सायद यसले बप्‍तिस्मा र प्रभु भोजको विधिलाई जनाउँछ । |  |
| परमेश्‍वरले कसको बारेमा गवाही दिनुभएको छ? ( ५:९) | परमेश्‍वरले पुत्रको बारेमा गवाही दिनुभएको छ । |  |
| कसभित्र यो साक्षी छ? ( ५:१०) | परमेश्‍वरका पुत्रमा विश्‍वास गर्नेसँग यो गवाही हुन्छ । |  |
| "परमेश्‍वरका पुत्रमा विश्‍वास" गर्नु भनेको के हो? ( ५:१०) | यसको अर्थ येशू ख्रीष्ट परमेश्‍वरका पुत्र हुनुहुन्छ भनी बुझ्‍नु हो । |  |
| यदि कुनै व्यक्तिले परमेश्‍वरमा विश्‍वास गर्दैन भने त्यसले परमेश्‍वरको बारेमा के विश्‍वास गर्छ? ( ५:१०) | त्यसले परमेश्‍वर झुटो हुनुहुन्छ भनी विश्‍वास गर्छ । |  |
| पुत्रको बारेमा परमेश्‍वरले दिनुभएको गवाही वा प्रमाण के हो? ( ५:११) | उहाँले पुत्रमा दिनुभएको अनन्त जीवन गवाही वा प्रमाण हो । |  |
| कोसँग यो अनन्त जीवन छ? ( ५:१२) | जोसँग पुत्र हुनुहुन्छ । |  |
| फेरि, कोसँग अनन्त जीवन छ? (५:१३) | जसले परमेश्‍वरका पुत्रको नाउँमा विश्‍वास गर्छ । |  |

यदि यो गाइडको बारेमा तपाईंसँग केही प्रश्‍नहरू वा टिप्पणीहरू छन् भने कृपया हामीलाई यसमा ईमेल गर्नुहोस्ः [translation\_services@wycliffeassociates.org](mailto:translation_services@wycliffeassociates.org)