

**बाइबल अनुवाद गर्ने समीक्षकको गाइड**

***परमेश्‍वर पिताको सिद्धान्त***

तिमोथी एफ. नेव, पीएचडी—निर्देशक

टम वारेन, डी. मि—विषयवस्तु लेखक

जोन हचकिन्स्, एम.ए.—विषयवस्तु लेखक

तबिता प्राइस्, बि.ए.—विषयवस्तु लेखक र सम्पादक

डिसेम्बर २०१८



[सकारात्मक भनाइ ३](#_Toc65665083)

[मत्ती ६:१-१३ ४](#_Toc65665084)

[मत्ती ११:२५-२७ ७](#_Toc65665085)

[मर्कूस १४:३२-३९ ९](#_Toc65665086)

[यूहन्‍ना ५:१७-१८ १३](#_Toc65665087)

[यूहन्‍ना ५: ३६-४७ १५](#_Toc65665088)

[यूहन्‍ना ६:३२-४० १९](#_Toc65665089)

[यूहन्‍ना २०:१६-१७ २२](#_Toc65665090)

[प्रकाश १:४-६ २४](#_Toc65665091)

यो गाइड सुरू गर्न अगाडि कृपया प्रयोगकर्ताहरूको म्यानुवल पढ्नुहोला ।

यदि तपाईंहरूसित यस गाइडको बारेमा कुनै प्रश्‍नहरू वा टिप्पणीहरू छन् भने, कृपया हामीलाई यसमा इ-मेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)

# सकारात्मक भनाइ

* परमेश्‍वरलाई येशूको पिता भनेर पनि जनाइन्छ ।
* परमेश्‍वर तीन व्यक्तिहरू हुनुहुन्छः पिता परमेश्‍वर, पुत्र परमेश्‍वर र पिता पवित्र आत्मा परमेश्‍वर । यी प्रत्येक व्यक्ति पूर्ण र समान रूपमा परमेश्‍वर हुनुहुन्छ र एकमात्र परमेश्‍वर हुनुहुन्छ । यो मानव जातिले पुर्ण रूपमा बुझ्‍न नसक्‍ने एउटा रहस्य हो ।
* पिता, पुत्र र पवित्र आत्माका एउटै चरित्र हुन्छ ।
* पिताले पुत्र (येशू) लाई संसारमा पठाउनुभयो, र पिता र पुत्रले आफ्ना मानिसहरूकहाँ पवित्र आत्मा पठाउनुभयो ।
* पिता, पुत्र र पवित्र आत्मा समान रूपमा परमेश्‍वर भएता पनि नयाँ करारमा प्रायः "परमेश्‍वर" ले "परमेश्‍वर पिता" लाई बुझाउँछ ।

(तालिका अर्को पेजमा सुरू हुन्छ ।)

### 

# मत्ती ६:१-१३

पृष्ठभूमिः यो खण्ड मत्तीको सुसमाचारबाटको हो । येशूलाई सुन्‍नको लागि भींड भेला भयो । उहाँका चेलाहरू उहाँको वरिपरि भेला हुँदा उहाँ पर्वतमाथि उक्‍लनुभयो, उहाँले शिक्षा दिन सुरू गर्नुभयो । यस विभागमा उहाँले कसरी प्रार्थना गर्ने भनेर सिकाउनुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| येशूले यस पदमा के भन्‍नुभयो सारांसमा बताउनुहोस् । | * अरू मानिसहरूको अगाडि गरिबहरूलाई दिने जस्ता असल कामहरू गरेर "नदेखाउन" वा देखिनको लागि सडकहरूको कुनामा चर्को स्वरले प्रार्थना नगर्न भनेर येशूले भन्‍नुभयो । * मानिसहरूका अगाडी असल कामहरू गर्नेहरूका इनाम ती मानिसहरूका प्रशंसा हुनेछ भनेर उहाँले भन्‍नुभयो। * गुप्‍तमा दिनु र तिनीहरूका पिताले त्यो देख्‍नुहुनेछ भनेर उहाँले तिनीहरूलाई भन्‍नुभयो । * गुप्‍तमा प्रार्थना गर्नु र तिनीहरूलाई के चाहिन्छ भनेर पहिले नै जान्‍नुहुने परमेश्‍वरले ती सुन्‍नुहुनेछ भनेर उहाँले तिनीहरूलाई भन्‍नुभयो । * अन्यजातिहरूले जस्तै बेकारमा बर्रबराएर प्रार्थना नगर्नु भनेर उहाँले भन्‍नुभयो । |  |

### मत्ती ६:१-१३ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| येशूले यस पदमा के भन्‍नुभयो सारांसमा बताउनुहोस् (निरन्तर) | * त्यसपछि उहाँले तिनीहरूलाई कसरी प्रार्थना गर्ने भनेर सिकाउनुभयो । * उहाँले "हाम्रा पिता" भनेर सुरू गर्नु भन्‍नुभयो । * उहाँले पिताको नामलाई आदर गर्नु, दैनिक आवश्‍यकताको लागि प्रार्थना गर्न, उहाँको राज्‍य आओस भनेर, र पृथ्वीमा उहाँको इच्छा पुरा होस भनेर र क्षमादानको निम्ति प्रार्थना गर्न र परिक्षा र दुष्टबाट सुरक्षाको निम्ति प्रार्थना गर्न भन्‍नुभयो । |  |
| **विशेष प्रश्‍नहरू** | | |
| येशूले तिनीहरूलाई के नगर्न भन्‍नुभयो ? [६:१] | अरूले देखून् भनेर तिनीहरूका असल कामहरू नगर्न भनेर उहाँले तिनीहरूलाई चेतावनी दिनुभयो । |  |
| मानिसहरूले देखून् भनेर गरेका तिनीहरूका असल कामहरूका नतिजा के हुनेछ भनेर उहाँले भन्‍नुभयो ? [६:१] | स्‍वर्गमा हुनुहुने तिनीहरूका पिताले तिनीहरूलाई इनाम दिनुहुने छैन । |  |
| येशूले “स्वर्गमा हुनुहुने तिमीहरूका पिता" भनेर कसलाई भन्‍नु खोज्‍नुभयो ? [६:१] | उहाँले परमेश्‍वरको बारेमा कुरा गरिरहनुभएको थियो । |  |
| पद ४ र ६ मा उहाँले पिताको बारेमा के भन्‍नुभयो ? | कि उहाँले गुप्‍तमा गरेको कुरा देख्‍नुहुन्छ र तिनीहरूलाई इनाम दिनुहुनेछ । |  |

### मत्ती ६:१-१३ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| पद ८ मा पिताले के जान्‍नुहुन्छ भनेर उहाँले भन्‍नुभयो ? | तिनीहरूले माग्‍नु अगाडी तिनीहरूलाई के चाहिन्छ भनेर उहाँ जान्‍नुहुन्छ । |  |
| येशूले चेलाहरूलाई तिनीहरूले प्रार्थना गर्नेबेलामा परमेश्‍वरलाई के भेर सम्‍बोधन गर्नु भन्‍नुभयो ? | उहाँलाई "हाम्रा पिता" भनेर सम्बोधन गर्नु भनेर तिनीहरूलाई भन्‍नुभयो । |  |
| येशूले "हाम्रा पिता" लाई प्रार्थना गर भन्‍नुभयो; तपाईंको विचारमा "हाम्रा" ले कसलाई जनाउँछ ? | यहाँ "हाम्रा" ले येशू र उहाँका चेलाहरू र उहाँमा विश्‍वास गरेर प्रार्थना गर्नेहरू सबैलाई पनि जनाउँछ । |  |
| मत्ती ६१-१३ ले पिताको बारेमा के सिकाउँछ ? | * उहाँ स्वर्गमा हुनुहुन्छ । * उहाँले गुप्‍तमा गरिएको काम देख्‍नुहुन्छ । * आज्ञाकारीलाई उहाँले इनाम दिनुहुन्छ । * व्यक्तिले प्रार्थना गर्न अगाडि त्यसलाई के चाहिन्छ भनेर उहाँ जान्‍नुहुन्छ । * आफ्‍नो नाम आदर गरिन उहाँ योग्यको हुनुहुन्छ । * उहाँले खाँचोहरू पुरा गरिदिनुहुन्छ र पाप क्षमा दिनुहुन्छ र परिक्षा र दुष्टबाट सुरक्षा दिनुहुन्छ । |  |

# मत्ती ११:२५-२७

**पृष्ठभूमिः** यो खण्ड मत्तीको सुसमाचारबाटको हो । येशूले भींडहरूलाई सिकाइरहनुभएको छ ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डमा येशूले के भन्‍नुभयो सारांसमा बताउनुहोस् । | * येशूले पिताको प्रशंसा गर्नुभयो । * उहाँको पिताले कुराहरू बुद्धिमानहरूबाट लुकाउनुभएको छ र बालकहरूमा ती प्रकट गर्नुभएको छ । * पिताले सबै कुराहरू येशूलाई हस्तान्तरण गर्नुभएको छ । * पिताले मात्र पुत्रलाई चिन्‍नुहुन्छ । * पुत्रले बाहेक पितालाई कसैलाई चिन्दैनन् र तिनीहरू जसलाई पुत्रले पितालाई प्रकट गर्नुभएको छ । |  |
| **विशेष प्रश्‍नहरू** | | |
| येशूले कसको प्रशंसा गर्नुभयो ? [११:२५] | उहाँले आफ्नो पिताको प्रशंसा गर्नुभयो । |  |
| येशुले उहाँलाई के भनेर सम्बोधन गर्नुभयो ? [११:२५] | उहाँले "पिता, स्वर्ग र पृथ्वीको प्रभु" भनेर सम्बोधन गर्नुभयो । |  |
| तपाईंको विचारमा "स्वर्ग र पृथ्वीको प्रभु" को हो ? [११:२५] | परमेश्‍वर । |  |
| येशूले उहाँको पिताले के गर्नुभको छ भन्‍नुभयो ? [११:२७] | उहाँको पिताले सबै कुराहरू उहाँ (येशू) लाई हस्तान्तरण गर्नुभएको छ भन्‍नुभयो । |  |

### मत्ती ११:२५-२७ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा येशूले आफ्नो पिताको बारेमा बोल्‍नुहुँदा कसलाई जनाइरहनुभइको थियो [११:२७] | उहाँले पिता परमेश्‍वरलाई जनाइरहनुभएको थियो । |  |
| येशूले "पुत्र" को बारेमा बोल्‍नुहुँदा उहाँले कसलाई जनाइरहनुभएको थियो ? | उहाँले आफैलाई जनाइरहनुभएको थियो । |  |
| पितालाई कसले चिन्छ ? | पुत्रले मात्र र ती जसलाई पुत्रले उहाँ प्रकट गरिदिनुहुन्छ । |  |

# मर्कूस १४:३२-३९

**पृष्ठभूमिः** येशूले १२ जना चेलाहरूसित उहाँको अन्तिम भोजन खाइसक्नुभएको थियो । १२ जनाहरूमध्ये एकले उहाँलाई धोका दिनेछ भनेर उहाँले तिनीहरूलाई भन्‍नुभयो । जब उहाँले तिनीहरूलाई जैतुको पर्वतमा लैजानुभयो, तब पत्रुससहित सबैले उहाँलाई त्याग्नेछन् भनेर उहाँले चेलाहरूलाई भन्‍नुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डलाई सारांसमा बताउनुहोस् । | * येशू र उहाँका चेलाहरू गेतसमनी जानुभयो । * येशू प्रार्थना गर्न जानुहुँदा तिनीहरूलाई बस्‍न भन्‍नुभयो । * येशूले आफूसित पत्रुस, याकूब र यूहन्‍नालाई लैजानुभयो । * येशू धेरै दुःखित हुनुभयो र शोकले यति धेरै व्याकुल हुनुभयो कि उहाँलाई आफू मरेजतिकै महसुस भयो । * येशूले तीन जना चेलाहरूलाई छाडेर अलि पर जानुभयो । * येशू भूईंमा घोप्टिनुभयो र सम्भव भएमा यो कचौरा उहाँबाट हटाइदिनुहुन उहाँको पितालाई भन्‍नुभयो । * तथापि येशूले आफ्‍नै नभएर आफ्नो पिताको इच्छा पुरा भएको चाहनुहुन्थ्यो । |  |

### मर्कूस १४:३२-३९ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डलाई सारांसमा बताउनुहोस् (निरन्तर) | * उहाँ फर्केर जानुभयो र ती तीन जना चेलाहरू निदाएको भेट्टाउनुभयो । * येशुले पत्रुसलाई जागा रहनु भन्‍नुभयो ताकि तिनले परिक्षाको सामना गर्न सकून् । * येशू फर्केर जानुभयो र उहाँले पहिला गर्नुभएको प्रार्थना नै गर्नुभयो । |  |
| **विशेष प्रश्‍नहरू** | | |
| येशू र उहाँका चेलाहरू कहाँ जानुभयो ? [१४:३२] | गेतसमनी |  |
| येशू प्रार्थना गर्न जानुहुँदा आफूसित कुन चेला लैजानुभयो ? [१४:३३] | पत्रुस, याकूब र यूहन्‍ना । |  |
| येशूले पत्रुस, याकूब र यूहन्‍नालाई छोड्नुभएपछि उहाँले कस्तो महसुस गर्नुभयो ? [१४:३३-३४] | उहाँ धेरै दुःखित हुनुभयो । उहाँ मृत्युसम्‍मै शोकले व्याकुल हुनुभयो । |  |
| पत्रुस, याकूब र यूहन्‍नालाई छोडेपछि येशूले कसलाई प्रार्थना गर्नुभयो ? [१४:३६] | अब्बा, पितालाई ।  नयाँ करारमा भएको अब्बाले सधैँ परमेश्‍वर पितालाई जनाउँछ ।  (मर्कूस १४:३६, रोमी ८:१५,  गलाती ४:६ ) |  |

### मर्कूस १४:३२-३९ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूले "अब्बा पिता" लाई प्रार्थना गर्नुभयो । त्यसले हामीलाई "अब्बा, पिता" को पहिचानको बारेमा के बताउँछ ? | येशूले "अब्बा, पिता" भनेर बोलाउनुभएको व्यक्ति परमेश्‍वर हुनुहुन्छ । (येशूले केवल परमेश्‍वरलाई मात्र प्रार्थना गर्नुहुन्थ्यो, त्यसैले यो "अब्बा, पिता" परमेश्‍वर नै हुनुपर्छ । |  |
| येशूले के प्रार्थना गर्नुभयो ? [१४:३६] | सबै कुराहरू गर्न सक्‍नुहुने अब्बा, पिताले उहाँबाट यो कचौरा हटाउनुहुनेछ, तर उहाँले पिताको नै इच्छा पुरा भएको चाहनुभयो, आफ्नो होइन । |  |
| तपाईंको विचारमा पिताले येशूबाट कचौरा हटाउनुको अर्थ के हो ? [१४:३६] | येशूले उहाँको कष्ट र मृत्युको बारेमा यसरी बताउनुभयो कि मानौँ तिनीहरू उहाँले कचौराबाट पिउनुहुने केही कुरा थिए । येशू आफूले कष्ट भोग्‍नु नपरिकन र मर्नु नपरिकन नै पिताले आफ्नो उद्देश्य पुरा गर्ने उपाय खोज्‍नुहुनको लागि येशूले पितालाई भन्‍दै हुनुहुन्छ । |  |
| येशू ३ जना चेलाहरूकहाँ फर्केर जानुहुँदा तिनीहरू के गर्दै थिए ? [१४:३७] | सुतिरहेका थिए । |  |
| येशूले पत्रुसलाई के गर्न भन्‍नुभयो ? [१४:३८] | उहाँले तिनलाई तिनीहरू जागा रहनुपर्छ र प्रार्थना गर्नुपर्छ भन्‍नुभयो ताकि तिनीहरूले परिक्षाको सामना गर्न सकून् किनभने आत्मा त तयार छ तर शरीर दुर्बल छ । |  |

### मर्कूस १४:३२-३९ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा आत्मा त तयार छ तर शरीर दुर्बल छ भन्‍नुको अर्थ के हो?[१४:३८] | यसको अर्थ मानिसहरूले सही कुरा गर्न चाहन्छन् तर जब तिनीहरू वास्तवमै परिक्षामा पर्छन् तब तिनीहरू त्यो गर्नदेखि रोक्‍न सक्दैनन् । |  |
| पत्रुससित बोल्नुभएछि येशूले के गर्नुभयो ?[१४:३९] | येशू फर्किनुभयो र उहाँले पहिला पितासँग गर्नुभएको प्रार्थना फेरि गर्नुभयो । |  |

# यूहन्‍ना ५:१७-१८

पृष्ठभूमिः यूहन्‍नाको सुसमाचारको यस विभागमा येशूले शबाथ-दिनमा मानिसलाई निको पार्नुभयो । यसले केही यहूदी अगुवाहरूलाई रिस उठायो किनभने मानिसलाई निको पार्नु भनेको काम थियो र येशूले शबाथमा कुनै पनि काम गर्नु हुँदैन थियो भनेर तिनीहरूले विश्‍वस गर्थे । येशूले किन शबाथमा निको पार्नुभयो भनेर तिनीहरूलाई जवाफ दिनुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्डहरू** | | |
| येशूले यी पदहरूमा के भन्‍नुभयो सारांसमा बताउनुहोस् । | * येशूले आफूले काम गर्दै हुनुहुन्छ र उहाँको पिताले पनि काम गर्दैहुनुहुन्छ भन्‍नुभयो । * येशूले शबाथमा काम गर्नुभएर र परमेश्‍वरलाई पिता भन्‍नुभएर भीडका यहूदीहरूले उहाँलाई मार्न चाहन्थे । * परमेश्‍वरला‌ई "पिता" भनेर येशूले परमेश्‍वरसित समान भएको दावी गर्दैहुनुहुन्थ्यो भन्‍ने यहूदीहरूले विश्‍वास गरे । |  |
| **विशेष प्रश्‍नहरू** | | |
| पद १७ मा येशूले पिताको बारेमा के भन्‍नुभयो ? | “मेरो पिता अझै पनि काम गरिरहनुभएको छ ।" |  |
| पद १७ मा येशूले आफ्नो बारेमा के भन्‍नुभयो । | “म पनि काम गरिरहेको छु ।" |  |

### यूहन्‍ना ५:१७-१८ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूले परमेश्‍वरलाई आफ्नो पिता भन्‍नुहुँदा यहूदीहरू किन रिसाए ? [५:१८] | किनभने येशूले परमेश्‍वरलाई आफ्‍नै पिता भनेर आफूलाई उहाँसित समान बनाउँदै हुनुहुन्थ्यो । परमेश्‍वर येशूको पिता हुनुहुन्थ्यो र येशू परमेश्‍वरसित समान हुनुहुन्थ्यो भन्‍ने कुरा यहूदीहरूलाई थाहा थिएन । |  |

# 

# यूहन्‍ना ५: ३६-४७

**पृष्ठभूमिः** यूहन्‍नाको यस विभागमा येशूले शबाथ-दिनमा मानिसलाई निको पार्नुभयो । यसले केही यहूदी अगुवाहरूलाई रिस उठायो किनभने मानिसलाई निको पार्नु भनेको काम थियो र येशूले शबाथमा कुनै पनि काम गर्नु हुँदैन थियो भनेर तिनीहरूले विश्‍वस गर्थे । यस खण्‍डले येशूले तिनीहरूलाई दिनुभएको जवाफलाई निरन्तरता दिन्छ ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| येशूले यस खण्डमा के भन्‍नुभयो सारांसमा बताउनुहोस् । | * येशूले बप्‍तिस्मा दिने यूहन्‍नाको भन्दा पनि ठूलो गवाही उहाँसँग थियो भनेर भन्‍नुभयो । * परमेश्‍वरद्वारा दिइएको काम जुन येशूले गरिरहनुभएको थियो, त्यसले नै पिताले येशूलाई पठाउनुभएको हो भन्‍ने गवाही दिन्छ । * पिताले पनि येशूको विषयमा गवाही दिनुभएको थियो । * येशूले उहाँलाई ग्रहण गर्न इन्कार गरेकाहरूले पितालाई कहिल्यै सुनेका वा देखेका थिएनन् न त तिनीहरूले धर्मशास्‍त्रमा विश्‍वास गरे भन्‍नुभयो । * येशूलाई सताउने यहूदीहरूमा परमेश्‍वरको प्रेम थिएन भनी उहाँलाई थाहा थियो । |  |

### यूहन्‍‍ना ५:३६-४७ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| येशूले यस खण्डमा के भन्‍नुभयो सारांसमा बताउनुहोस् (निरन्तर) | * तिनीहरू आफ्‍नै अधिकारमा आएका जो कोहीलाई ग्रहण गर्न इच्छुक थिए, तर तिनीहरूले येशूलाई ग्रहण गरेनन्, जो आफ्नै पिताको अधिकारमा आउनुभएको थियो । * तिनीहरूले विश्‍वास गरेनन्, किनभने तिनीहरू एक मात्र परमेश्‍वरबाट प्रशंसा पाउनुभन्दा एकअर्काबाट प्रशंसा पाउनमा धेरै चिन्तित थिए । * येशूले तिनीहरूलाई पिताको सामु दोष दिनुहुनेछैन, तर मोशाले तिनीहरूलाई दोष दिनेछ्न् भन्‍नुभयो । * यदि तिनीहरूले मोशालाई विश्‍वास गरेका भए त येशूलाई पनि विश्‍वास गर्ने थिए, तर तिनीहरूले वास्तवमै मोशालाई विश्‍वास नगरेका हुनाले तिनीहरूले उहाँलाई विश्‍वास गरेनन् भनेर येशूले भन्‍नुभयो । |  |
| **विशेष प्रश्‍नहरू** | | |
| बप्‍तिस्मा दिने यूहन्‍नाको गवाही भन्दा कुन गवाही धेरै महत्त्‍वपूर्ण थियो भनी येशूले भन्‍नुभयो ? [५:३६] | येशूले गरिरहनुभएका कामहरू । |  |

### यूहन्‍‍ना ५:३६-४७ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशूको कामले के गवाही दिन्छ ?[५:३६] | कि पिताले पुत्रलाई पठाउनुभएको थियो । |  |
| येशूको विषयमा अरू कसले गवाही दियो ? [५:३७] | पिताले पनि येशूको विषयमा गवाही दिनुभयो । |  |
| तपाईंको विचारम पिताले कसरी पुत्रको गवाही दिनुभयो ? [५:३७-३९] | उहाँले येशूको विषयमा यो वचन, धर्मशास्‍त्रद्वारा गवाही दिनुभयो । |  |
| येशूले उहाँलाई विश्‍वास नगर्ने यहूदीहरूको बारेमा के सत्य थियो भन्‍नुभयो ? [५:३७-३८] | तिनीहरूले पितालाई कहिल्यै सुनेका वा देखेका थिएनन् भन्‍नुभयो र तिनीहरूका हृदयमा उहाँका वचन थिएनन् भनेर उहाँले भन्‍नुभयो । |  |
| येशूले ती मानिसहरूका बारेमा के भन्‍नुभयो जोसँग उहाँ बोल्दै हुनुहुन्थ्यो ? [५:३९-४०] | उहाँले भन्‍नुभयो कि तिनीहरूले अनन्तको जीवन चाहेका हुनाले धर्मशास्‍त्र ध्यानपूर्वक पढे, तर तिनीहरू येशूकहाँ आउन चाहेका थिएनन् । |  |
| येशूकहाँ नआउन तिनीहरूका लागि किन मुर्खता थियो ? [५:३९-४०] | तिनीहरूले अनन्तको जीवन चाहन्थे, र त्यो दिनुहुने केवल येशू मात्र हुनुहुन्थ्यो । |  |
| येशूले उहाँलाई विश्‍वास नगर्ने यहूदीहरूका बारेमा अरू के-के भन्‍नुभयो ? [५:४२] | तिनीहरूका हृदयमा परमेश्‍वरको प्रेम थिएन भन्‍ने उहाँलाई थाहा थियो । |  |

### यूहन्‍ना ५:३६-४७ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणी** |
| **विशेष प्रश्‍नहरू** | | |
| कसको नाउँमा, अर्थात् कसको अधिकारमा येशू आउनुभयो ? [५:४३] | पिताको । |  |
| यी यहूदीहरूले कस्तो किसिमको मानिसलाई ग्रहण गर्नेछन् भनेर येशूले भन्‍नुहुन्छ ? [५:४३] | तिनीहरूले आफ्‍नै नाउँमा आएको, अर्थात् आफ्नै अधिकारमा आएको व्यक्तिलाई ग्रहण गर्नेछन् । |  |
| त्यसपछि येशूले यहूदीहरूलाई के प्रश‍न सोध्नुभयो ? [५:४४] | तिनीहरूले एक मात्र परमेश्वरबाट प्रशंसा पाउनु भन्दा एक अर्काबाट प्रशंसा पाउने बारेमा चिन्तित छन् भने तिनीहरूले कसरी विश्‍वास गर्न सक्छन् भनेर उहाँले तिनीहरूलाई सोध्‍नुभयो । |  |
| येशूलाई विश्‍वास नगर्ने ती यहूदीहरूलाई कसले दोष लागउनेछ भनेर उहाँले भन्‍नुभयो ? [५:४५] | मोशाले । |  |
| मोशाले किन तिनीहरू विरूद्ध गवाही दिनेछन् ? [५:४६] | किनभने मोशाले येशूको बारेमा लेखे, तर तिनीहरूले येशूलाई वा मोशालाई पनि विश्‍वास गरेनन् । |  |

## 

# यूहन्‍ना ६:३२-४०

**पृष्ठभूमिः** यस अध्यायमा येशूले ५,००० पुरूष साथै महिला र तिनीहरूसित भएका बालकहरूलाई खुवाउनुभयो । जब तिनीहरूले उहाँलाई तालको अर्को छेउसम्‍म पच्छ्याए, तब येशुले तिनीहरूलाई खाना दिनुभएको हुनाले मात्र तिनीहरूले उहाँलाई पच्छ्याएका हुन् भनेर भींडलाई भन्‍नुभयो । तिनीहरूले उहाँमा विश्‍वास गर्नुपर्छ ताकि तिनीहरूले केही कुरा पाउनेछन् जुन सदाकाल रहिरहन्छ भनेर येशूले भन्‍नुभयो । मोशाले उजाडस्थानमा मानिसहरूलाई मन्‍न दिएजस्तै तिनीहरूले येशूलाई चिन्हको माग गर्न थाले, ताकी तिनीहरूले उहाँलाई विश्‍वास गर्न सकून् । यो तलको तिनीहरूलाई येशूको जवाफ हो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डलाई सारांसमा बताउनुहोस् । | * स्वर्गबाट रोटी दिने मोशा थिएनन्, तर स्वर्गबाट साँचो रोटी दिनुहुने येशूको पिता हुनुहुन्थ्यो भनेर येशूले भन्‍नुभयो । * जीवन दिनलाई स्वर्गबाट तल आउनुहुने परमेश्‍वरको रोटी हुनुहुन्छ । * यो रोटी दिन मानिसहरूले येशूलाई भने । * येशूले उहाँ जीवनको रोटी हुनुहुन्छ भन्‍नुभयो; ती जो आएर उहाँमा विश्‍वास गर्छन् तिनीहरू कहिल्यै भोकाउने वा तिर्खाउने छैनन् भनेर उहाँले भन्‍नुभयो । * मानिसहरूले देखेका छन् तर विश्‍वास गरेका छैनन् भनी येशूले भन्‍नुभयो । * पिताले यशूकहाँ पठाउनुहुने ती सबैलाई येशूले त्याग्‍नुहुने छैन । |  |

### यूहन्‍ना ६:३२-४० (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डलाई सारांसमा बताउनुहोस् (निरन्तर) | * येशू पिताको इच्छा पुरा गर्न आउनुभएको थियो । * पिताको इच्छा त्यो हो कि उहाँले येशूलाई दिनुभएका कसैलाई पनि उहाँले गुमाउनुहुने छैन । * येशूले तिनीहरूलाई अन्त्यको दिनमा उठाउनुहुनेछ । * यो पिताको इच्छा हो कि जोकोहीले येशूमा विश्‍वास गर्छन् तिनीहरूले अनन्तको जीवन पाउनेछन् र अन्त्यको दिनमा उठाइनेछन् । |  |
| **विशेष प्रश्‍नहरू** | | |
| येशूले स्वर्गबाट साँचो रोटी कसले दिन्छ भन्‍नुभयो ?[६:३२] | येशूको पिताले । |  |
| येशूको पिता को हुन् ? | परमेश्‍वर पिता । |  |
| येशूले परमेश्‍वरको रोटीलाई कसरी वर्णन गर्नुभयो ? [६:३३] | संसारका मानिसहरूलाई जीवन दिन स्वर्गबाट तल आउनुहुने परमेश्‍वरको टोरी हुनुहुन्छ । |  |
| येशूलाई मानिसहरूले यो रोटी तिनीहरूलाई दिन भन्दा उहाँले तिनीहरूलाई के जवाफ दिनुभयो ? [६:३५] | उहाँले तिनीहरूलाई जीवनको रोटी उहाँ नै हुनुहुन्छ भन्‍नुभयो, र उहाँकहाँ आउने र उहाँमा विश्‍वास गर्नेहरू कहिल्यै भोकाउने र तिर्खाउने छैनन् । |  |

### यूहन्‍ना ६:३२-४० (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| तपाईंको विचारमा येशूमा विश्‍वास गर्नेहरू कुन तरिकाले कहिल्यै भोकाउँदैनन् र तिर्खाउँदैनन् ? [६:३५] | येशूका विश्‍वासीहरूमा कहिल्यै पनि आत्मिक भोक र तिर्खा हुनेछैन् । परमेश्‍वरले तिनीहरूका हरेक आत्मिक खाँचोहरू पुरा गरिदिनुहुनेछ । |  |
| येशूले उहाँ कहाँबाट आउनुभयो भन्‍नुभयो ? [६:३८] | उहाँ स्वर्गबाट तल आउनुभयो भनेर उहाँले भन्‍नुभयो । |  |
| तपाईंको विचारमा येशूले उहाँलाई पठाउनुहुने व्यक्तिको बारेमा बताउनुहुँदा उहाँले कसलाई जनाइरहनु भएको थियो ? [६:३८-३९] | उहाँले परमेश्‍वर पितालाई जनाइरहनु भएको थियो । |  |
| पिताको इच्छा के थियो भनेर येशूले भन्‍नुभयो ? [६:३९-४०] | पिताको इच्छा यो हो की   * परमेश्‍वरले उहाँलाई दिनुभएका कसैलाई पनि उहाँले गुमाउनु हुँदैन । * येशूमा विश्‍वास गर्ने सबैले अनन्तको जीवन पाउनेछन् र अन्त्यको दिनमा माथि उठाइनेछन् । |  |

# यूहन्‍ना २०:१६-१७

**पृष्ठभूमिः** येशू क्रूसमा मर्नुभएपछि उहाँका साथीहरूले उहाँको शरीरलाई शबाथको ठिक अगाडि, शुक्रबारको दिन चिहानमा राखे । यस खण्डले शबाथपछिको बिहानको सुरुवात गर्छ । मेरियमले चिहान खाली देखिन् र मानिसलाई येशूको शरीर कहाँ हुनसक्छ भनेर मानिसलाई सोधिन् । उनले त्यो मानिस माली थियो भनेर सोचिन् । वास्तवमा त्यो मानिस येशू हुनुहुन्थ्यो, र यी तल दिइएका कुराहरू येशूले मेरीलाई भन्‍नुभयो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांस खण्ड** | | |
| यस खण्डलाई सारांसमा बताउनुहोस् । | * येशूले "मेरियम" भन्‍नुभयो । * उनी येशूतर्फ फर्किन् र "गुरुज्यू" भनिन् । * येशूले उनलाई उहाँलाई नसमात्‍न भन्‍नुभयो किनभने उहाँ अझै पिताकहाँ फर्कनुभएको छैन । * उहाँले उनलाई उहाँका दाजुभाइहरू अर्थात् चेलाहरूकहाँ जान भन्‍नुभयो, र उहाँ र तिनीहरूका पिता र उहाँ र तिनीहरूका पिता र परमेश्‍वरकहाँ फर्किंदै हुनुहुन्छ भनेर तिनीहरूलाई बताउनु भन्‍नुभयो । |  |
| **विशेष प्रश्‍नहरू** | | |
| येशू कोसित बोल्‍नुभयो ? [२०:१६] | मरियमसित । |  |
| मरियम उहाँतर्फ फर्कंदा उनले उहाँलाई के भनेर सम्बोधन् गरिन् ? [२०:१६] | रब्बोनी, अर्थात गुरुज्यू । |  |
| येशूले मरियमलाई के भन्‍नुभयो ? [२०:१७] | उहाँलाई समात्‍न हुँदैन भनी उहाँले उनलाई भन्‍नुभयो किनभने उहाँ अझै पिताकहाँ फर्कनुभएको थिएन । |  |

### यूहन्‍ना २०:१६-१७ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| येशू कसका पिता र परमेश्‍वकहाँ फर्कंदै हुनुहुन्थ्यो ? [२०:१७] | उहाँ आफ्नो पिता र परमेश्‍वर र चेलाहरूका पिता र परमेश्‍वरकहाँ फर्कंदै हुनुहुन्थ्यो । |  |
| “मेरा र तिमीहरूका पिता" र "मेरा र तिमीहरूका परमेश्‍वर" भनेर येशूले भन्‍नुहुँदा उहाँले कतिजना व्यक्तित्वलाई जनाइरहनुभएको थियो ? | उहाँले केवल एक व्यक्तित्‍वलाई जनाइरहनुभएको थियो । येशूका पिता र परमेश्‍वर र चेलाहरूका पिता र परमेश्‍वर एक व्यक्ति हुनुहुन्छ । |  |

## 

## 

# प्रकाश १:४-६

पृष्ठभूमीः यो येशूले प्रेरित यूहन्‍नालाई प्रकट गर्नुभएको सन्देशको सुरुवात हो ।

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **सारांश विभाग** | | |
| यस खण्डको सारांसमा बताउनुहोस् । | * यूहन्‍नाले एसियामा भएका सात मण्डलीहरूलाई पत्र लेखे । * जो हुनुहुन्थ्यो, हुनुहुन्छ र हुनु आउनुहुनेछबाट, सात आत्माबाट र येशू ख्रीष्टबाट यूहन्‍नाले अनुग्रह र शान्तिको लागि प्रार्थना गरे । * यूहन्‍नाले येशूलाई एक विश्‍वासयोग्‍य साक्षीको रूपमा, मृतकबाट प्रथम जीवित हुने र संसारको सारा राजाहरूमाथि शासकको रूपमा वर्णन गरे । * यूहन्‍नाले तिनीहरूलाई प्रेम गर्नुहुने, तिनीहरूका पापहरूबाट मुक्त पार्नुहुने र उहाँका पिता र परमेश्‍वरको सेवा गर्नलाई पूजाहारीहरूका राज्‍य तुल्याउनुहुनेलाई प्रशंसा दिए । |  |
| **विशेष प्रश्‍नहरू** | | |
| यूहन्‍नाले यो पत्र कसलाई लेख्‍दै थिए ? [१:४] | उनले एसियाका सात मण्डलीहरूलाई पत्र लेख्‍दै थिए । |  |

### प्रकाश १:४-६ (निरन्तर)

|  |  |  |
| --- | --- | --- |
| **प्रश्‍न** | **सही उत्तर** | **टिप्पणीहरू** |
| **विशेष प्रश्‍नहरू** | | |
| यूहन्‍नाले मण्डलीहरूले कसबाट अनुग्रह र शान्ति पाउन भनेर प्रार्थना गरे ? [१:४-५] | * जो हुनुहुन्थ्यो, हुनुहुन्छ र हुन आउनुहुनेछ । * सिंहासन अघिका सात आत्माहरू * येशू ख्रिष्ट । |  |
| तपाईंको विचारमा "जो हुनुहुन्थ्यो, हुनुहुन्छ र हुन आउनुहुनेछ” भनेको को हो ? [१:४] | परमेश्‍वर पिता । |  |
| तपाईंको विचारमा सिंहासन अघिका सात आत्माहरू को हुन् ? [१:४] | शायद यो पवित्र आत्मा हुनुपर्छ । |  |
| यूहन्‍नाले येशू ख्रीष्टलाई कसरी वर्णन गरे ? [१:५] | * विश्‍वासयोग्य साक्षी । * मृतकबाट प्रथम जीवित हुने । * संसारका सारा राजाहरूमाथिको शासक । |  |
| येशूले विश्‍वासीहरूका लागि के गर्नुभएको छ भनेर यूहन्‍नाले भने ? [१:६] | * उहाँले तिनीहरूलाई प्रेम गर्नुभएको छ । * उहाँले आफ्नो मृत्युद्वारा तिनीहरूका पापबाट तिनीहरूलाई मुक्त पार्नुभएको छ । * उहाँका पिता र परमेश्‍वरको सेवा गर्नलाई पूजाहारीहरूका राज्‍य तुल्याउनुभएको छ । |  |

## 

यदि तपाईंहरूसित यस गाइडको बारेमा कुनै प्रश्‍नहरू वा टिप्पणीहरू छन् भने, कृपया हामीलाई यसमा इमेल गर्नुहोस्ः

[translation\_services@wycliffeassociates.org](mailto:translation_services@wycliffeassociates.org)