

बाइबल अनुवाद समीक्षकहरूको गाइड

कथाहरू

तिमोथी एफ. नेव, पीएचडी - निर्देशक

टम वारेन, डी.मि. - विषयवस्तु लेखक

जोन हचकिन्स् , एम. ए. - विषयवस्तु लेखक

तबिता प्राइस् , बि.ए. - विषयवस्तु लेखक र सम्पादक

डिसेम्बर २०१८



[कथाको समीक्षाको परिचय ४](#_Toc65327465)

[कथाको समीक्षाको उद्देश्‍य ४](#_Toc65327466)

[ऐतिहासिक कथाः येशू ख्रीष्‍टको जन्‍म ५](#_Toc65327467)

[सकारात्मक भनाइः ५](#_Toc65327468)

[मत्ती १:१८-२५ ६](#_Toc65327469)

[मत्ती २:१-१२ ८](#_Toc65327470)

[लूका २:१-२० ११](#_Toc65327471)

[ऐतिहासिक कथा: येशू ख्रीष्‍टका आश्‍चर्यकर्महरू १५](#_Toc65327472)

[सकारात्मक भनाइः १५](#_Toc65327473)

[मत्ती १४:१३-२१ १६](#_Toc65327474)

[लूका १७:११-१९ १८](#_Toc65327475)

[यूहन्‍ना २:१-१२ २१](#_Toc65327476)

[शिक्षा दिने कथा: येशू ख्रीष्‍टका द‍ृष्‍टान्‍तहरू २३](#_Toc65327477)

[सकारात्मक भनाइः २३](#_Toc65327478)

[मत्ती १८:२१-३४ २४](#_Toc65327479)

[मत्ती २०:१-१६ २७](#_Toc65327480)

[लूका १०: २५-३७ ३०](#_Toc65327481)

[ऐतिहासिक कथाः सुरुका मण्डली ३४](#_Toc65327482)

[सकारात्मक भनाइः ३४](#_Toc65327483)

[प्रेरित २:१-१३ ३५](#_Toc65327484)

[प्रेरित ९:१-१९ ३७](#_Toc65327485)

[प्रेरित १४:८-१८ ४१](#_Toc65327486)

[प्रलयका/ अगमवाणीका कथाहरू ४३](#_Toc65327487)

[सकारात्मक भनाइः ४३](#_Toc65327488)

[प्रकाश ४:१-११ ४४](#_Toc65327489)

[प्रकाश १२:१-९ ४८](#_Toc65327490)

यो गाइड सुरू गर्न भन्दा

पहिला कृपया प्रयोगकर्ताको निर्देशन पुस्तिका हेर्नुहोला ।

यदि यो गाइडको बारेमा तपाईंसँग केही प्रश्‍नहरू वा टिप्पणीहरू छन् भने कृपया हामीलाई यसमा ईमेल गर्नुहोस्ः

translation\_services@wycliffeassociates.org

# कथाको समीक्षाको परिचय

कथा चाहे ऐतिहासिक वा काल्पनिक, सम्बन्धित घटनाको विवरण हो । सामान्तयः कथामा कुनै निश्‍चित समयमा वा ठाउँमा कुनै व्यक्ति वा मानिसहरू र तिनीहरूले गरेका वा

तिनीहरूसित घटेका कुराहरूबारे हुनसक्छ जुन पाठकहरूलाई थाहा हुनसक्छ वा नहुन पनि सक्छ । यी कुराहरू बाइबलिय कथाहरूमा परमेश्‍वरको बारेमा र कसरी

विश्‍वासीहरू जिउनुपर्छ भन्‍ने सत्य सिकाउन लेखिएका हुन्छन् ।

केही कथाहरू छोटा छन् र केवल एउटा घटनामा आधारित हुन्छन् । कहिलेकाहीं एउटा लामो कथा भन्‍नको लागि धेरै छोटा कथाहरू जोडिएका हुन्छन् । उदाहरणको लागि-

कुनै महत्त्वपूर्ण व्यक्तिको जीवनको बारेमा बताउनु वा कुनै महत्त्वपूर्ण घटनाहरू बताउनु ।

कथाको बारेमा बुझ्‍न, पाठक यी कुराहरूमा निश्‍चित हुनुपर्छ :

* यो घटना ऐतिहासिक हो वा काल्पनिक हो
* पात्रहरू को हुन् वा तिनीहरूले कसलाई प्रतिनिधित्‍व गर्छ
* कथा कुन समय र वातावरणमा भएको छ
* घटनाको क्रम र ती कसरी जोडिएका छन्

बाइबलमा धेरै किसिमका साहित्‍य छन् जुन कथामा व्यक्त गरिएका छन् । उदाहरणको लागिः

* इतिहास- घटनाको साँचो विवरण (वा घटनाहरूको लहर) जुन साँचो ऐतिहासिक मानिसहरू, साँचो ठाउँहरू र जुन एक समयमा घटेका थिए ।
* - द‍ृष्‍टान्‍त- कुनै नैतिक वा आत्मिक शिक्षा दिन बताइएको साधारण कथा । प्रायः द‍ृष्‍टान्‍तमा एउटा मुख्‍य विन्दु हुन्छ ।
* अगमवाणी- यसले भविष्‍यमा हुने घटनालाई जनाउँछ ।

# कथाको समीक्षाको उद्देश्‍य

बाइबल परमेश्‍वरको वचन भएकोले हरेक कथा महत्त्वपूर्ण छ ।

समीक्षा निर्देशद्वारा कथा/ ऐतिहासिक खण्‍ड जाँच्‍नुको उद्देश्‍य भनेको अनुवादित खण्‍डहरूमा घटनाको सन्देश, कथाहरूको अर्थ र तिनीहरूको महत्त्वपूर्ण स्‍पष्‍टरूपमा संचार गरिएको छ कि छैन भनी निश्‍चित हुनु हो ।

1. घटनाहरूको सन्देशः के श्रोता वा पाठकले कथाको घटना फेरि भन्‍न सक्छ? के उसलाई ऐतिहासिक / भौगोलिक पृष्‍ठभूमिको बारे जानकारी छ?
2. घटनाहरूको अर्थ: के श्रोता वा पाठक यी घटनाहरू बुझ्‍छन्? के उसले पात्रहरूमा आफैलाई पहिचान गर्न सक्छ र घटनाको विकासक्रम पछ्‍याउँछ?
3. घटनाहरूको महत्त्व- के श्रोता वा पाठकले कथाहरूले बोकेको सिद्धान्‍तलाई बुझ्‍छ?

# ऐतिहासिक कथाः येशू ख्रीष्‍टको जन्‍म

## सकारात्मक भनाइः

बाइबलले येशू ख्रीष्‍टको जन्‍म यस संसारमा मानिसको रूपमा भएको हो भनेर स्‍पष्‍ट रूपमा बताउँछ । योशेफलाई येशूको संसारिक पिताको रूपमा मानिएतापनि येशू पवित्र आत्‍माको शक्तिले गर्भ धारण हुनुभएको थियो र कन्ये मरियमबाट जन्मनुभयो ।

## मत्ती १:१८-२५

पृष्‍ठभूमि: यो खण्‍ड प्रेरित मत्तीले येशू जन्मनुभन्दा पहिलेको घटनाको बारेमा लेखेका हुन् ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस कथामा के भयो सारांशमा बताउनुहोस् | * मरियमसँग मगनी भएका योसेफले उनी गर्भवती भएको थाहा पाए र तिनले उनीसँग विवाह गर्न नसक्ने निर्णय गरे । * तर त्यसपछि परमप्रभुका स्‍वर्गदूत तिनको सपनामा आए र पवित्र आत्माद्वारा मरियमको गर्भमा बच्चा भएको भनी तिनलाई बताए । * उनको बच्चा एउटा छोरो हुनेछ जसले आफ्ना मानिसहरूलाई तिनीहरूका पापबाट बचाउनुहुनेछ । * स्‍वर्गदूतले योसेफलाई नडराउन तर मरियमलाई आफ्ना पत्नीको रूपमा लिएर बालकको नाम येशू राख्‍न भने । * स्‍वर्गदूतले आज्ञा दिएझैं योसेफले गरे र मरियमलाई आफ्नी पत्नी बनाए । * उनले एउटा छोरो जन्माइन् । योसेफले तिनलाई भनिएझैं बालकको नाम येशू राखे । |  |
| विशेष प्रश्‍नहरू | | |
| यो कथामा को-को छन् ? | योसेफ, मरियम, परमप्रभुका स्‍वर्गदूत र येशू |  |
| मरियम गर्भवती भएको थाहा पाएपछि योसेफले के गर्ने विचार गरे? | तिनले उनलाई छोड्ने विचार गरे ( वा मगनी तोड्ने) तर त्यो गुप्‍तमा गर्ने विचार गरे । |  |
| तपाईंको विचारमा योसेफले किन मरियमलाई छोड्ने विचार गरे? | उनी गर्भवती छिन् र त्यो बच्चा तिनको हैन भनी तिनी जान्दथे । |  |

### 

### मत्ती १:१८-२५ (निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| तिनको विचार बदल्‍ने के कुरा भयो? | तिनले एउटा सपना देखे र परमप्रभुका स्‍वर्गदूत तिनीकहाँ देखा परे र पवित्र आत्माद्वारा मरियमको गर्भमा बच्चा भएको भनी तिनलाई बताए । साथै तिनी नडराउन र उनलाई विवाह गर्न भने । बालकलाई येशू नाउँ दिन भनी तिनलाई भनियो किनभने बालक तिनै हुन् जसले आफ्ना मानिसहरूलाई तिनीहरूका पापबाट बचाउनुहुनेछ । |  |
| घटनाको महत्व | | |
| पद २२-२३ ले यी सबै कुराहरू किन भए भन्ने बारेमा के बताउँछ? | यी पदहरूले येशूको जन्म कन्ये आमाबाट हुने अगमवाणीलाई बताउँछ । यी पदहरूले बताउँछ कि जे जति पनि भए ती सबै धेरै समय अगाडि भएको अगमवाणी पूरा गर्ने तरिकाले भए । |  |
| योसेफले बालकको नाउँ किन येशू राखे? | परमप्रभुका स्वर्गदूतले बालकको नाउँ येशू राख्‍न भनेका थिए किनकि उहाँले मानिसहरूलाई तिनीहरूका पापबाट बचाउनुहुनेछ । |  |
| पद २३ मा बालकको नाउँ के हुनेछ भनी स्‍वर्गदूतले भने? | इम्मानुएल |  |
| तपाईंको भाषामा "इम्मानुएल"को अर्थ के हो? | “परमेश्‍वर हामीहरूसित" |  |

## 

## 

## मत्ती २:१-१२

**पृष्‍ठभूमिः** यो खण्ड प्रेरित मत्तीबाट लेखिएको थियो । यस खण्डले येशू जन्मनुभएपछिको घटनालाई बताउँछ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस कथामा के भयो सारांशमा बताउनुहोस् | * पूर्वबाट येरूशलेममा आएका ज्ञानी मानिसहरूले जन्मेका र * यहूदीहरूका राजा भनिएका बालकलाई खोज्दैथिए । * ज्ञानी मानिसहरूले पूर्वमा तारा देखे र त्यसलाई पछ्‍याए । * तिनीहरू जन्मेको बालकको बारेमा सोध्दै हेरोदकहाँ गए । * यहूदीहरूको राजाको जन्म भएको कुराले हेरोद बेचैन भए । * मुख्य पुजारी र शास्‍त्रीहरूले धर्मशास्‍त्रअनुसार ख्रीष्‍ट बेथलेहेममा जन्मनेछन् भनी हेरोदलाई बताए । * हेरोदले ज्ञानी मानिसहरूलाई बेथलेहेममा पठाए । * हेरोद पनि बालकलाई आराधना गर्न चाहन्छन् भनी बताउँदै तिनले ज्ञानी मानिसहरूलाई आफुकहाँ फर्कनलाई भने । * ज्ञानी मानिसहरू बेथलेहेममा गए, बालकलाई भेट्टाए, उपहार दिए र उहाँलाई आरधना गरे । * सपनामा तिनीहरूलाई हेरोदकहाँ फर्केर नजानू भनी चेतावनी दिइयो त्यसैले तिनीहरू अर्को बाटो भएर घर फर्के । |  |

### मत्ती २:१-१२ ( निरन्तर)

|  |  |  |  |
| --- | --- | --- | --- |
| प्रश्‍न | सही उत्तर | | टिप्पणीहरू |
| विशेष प्रश्‍नहरू | | | |
| कथामा को-को छन्? | पूर्वबाटका ज्ञानी मानिसहरू, राजा हेरोद, मरियम र बालक ( साथै यहूदी धार्मिक गुरूहरू-- पुजारी र शास्‍त्रीहरू) |  | |
| यो कथा कहाँ घटेको हुन्छ? | यरूशलेममा र बेथलेहेममा |  | |
| यहूदाका राजालाई खोज्दै को यरूशलेममा पुगे? | पूर्वबाटका ज्ञानी मानिसहरू ( विदेशबाट) |  | |
| तिनीहरू यरूशलेममा किन गए? | तिनीहरूले " उहाँको तारा" लाई देखे र उहाँलाई पुज्‍न आएका भनी बताए । |  | |
| ख्रीष्‍ट कहाँ जन्मनुहुनेछ भन्‍ने बारेमा हेरोदले कसरी पत्ता लगाए? | तिनले यहूदी मानिसहरूका पुजारी र शास्‍त्रीलाई अगमवाणीको बारेमा सोधे । तिनीहरूले ख्रीष्‍ट बेथलेहेममा जन्‍मनुहुनेछ भन्‍ने कुरा धर्मशास्‍त्रबाट बताए । |  | |
| ज्ञानी मानिसहरूले कसरी येशूलाई भेट्टाए? | उहाँ बेथलेहेममा हुनुहुन्छ भनी बताइएपछि तिनीहरूले यरूशलेम छोडे र ताराले तिनीहरूलाई येशू र उहाँको परिवार भएको घरमा डोहोर्‍यायो । |  | |
| उहाँलाई भेट्टाएपछि तिनीहरूले के गरे? | तिनीहरूले दण्डवत् गरे र उहाँको आराधना गरे । तिनीहरूले आफ्ना उपहारहरू निकाले र ती उहाँलाई दिए । |  | |
| घटनाको महत्‍व | | | |
| ज्ञानी मानिसहरूले येशूलाई खोज्दै यरूशलेम आउँदा पहिले तिनीहरूले उहाँलाई के भनी बोलाएका थिए? | तिनीहरूले उहाँले " यहूदीहरूका राजा" भने । |  | |
| तपाईंको विचारमा, ज्ञानी मानिसहरूले बालकलाई "यहूदीहरूका राजा" भनी बोलाउँदा हेरोद किन बेचैन भए ? | यहूदीहरूलाई नेतृत्‍व गर्न नयाँ राजा आए भन्‍ने बारेमा हेरोद चिन्तित थिए । हेरोद कसैले राजाको रूपमा आफ्नो ठाउँ लिएको चाहँदैनथे । |  | |

### मत्ती २:१-१२ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| तपाईंको विचारमा हेरोदले किन ज्ञानी मानिसहरूलाई फर्केर आउन र येशू भएको ठाउँको बारेमा बताउन भने ? | बालकलाई मार्नको लागि उहाँ कहाँ हुनुहुन्थ्यो भनेर तिनलाई थाहा पाउनुपर्ने थियो । |  |
| येशू भएको ठाउँमा तारा अडियो; उहाँको बारेमा अगमवाणी भएको थियो; र ज्ञानी मानिसहरू आए र उहाँको आराधना गरे । तपाईंको विचारमा यी घटनाहरूले येशूको बारेमा के बताउँछ । | यी घटनाहरूले यो कुरा बताउँछ कि येशू नै ख्रीष्‍ट, यहूदीहरूका राजा हुनुहुन्छ र पुरानो करारमा उहाँको जन्मको बारेमा बताइएको छ । |  |
| ज्ञानी मानिसहरूले आफूहरू हेरोदकहाँ फर्केर जान नहुने र येशू कहाँ हुनहुन्छ भनेर बताउन नहुने कुरा कसरी थाहा पाए? | फर्केर नजान भनी सपनामा तिनीहरूलाई चेतावनी दिइएको थियो । |  |
| तपाईंको विचारमा तिनीहरूले किन हेरोदको आज्ञा मान्‍नुको सट्टा सपनाको आज्ञा पालन गरे? | तिनीहरूले हेरोदमाथि भरोसा गरेका थिएनन् । हेरोदले यहूदीहरूका नयाँ राजालाई हानि गर्नेछन् भनी तिनीहरूले सोचेका हुनुसक्छन् । ताराजस्‍तै सपना अलौकिक थियो भनी तिनीहरूले महसूस गरेका हुनसक्छन् ( परमेश्‍वरबाटको सन्देश) |  |

## 

## लूका २:१-२०

**पृष्‍ठभूमि जानकारीः** यो खण्ड लूकाको सुसमाचारबाटको हो । पहिलो अध्यायमा तिनले स्वर्गदूत गब्रिएल मरियमकहाँ आएको बारेमा बताउँछन् । गब्रिएलले उनी गर्भवती हुनेछिन् भनी बताउँछन् । मरियम कहिल्यै पनि पुरुषसँग नसुतेकोले उनी छक्क परिन् । बालक परमेश्‍वरका पुत्र हुनुहुनेछ भनेर स्वर्गदूतले भने । कथा येशूको जन्मबाट सुरू हुन्छ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड: लूका २:१-७ | | |
| २:१-७ मा के भयो सारांशमा भन्‍नुहोस् । | * मरियम गर्भवती थिइन् र उनले येशूलाई जन्म दिन लागेकी थिइन् । * योसेफको मरियमसँग विवाह हुनको लागि मगनी भएको थियो । * यहूदियाका मानिसहरूको जनगणना गर्न भनी एउटा सरकारी उर्दी निकालिएको थियो । मरियम र योसेफ जनगणनाको लागि बेथलेहेममा आफ्नो पूर्खैली घर भएको ठाउँमा गए । * बेथलेहेम योसेफको घर थियो । तिनी राजा दाऊदको वंशका थिए । * गाउँको धर्मशाला सबै भरिएको थियो । योसेफ र मरियम जनावरको गोठमा बस्‍नुपर्‍यो । * त्यसैले मरियमले येशूलाई गोठमा नै जन्म दिइन् र परालको ओछ्‍यान बनाएर उहाँलाई जनावरहरूले खाने ठाउँमा राखिन् |  |
| विशेष प्रश्‍नहरू | | |
| यो कथा कहाँ घटेको थियो? | यो गालीलको नासरतमा सुरू भएको थियो र तिनीहरूले यहूदियाको बेथलेहेममा यात्रा गरे । |  |
| यस कथामा मुख्‍य पात्रहरू को-को हुन्? | मरियम, योसेफ ( येशू र कैसर) |  |
| कसले उर्दी जारी गर्‍यो? | कैसर अगस्टस-- रोमी साम्राज्यमा शासन गर्ने |  |
| उर्दी के थियो? | सरकारी कर्मचारीहरूले देशका मानिसहरूको संख्‍या गने र रोमी सम्राज्यलाई कर तिर्नुपर्नेहरूको नामको सूची बनाए । |  |

### लूका २:१-२० ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| येशू कस्तो किसिमको घरमा जन्मिनुभयो? | उहाँ बेथलेहेमको गोठमा जन्मनुभएको थियो । |  |
| मरियमले भर्खर जन्मेको आफ्नो बालकको कसरी हेरचाह गरिन् ? | तिनले बालकलाई लामो कपडाले बेह्रिन् अनि जनावरहरूले खाने ठाउँमा राखिन् |  |
| नेपाली शब्द "डुँड" लाई तपाईंले आफ्नो भाषामा कसरी बुझ्‍नुहुन्छ? | डुँड जनावरहरूले खोले खाने एउटा भाँडो हो । बालक येशूलाई मरियमले कपडाले बेह्रिन् अनि उहाँलाई डुँडमा राखिन् । |  |
| सारांश खण्ड: लूका २:८-२० | | |
| २:८-२० मा के भयो सारांशमा भन्‍नुहोस् । | * चौरमा राती आ-आफ्ना भेडाका रखवाली गर्दै गोठालाहरू बसिरहेका थिए तब अचानक एउटा स्‍वर्गदूत देखा परे । * तिनीहरू साह्रै भयभीत भए तर स्‍वर्गदूतले तिनीहरूलाई नडराउन भने किनभने तिनले सुसमाचार ल्याएका थिए जसले सबै मानिसहरूलाई ठुलो आनन्द दिनेछः दाऊदको सहरमा एउटा मुक्‍तिदाताको जन्म भएको छ उहाँ ख्रीष्‍ट प्रभु हुनुहुन्छ । * तिनीहरू दाऊदको सहरमा गए भने बालकलाई भेट्टाउनेछन् भनेर स्वर्गदूतले भने । स्वर्गदूतले भने, "तिमीहरूले बालकलाई कपडाले बेह्रेरेर डुँडमा सुताइरहेको भेट्टाउनेछौ ।” * त्यसपछि स्वर्गीय सेनाको एउटा ठुलो दल देखा पर्‍यो र तिनीहरूले परमेश्‍वरको प्रशंसा गरे । * परमप्रभुले भन्‍नुभएझैं गोठालाहरू के भएको रहेछ भनी हेर्न बेथलेहेममा गए । * तिनीहरूले मरियम, योसेफ र बालकलाई भेट्टाए । |  |

### लूका २:१-२० ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड: लूका २:८-२० | | |
|  | * त्यसपछि गोठालाहरूले परमेश्‍वरको प्रशंसा गरे किनभने भर्खरै स्‍वर्गदूतले जे भनेका थिए, तिनीहरूले त्यही देखे । * मरियमले सबैकुरा आफ्नो मनमै राखिन् । |  |
| विशेष प्रश्‍नहरू | | |
| कथाको यस खण्डमा मुख्‍य पात्रहरू को-को हुन्? | गोठालाहरू, परमप्रभुका स्‍वर्गदूत, स्वर्गीय सेना, मरियम र योसेफ |  |
| स्वर्गदूतलाई देखेपछि गोठालाहरूले कसरी प्रतिक्रिया जनाए ? | तिनीहरू भयभित भए । |  |
| स्वर्गदूतले तिनीहरूलाई के भने? | “नडराओ” । त्यसपछि तिनले आफूसँग सुसमाचार भएको बताए र तिनीहरूलाई मुक्तिदाता बेथलेहेममा जन्मनुभएको बारेमा बताए । |  |
| स्वर्गदूतले यी कुरा गोठालाहरूलाई भनेपछि के भयो ? | स्वर्गदूतहरूको एउटा झुण्ड देखापर्‍यो र तिनीहरूले परमेश्‍वरको प्रशंसा गरे । |  |
| स्वर्गदूतहरू गइसकेपछि गोठालाहरूले के गरे? | तिनीहरू गए र मरियम, योसेफ र बालकलाई भेट्टाए । |  |
| गोठालाहरू आउँदा मरियमले कस्तो प्रतिक्रिया देखाइन् ? | उनले यी सबै आफ्नो मनमा राखिन् । |  |
| घर फर्कँदा गोठालाहरूले के गरे? | गोठालाहरूले आफूले देखेका र सुनेका सबै कुराहरूको लागि परमेश्‍वरलाई महिमा दिए र प्रशंसा गरे । |  |

### लूका २:१-२० ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| परमप्रभुको स्‍वर्गदूत देखा परेपछि गोठालाहरू किन भयभित भए? | सम्भवतः तिनीहरूले पहिले स्वर्गदूत देखेका थिएनन् । के उपेक्षा गर्ने भनी तिनीहरूलाई थाहा थिएन । परमप्रभुको ज्योति र महिमा सम्भवतः धेरै उज्यालो र चकित पार्ने थियो । |  |
| “सुसमाचार” लाई तपाईंको भाषामा के भन्‍नुहुन्छ? | यो अद्भूत घटनाक्रम हो । यहाँ सुसमाचारले परमेश्‍वरले आफ्ना मानिसहरूलाई बचाउन येशूलाई पठाउनुभएको कुरालाई जनाउँछ । |  |
| यो सुसमाचार सुनेर को खुशी हुनेछ? | सबै मानिसहरू खुशी हुनेछन् । |  |
| तपाईंको विचारमा ख्रीष्‍टको जन्म सबै मानिसको लागि किन सुसमाचार हो? | मानिसहरूको मुक्तिदाताको जन्म भएको छ जो ख्रीष्‍ट प्रभु हुनुहुन्छ । |  |
| “मुक्तिदाता जो ख्रीष्‍ट प्रभु हुनुहुन्छ” भन्‍ने वाक्यांशलाई  तपाईंको भाषामा के भन्‍नुहुन्छ? | ख्रीष्‍ट भन्नाले उहाँ अभिशक्त जन, परमेश्‍वरले आफ्ना मानिसहरूलाई बचाउनको लागि चुन्नुभएको मानिस हुनहुन्छ; प्रभु भन्नाले उहाँ मालिक, अगुवा र सबैमाथि राज्य गर्ने हुनहुन्छ । |  |
| गोठालाहरू आफूले देखेका सबै कुराहरूको लागि परमेश्‍वरलाई प्रशंसा गर्दै फर्के । तपाईंको विचारमा तिनीहरू किन परमेश्‍वरको प्रशंसा गर्दै थिए? | तिनीहरूले आफूले देखेका र सुनेका सबै कुराहरूको लागि परमेश्‍वरलाई महिमा दिए र प्रशंसा गरे । |  |

# ऐतिहासिक कथा: येशू ख्रीष्‍टका आश्‍चर्यकर्महरू

## सकारात्मक भनाइः

येशू ख्रीष्‍टले उहाँ पृथ्वीमा हुनुहुँदा धेरै आश्‍चर्यकर्म गर्नुभयो । उहाँले आफ्ना आश्चर्यकर्महरूद्वारा सारा प्रकृति र आत्मिकी शक्ति, अर्थात् आँधी, भूतआत्माको शक्ति, रोग र कष्ट अनि मृत्यु सहितमाथि आफ्नो अधिकार प्रकट गर्नुभयो ।

## मत्ती १४:१३-२१

**पृष्‍ठभूमिः** यो कथा प्रेरित मत्तीद्वारा लेखीएको सुसमाचारबाट निकालिएको हो । यसको ठिक अगाडि, हेरोदले आफ्ना दाजु बप्तिष्मा दिने यूहन्‍नालाई मारेको कुरा येशूले सुन्‍नुभएको थियो । त्यसैले येशू र उहाँका चेलाहरू मानिसहरूभन्दा टाढा ठाउँमा जानुभयो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस कथामा के भयो सारांशमा भन्‍नुहोस् । | * येशू र उहाँका चेलाहरू मानिसहरूभन्दा टाढा जानुभयो तर भीडले उहाँहरूलाई पछ्‍याए । * येशू तिनीहरूप्रति दयाले भरिनुभयो र उहाँकहाँ आउनेहरूलाई उहाँले निको पार्नुभयो । * भीडलाई खानाको लागि पठाइदिन भनी चेलाहरूले उहाँलाई सल्लाह दिए किनभने तिनीहरूसँग नजिकै खाना किन्‍नको लागि कुनै ठाउँ थिएन । * येशूले चेलाहरूलाई तिनीहरू आफृले मानिसहरूलाई खुवाउनु भन्‍नुभयो । * चेलाहरूले आफूहरूसँग दुईवटा माछा र पाँचवटा रोटी मात्र भएको बताए तर त्यतिले केही मानिसहरूलाई पनि खुवाउन पुग्‍ने थिएन । * येशूले चेलाहरूलाई त्यो माछा र रोटी आफूकहाँ ल्याउन भन्‍नुभयो । * उहाँले भीडलाई बस्‍न भन्‍नुभयो र उहाँले खानालाई आशिष दिनुभयो र चेलाहरूलाई दिनुभयो ताकि तिनीहरूले त्यो खाना मानिसहरूलाई दिन सकून् । * तिनीहरूले खाइसकेपछि, तिनीहरूले बाह्र टोकरीभरि बटुले । * स्त्रीहरू र बच्चाहरू बाहेक, ५००० मानिसहरूलाई खुवाइए । |  |

### मत्ती १४:१३-२१( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| यो कथा कहाँ घटेको थियो? | मानिसहरूभन्दा टाढाको ठाउँमा |  |
| यो कथामा को‍-को छन्? | येशू, उहाँका चेलाहरू, येशूलाई पछ्‍याउँदै गरेका मानिसहरूको भीड |  |
| चेलाहरू भीडलाई किन बिदा दिन चाहन्थे? | किनभने दिन बितिसकेको थियो र यो मानिसहरूभन्दा धेरै परको ठाउँ थियो जहाँ खानेकुरा किन्‍ने कुनै ठाउँ थिएन । |  |
| घटनाको महत्‍व | | |
| तपाईंको विचारमा येशूले किन भीडलाई खुवाउनुभयो? | उहाँ भीडप्रति दयाले भरिनुभयो । उाहाँले आफ्नो महिमा र शक्ति देखाउन हजारौंलाई खुवाएर ठूलो आश्‍चर्यकर्म गर्नुभयो । |  |
| यस खण्डका अनुसार तपाईं येशूको वर्णन कसरी गर्नुहुन्छ? | उहाँ दयालु हुनुहुन्छ, उहाँ चंगाइकर्ता हुनुहुन्छ, उहाँ उदारचित्तको हुनुहुन्छ, उहाँ शक्तिशाली हुनुहुन्छ र अरूको निम्ति असम्भव कुरामाथि उहाँ मालिक हुनुहुन्छ । |  |

## 

## लूका १७:११-१९

पृष्‍ठभूमिः यो खण्ड लूकाको सुसमाचारबाटको हो । यस खण्डमा उहाँ आफ्ना चेलाहरूसँग इस्राएलको एक ठाउँबाट अर्को ठाउँमा यात्रा गर्दै हुनुहुन्छ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् । | * येशू यरूशलेम जाने बाटोमा यात्रा गर्दै हुनुहुन्थ्यो । ( सामरिया र गालीलको बिचमा) * जसै उहाँ गाउँमा आउनुभयो, दस कुष्‍ठरोगीहरू गाउँ बाहिर थिए र तिनीहरूले टाढैबाट उहाँलाई बोलाउँदै थिए । * तिनीहरूले उहाँसँग दयाको भिख मागे । * उहाँले तिनीहरूलाई गएर आफैलाई पुजारीकहाँ देखाउन भन्‍नुभयो । * तिनीहरूले उहाँको आज्ञा माने र जाँदै गर्दा तिनीहरूको कुष्‍टरोग निको भयो । * एउटा कुष्टरोगीले आफू निको भएको देखेपछि फर्केर येशूकहाँ आयो । * त्यसले परमेश्‍वरको महिमा गर्‍यो र येशूलाई धन्यवाद दिंदै उहाँको चरणमा पर्‍यो । * त्यो कुष्‍ठरोगी एउटा सामरी थियो । * येशूले भन्‍नुभयो, “के त्यहाँ दस जना निको भएका होइनन् ? अरू नौ जना कहाँ गए ? के यो परदेशीले मात्र फर्केर धन्यवाद चढाउने?” * त्यसपछि उहाँले कुष्‍ठरोगीलाई भन्‍नुभयो, “जाऊ, तिम्रो विश्‍वासले तिमीलाई निको पारेको छ" |  |

### लूका १७:११-१९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| यस कथामा को-को छन्? | येशू, उहाँका चेलाहरू र दस कुष्‍ठरोगीहरू |  |
| कुष्‍ठरोगीहरूले आफूहरूमाथि दया देखाउन भनी येशू किन बोलाइरहेका थिए? | तिनीहरू आफूहरूलाई येशूले निको पार्नुभएको चाहन्थे । ( येशू चंगाइकर्ता हुनुहुन्छ भन्‍ने कुरा सम्भवतः तिनीहरूले सुनेका थिए ।) |  |
| येशूले तिनीहरूलाई के भन्‍नुभयो? | उहाँले तिनीहरूलाई गएर आफैलाई पुजारीकहाँ देखाउन भन्‍नुभयो । |  |
| तिनीहरू जाँदै गर्दा तिनीहरूलाई के भयो? | तिनीहरू निको भए । |  |
| एउटा कुष्‍ठरोगी किन फर्कियो? | त्यसले आफूलाई निको पार्नुभएकोमा येशूलाई धन्यवाद दिन चाहन्थ्यो । |  |
| येशूकहाँ फर्कने कुष्‍ठरोगीले किन परमेश्‍वरको प्रशंसा गरे? | त्यो परमेश्‍वरको शक्तिबाट निको भएको थियो भनेर त्यसलाई थाहा थियो । |  |
| फर्कने मानिसप्रति येशूले कसरी प्रतिक्रिया जनाउनुभयो? | उहाँले नफर्केका अरूहरूको बारेमा सोध्नुभयो र यो मानिस "विदेशी" वा "सामरी" हो भन्‍नुभयो । त्यसपछि उहाँले त्यस मानिसलाई "शान्तसँग जानू" भन्‍नुभयो किनभने त्यसले विश्‍वास गरेको कारण त्यो निको भएको थियो । |  |
| “विश्‍वास” शब्दलाई तपाईंको भाषामा कसरी बुझ्‍नुहुन्छ? | “विश्‍वास” भनेको कसैलाई वा केहीलाई मान्‍नु, भरोसा गर्नु वा निश्‍चिन्त हुनु हो । यहाँ सामरीले परमेश्‍वरमाथि आफ्नो विश्‍वास देखाउँछ । |  |

### लूका १७:११-१९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| तपाईंको विचारमा येशूले किन अरू नौ जना कहाँ छन् भनी सोध्नुभयो? | परमेश्‍वरले गर्नुभएको कुरामा एक जना मानिस मात्र धन्यवादी भयो भनी उहाँले औंलाउनुभयो । |  |
| तपाईंको विचारमा येशूले दसजना कुष्‍ठ रोगीहरूलाई किन निको पार्नुभयो? | उहाँले तिनीहरूको दयाको बिन्तीको उत्तर दिनुभयो । उहाँमा दया थियो । उहाँले चाहनुभयो । |  |
| तपाईंको विचारमा कुष्‍ठरोगीको आराधना र धन्यवादको प्रतिक्रिया किन उचित थियो? | येशूले त्यसको लागि केही आश्‍चर्यकर्म गर्नुभएको थियो जुन त्यसले आफै गर्न सक्दैनथ्यो । त्यसले परमेश्‍वरबाट आएको शक्तिलाई देख्यो र केही असल कुरा दिनुभएकोमा त्यसले परमेश्‍वरलाई धन्यवाद दियो । त्यो धन्यवादी हुनुले त्यो आफू अयोग्य भएको कुरा थाहा हुनुलाई जनाएको हुन सक्छ । ( किनकि त्यो विदेशी थियो भनेर यस खण्डमा उल्लेख छ) |  |

## 

## यूहन्‍ना २:१-१२

पृष्‍ठभूमि जानकारीः यो खण्ड प्रेरित यूहन्‍नाद्वारा लिखित सुसमाचारबाटको हो । यो कथाले येशूको पहिलो सार्वजनिक आश्‍चर्यकर्मको बारेमा बताउँछ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस कथामा के भयो भनी सारांशमा बताउनुहोस् । | * येशू, उहाँकी आमा र उहाँका चेलाहरू एउटा विवाहमा थिए । * येशूकी आमाले उहाँलाई त्यहाँ कुनै दाखमद्य छैन भनी बताइन् । * सुरुमा, येशूलाई दाखमद्यको बारेमा केही गर्न इच्छा नभएको देखिन्छ तर पछि उहाँले नोकरहरूलाई छ वटा भाँडाहरूमा पानी भर्न भन्‍नुभयो । * येशूले पानीलाई दाखमद्यमा परिवर्तन गर्नुभयो । * मुख्य व्यक्तिले त्यो विवाहमा भएको सबैभन्दा असल दाखमद्य थियो भनी बताए । * यो येशूको पहिलो आश्चर्यपूर्ण चिन्ह थियो र चेलाहरूले उहाँमाथि विश्‍वास गरे । |  |
| विशेष प्रश्‍नहरू | | |
| यो कथा कहाँ घटेको थियो? | गालीलको कानामा एउटा विवाह भोज भएको थियो । |  |
| यो कथामा को-को छन्? | येशू, उहाँका चेलाहरू, उहाँकी आमा, उहाँका भाइहरू, विवाहमा आएका पाहुनाहरू, नोकरहरू, मुख्‍य व्यक्ति |  |
| येशूकी आमाले जब तिनीहरूसित दाखमद्य छैन भनिन्, उहाँले उनलाई के भन्‍नुभयो? | उनी किन उहाँकहाँ आउनुहुन्छ र उहाँको समय अझ आइसकेको छैन भनेर उहाँले भन्‍नुभयो । |  |

### यूहन्‍ना २:१-१२ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| येशूकी आमाले नोकरहरूलाई के भनिन्? | येशूले तिनीहरूलाई जे गर भन्‍नुहुन्छ, त्यही गर्नु भनेर उनले तिनीहरूलाई भनिन् । |  |
| येशूले के गर्नुभयो? | उहाँले नोकरहरूलाई विधिअनुसार शुद्धिकरणको लागि प्रयोग गरिने भाँडाहरूलाई पानीले भर्न भन्‍नुभयो र त्यसबाट एक कचौरा मुख्य व्यक्तिकहाँ लान भन्‍नुभयो । (मुख्य व्यक्तिलाई त्यो दाखमद्य कहाँबाट आएको भन्‍ने थाहा थिएन तर नोकरहरूलाई थाहा थियो) |  |
| मुख्य व्यक्तिले के गरे? | तिनले दुलहाले बोलाए र दाखमद्य धेरै असल थियो भनेर प्रतिक्रिया जनाए । त्यो पहिले दिइएको भन्दा असल थियो । |  |
| येशूको आश्‍चर्यकर्मप्रति चेलाहरूले कसरी प्रतिक्रिया जनाए? | तिनीहरूले येशूमा विश्‍वास गरे । |  |
| घटनाको महत्‍व | | |
| यो आश्‍चर्यकर्मले के परिणाम ल्यायो? | मुख्‍य व्यक्ति प्रभावित भयो; येशूले आफ्नो महिमा प्रकट गर्नुभयो; येशूका चेलाहरूले उहाँमाथि विश्‍वास गरे । |  |
| "आफ्नो महिमा प्रकट गर्नुभयो" भन्‍ने वाक्यांशलाई तपाईंले आफ्नो भाषामा कसरी बुझ्‍नुहुन्छ? | यसको अर्थ यो आश्‍चर्यकर्म गरेर येशूले आफैलाई ख्रीष्‍ट, परमेश्‍वरका पुत्र, परमेश्‍वरबाट आउनुभएको भनी प्रकट गर्नुभयो । |  |
| “चिन्ह” शब्दलाई तपाईं आफ्नो भाषामा कसरी बुझ्‍नुहुन्छ? | येशूलाई परमेश्‍वरले पठाउनुभएको थियो र ख्रीष्‍टको महिमा निश्‍चित गर्न यो परमेश्‍वरको शक्तिबाट भएको आश्‍चर्यकर्म हो । |  |
| उहाँका चेलाहरूले उहाँमाथि विश्‍वास गरे भन्‍नाले के बुझिन्छ? | तिनीहरूले आश्‍चर्यकर्म देखे र उहाँलाई परमेश्‍वरले पठाउनुभएको र शक्ति दिनुभएको हो भनी विश्‍वास गरे । र उहाँ ख्रीष्‍ट हुनुहुन्छ । |  |

# शिक्षा दिने कथा: येशू ख्रीष्‍टका द‍ृष्‍टान्‍तहरू

## सकारात्मक भनाइः

येशू ख्रीष्‍टले प्रायः दृष्‍टान्तमा – वा विशेष कुरा बताउने छोटा कथाहरूमा पढाउनुभयो । यी कथाहरूमा वास्तविक जीवनका घटना र मानिसहरू भएतापनि सम्‍भवतः ती सत्य घटना थिएनन् । पृथ्वीमा हुँदा येशूका द‍ृश्तान्तहरू उहाँको शिक्षाका महत्‍वपूर्ण भाग थिए ।

## 

## मत्ती १८:२१-३४

**पृष्‍ठंभूमिः** क्षमाको बारेमा पत्रुसले प्रश्‍न गर्दा त्यसको प्रतिक्रियामा येशूले यो द‍ृष्‍टान्त भन्‍नुभयो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यो कथामा के भयो सारांशमा बताउनुहोस् । | * पत्रुसले आफ्नो भाइले तिनको विरुद्धमा कति पटक पाप गर्‍यो भने तिनले उसलाई क्षमा गर्नुपर्छ भनी येशूलाई सोधे । * पत्रुसले ७ पल्ट होला भने । * येशूले ७० गुणा ७ पल्ट भनेर प्रतिक्रिया दिनुभयो । त्यसपछि उहाँले कथा भन्‍नुभयो । * एउटा राजा जसले आफ्ना नोकरहरूसित आफ्नो हिसाब मिलाउँदै थिए तिनको अघि धेरै ऋण भएको एकजना नोकरलाई ल्याइयो । * नोकरसित त्यो चुक्ता गर्ने नसकेकोले, राजाले त्यसको परिवारलाई बेचेर त्यसबाट त्यो तिर्न आदेश दिए । * नोकरले सबै ऋण तिर्ने वाचा गर्दै दयाको भीख माग्यो । * राजाले त्यसको ऋण माफ गरेर त्यसमाथि दया देखायो । * त्यसपछि नोकर गयो र जाँदै गर्दा त्यसले आफ्नो थोरै पैसाको ऋणीलाई देख्यो । * त्यसले त्यो मानिसलाई पक्रियो र अहिले नै आफ्नो ऋण तिर्न भन्यो । * त्यस मानिसले सबै ऋण तिर्ने वाचा गर्दै दयाको भीख माग्यो । * तर नोकरले सुन्‍नलाई इन्कार गर्‍यो र उसले तिर्नुपर्ने ऋण चुक्ता नगरेसम्म उसलाई झ्यालखानामा हालिदियो । |  |

### मत्ती१८:२१-३४ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यो कथामा के भयो सारांशमा बताउनुहोस् ( निरन्तर) | * जब राजाको अरू नोकरहरूले त्यस नोकरले गरेको कुरा देखे, तिनीहरूले गएर राजालाई सबै कुरा बताइदिए । * तिनले नोकरलाई बोलाए र भने, “तँ दुष्‍ट नोकर, मैले तेरा सबै ऋण माफ गरिदिएँ र तैंले पनि आफ्नो सानो ऋण माफ गर्न इच्छुक हुनुपर्थ्यो ।" * त्यसपछि राजाले त्यसलाई त्यसले तिर्नुपर्ने सबै ऋण चुक्ता नगरेसम्म त्यसलाई सताउनेहरूका हातमा सुम्पिदिए । |  |
| विशेष प्रश्‍न | | |
| तपाईंको विचारमा पत्रुसले आफ्नो भाइलाई सात पल्ट क्षमा गर्नुपर्छ कि भनी किन भने? | तिनले कसैलाई क्षमा गर्नको निम्ति यो उदारपूर्ण सङ्ख्‍या हो भनी ठानेको हुनुपर्छ । |  |
| तपाईंको विचारमा येशूले “सात पल्ट होइन तर सत्तरी गुणा सात पल्टसम्म” भनी किन भन्‍नुभयो? | पत्रुसले आफूले कतिपल्ट क्षमा गर्‍यो भनेर गन्ती गर्नुहुँदैन भन्‍ने शिक्षा दिन उहाँले यो प्रयोग गर्नुभयो । अर्को शब्दमा भन्‍नुपर्दा क्षमा गर्न तिनले कुनै सिमा तोक्नु हुँदैन । |  |
| द‍ृष्टान्तको महत्‍व | | |
| यस कथामा कसले क्षमा गर्दै थियो? | मालिक / राजा |  |
| तपाईंको विचारमा नोकर किन क्षमा नदिने थियो? | सायद तिनले राजाले ठूलो ऋण क्षमा गरेकोमा साँच्चै विश्‍वास गरेको थिएन । सायद त्यो लोभी थियो । सायद त्यसले अरू कुनै थोकभन्दा पैसालाई बढी महत्‍व दिन्थ्यो । |  |
| नोकरप्रति राजा किन क्रोधित भए? | राजाले नोकरलाई त्यति धेरै क्षमा गरेको कारण त्यस नोकरले पनि सानो ऋण क्षमा गर्न इच्छुक र खुशी हुनुपर्थ्यो भनी राजाले त्यसलाई भने । |  |

### मत्ती१८:२१-३४ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| ष्टान्तको महत्‍व | | |
| तपाईंको विचारमा यस द‍ृष्‍टान्तले कसरी पत्रुसको क्षमा बारेको प्रश्‍नलाई सम्बोधन गर्छ? | परमेश्‍वर क्षमाशील हुनुहुन्छ र मानिसहरूलाई धेरै क्षमा गर्नुभएको छ । त्यसैले मानिसहरूले अरूलाई क्षमा गर्दा सिमा तोक्नुहुँदैन । |  |

## 

## मत्ती २०:१-१६

**पृष्‍ठभूमिः** येशू आफ्ना चेलाहरूलाई स्‍वर्गीय राज्यको बारेमा शिक्षा दिंदै हुनुहुन्छ । यसै विषयमा यो एउटा द‍ृष्‍टान्त हो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यो कथामा के भयो सारांशमा बताउनुहोस् । | * स्वर्गीय राज्य के जस्तो हुन्छ भनी बताउन येशूले आफ्ना चेलाहरूलाई एउटा कथा बताउनुभयो । * एक जना जमिन मालिक आफ्नो बारीमा काम गराउनको लागि केही कामदार खोज्दै हिंडे । * तिनले केही मानिसहरू बजारमा भेट्टाए र तिनीहरू तिनको बारीमा दिनभरि एक दिनारमा काम गर्न सहमत भए । ( एक दिनको ज्याला) * केही घण्टापछि तिनी फेरि बजारमा अरू कामदार खोज्दै हिंडे । * जब केही मानिसहरू काम गर्न इच्छुक भएको तिनले देखे तब तिनले तिनीहरूलाई उचित ज्याला दिने वाचा गरी आफ्नो बारीमा पठाए । * तिनले यसो थप दुईचोटि गरे र तिनले तिनीहरूलाई उचित ज्याला दिने वाचा गरी आफ्नो बारीमा पठाए । * दिनको अन्ततिर तिनी फेरि बजारमा गए र केही मानिसहरू त्यसै उभिरहेको देखे । * तिनले तिनीहरू किन काम नगरी बसेका भनी सोधे । तिनीहरूले आफूहरूलाई कसैले काम लगाएनन् भने । * त्यसैले तिनले तिनीहरूलाई पनि बारीमा काम गर्न पठाए र तिनले तिनीहरूलाई उचित ज्याला दिने वाचा गरे । |  |

### मत्ती २०:१-१६ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| सारांश ( निरन्तर) | * जब साँझ पर्‍यो तिनले कामदारहरूलाई बोलाउन र दिनको अन्तमा थोरै काम गर्नेदेखि सुरू गरेर प्रत्येकलाई एक दिनार दिन भनी व्यवस्थापकलाई भने । * यो सब भइरहँदा, दिनको सुरूमा काम लगाइएकाहरूले आफूहरूलाई वाचा गरिएको एक दिनारभन्दा बढी पाउनेछन् भनी सोचे। * तर जब तिनीहरूको पालो आयो, व्यवस्थापकले तिनीहरूलाई पनि एक दिनार नै दियो । * त्यसैले तिनीहरूले मालिकसित आफूहरूले पनि एक घण्टा मात्र काम गर्ने सरह ज्याला पाएको भनी गनगन गरे । तिनीहरूले गरेको कडा मिहिनेतलाई हल्का रूपमा लिएको तिनीहरूले महसुस गरे । * मालिकले भने, “हामी यसैमा सहमत भएका होइनौं र? मैले तिमीलाई कुनै खराबी गरेको छैनँ । जे तिम्रो हो त्यो लेऊ र जाऊ । म अरू कामदारहरूप्रति उदार हुन चाहे, के यो मेरो पैसा होइन र? यसबाट मलाई जे मन लाग्छ, म गर्न सक्छु । वा मेरो उदारता देखेर तिमीहरूलाई डाह भयो कि?” |  |
| विशेष प्रश्‍नहरू | | |
| आफ्नो दाखबारीको लागि कामदार पाउन मालिकले के गरे? | तिनी बजारमा गए र तिनको लागि काम गर्ने मानिस ज्यालामा लिए । |  |
| तिनले काम लगाएको पहिलो समूहलाई तिनले के भने? | तिनले तिनीहरूलाई एक दिनार वा एक दिनको ज्याला दिनेछन् । |  |

### मत्ती २०:१-१६ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| तिनले काम लगाएका अरू मानिसहरूलाई तिनले के भने? | तिनले तिनीहरूलाई उचित ज्याला दिनेछन् । |  |
| पहिले काम लगाएका मानिसहरू आफ्नो ज्यालादेखि किन दुःखी भए ? वर्णन गर्नुहोस् । | तिनीहरूले ठगिएको महसुस गरे किनभने ढिला आएर एक घण्टा मात्र काम गर्नेहरू सरह तिनीहरूले ज्याला पाए । |  |
| द‍ृष्‍टान्तको महत्‍व | | |
| तिनीहरूले त्यसो महसूस गर्नु ठिक हो? | कथाले तिनीहरूले त्यसो महसूस गर्नु उचित हैन भनेजस्तो देखिन्छ । मालिकले सहमत भएअनुसार दिएका थिए । तिनीहरू ठगिएका थिएनन् । |  |
| तपाईंको विचारमा यो द‌ृष्‍टान्तबाट येशूले के सिकाउन चाहँदै हुनुहुन्थ्यो ? | मानिसले अपेक्षा गरेजस्तो तरिकाले परमेश्‍वरले इनाम दिनुहुन्‍न । मानिसहरूले कडा र लामो परिश्रम गर्दैमा परमेश्‍वरबाट धेरै इनाम पाउँछ भन्‍ने छैन । परमेश्‍वरका सबै इनाम उहाँको अनुग्रहमा आधारित छन् र उहाँलाई उचित लागे अनुसार उहाँले दिनुहुन्छ । |  |

## 

## 

## 

## लूका १०: २५-३७

**पृष्ठभूमिः** येशूले शिक्षा दिनुभएको कुरा धेरैजसो यहूदी धार्मिक गुरूहरूले मन पराएनन् । मानिसहरूको माझमा उहाँको प्रसिद्धि कारण तिनीहरू डाही थिए । येशूले कहींकतै गलत वा धर्मशास्‍त्रको विरुद्ध केही भन्लान् र येशूलाई ईश्‍वरनिन्दाको आरोप लगाउन सकिएला भनेर विभिन्‍न अगुवाहरू मौका खोजिरहने धेरै कथा सुसमाचारमा छन् । तिनीहरू भीडलाई प्रभावित पार्न चाहन्थे ताकि मानिसहरूले तिनीहरूलाई येशूको सट्टा वा येशूभन्दा बढी आदर गरुन् । यो त्यस्तो एउटा घटना हो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| १०:२५-२९ मा येशू र यहूदी व्यवस्थाका शिक्षकको बिचमा भएको वार्तालापलाई सारांशमा बताउनुहोस् । (येशूले द‍ृष्‍टान्त भन्‍नुभन्दा पहिले) | * येशूलाई परिक्षा गर्न यहूदी व्यवस्थाका शिक्षकले उहाँलाई सोधे, “मैले अनन्त जीवन पाउन के गर्नुपर्छ ?” * येशूले जवाफ दिनुभयो, “व्यवस्थामा के लेखिएको छ ? * शिक्षकले जवाफ दियो, “परमेश्‍वरलाई प्रेम गर आफ्नो छिमेकीलाई प्रेम गर” । |  |
| १०:३०-३५ मा येशूले भन्‍नुभएको कथालाई सारांशमा बताउनुहोस् । | * एक जना मानिस येरूशलेमदेखि यरीहोतिर जाँदै थियो । * बाटोमा ऊ लुटियो, पिटियो र अर्ध-मृत अवस्थामा छोडियो । * एक जना पुजारी त्यही बाटो भएर झरे र जब उनले त्यसलाई देखे, तिनी अर्को छेउबाट भएर गए । * एक जना लेवी पनि त्यस ठाउँमा आइपुगे र त्यस पिटिएको मानिसलाई देखे र अर्को छेउबाट भएर गए । * एक जना सामरी पनि त्यो ठाउँमा आइपुगे । उनले त्यस पिटिएको मानिसलाई देखे र उनी दयाले भरिए । * उनी त्यसको नजिक गए र उसको घाउमा पट्टी बाँधिदिए । उनले आफ्नो जनावरमाथि राखेर त्यसलाई धर्मशालामा ल्याए । |  |

### लूका १०:२५-३७ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| १०:३०-३५ ( निरन्तर) | * अर्को दिन उनी जानको लागि तयार भए, उनले धर्मशालाका चौकीदारलाई केही पैसा दिएर त्यस मानिसको हेरचाह गर्न भने । * घाइते मानिसलाई वास्ता गर्दा लागेको अन्य खर्च पछि तिनले फर्कंदा तिरिदिने भनी वाचा गरे । |  |
| कथा भनिसकेपछि १०:३६-३७ मा येशू र त्यस शिक्षकबीच भएको कुराकानी सारांशमा भन्‍नुहोस् । | * येशूले तिनलाई सोधे, “त्यो लुटिएको मानिसको छिमेकी कुन चाहीं मानिस भयो?” * शिक्षकले भने, “ त्यस मानिसलाई दया देखाउने मानिस ।" * येशूले तिनलाई गएर त्यसै गर्न चुनौती दिनुभयो । |  |
| विशेष प्रश्‍नहरू | | |
| अनन्‍त जीवन पाउनको लागि के गर्नु भनेर त्यस शिक्षकले येशूलाईकिन सोधे? | तिनले येशूको परीक्षा गर्न खोज्दै थिए । |  |
| तपाईंको विचारमा यो प्रश्‍नले कसरी येशूको परीक्षा गर्‍यो? | सायद येशूलाई के थाहा छ भनी व्यवस्थाका शिक्षक जान्‍न चाहन्थे वा सायद येशूले धर्मशास्‍त्रको विरूद्ध केही भन्लान् र तिनले उहाँलाई ईश्‍वरनिन्दाको आरोप लगाउन सक्लान् भनी सोच्दै थिए । |  |
| येशूले त्यस शिक्षकलाई कसरी प्रतिक्रिया दिनुभयो ? | उहाँले त्यस शिक्षकलाई व्यवस्थाले यसबारे के भन्छ भनी सोध्‍नुभयो । |  |
| त्यस शिक्षकको उत्तर के थियो? | तिनले व्यवस्थाले परमेश्‍वरलाई सारा हृदयले प्रेम गर आफ्नो छिमेकीलाई आफैलाई झैं प्रेम गर भन्छ भने । |  |

### लूका १०:२५-३७ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| येशूले यस जवाफको बारेमा के भन्‍नुभयो? | उहाँले शिक्षकलाई तिनको जवाफ ठिक भएको र त्यसै गर्न अनि तिनी जिउनेछन् भनी भन्‍नुभयो । |  |
| त्यस शिक्षकले येशूलाई कस्तो प्रतिक्रिया दिए? | तिनले उहाँलाई सोधे, “त्यसोभए मेरो छिमेकी को हो?” |  |
| त्यस शिक्षकले किन आफ्नो छिमेकी को हो भनी स्‍पष्ट पार्न भनी येशूलाई सोधे? | तिनी आफैलाई धर्मी ठहराउन चाहन्थे र येशू र भीडबाट केही सम्मान पाउन चाहन्थे । |  |
| तपाईंको विचारमा  किन शिक्षक आफैलाई धर्मी ठहराउन चाहन्थे र सम्मान पाउन चाहन्थे? | येशूले शिक्षकलाई आफ्नै प्रश्‍नको जवाफ भन्‍न लगाएको र आफूले जानेको व्यवस्था पालन गर्न भनेकोले तिनलाई आफू मूर्ख भएको अनुभव गरेको हुनसक्छ । वा येशूलाई जवाफको वर्णन गर्न लगाएर तिनी भीडको माझमा बुद्धिमान् हुन चाहेको हुनसक्छ । |  |
| तपाईंको विचारमा येशूले किन छिमेकी को हो भन्‍ने प्रश्‍नको जवाफ एउटा कथाबाट गर्नुभयो? | यी कारणहरूमध्‍ये एउटा हुनसक्छः  - कहिलेकाहीं कथाले शक्तिशाली जवाफ दिनसक्छ-- भावनाबारे बताउँछ, तर्क मात्र होइन ।  - कथाले बुँदाहरू प्रभावकारी रूपमा बताउँछ ।  -येशूलाई आफूले कथाबाट भीडको ध्यानाकर्षण राम्ररी हुने थाहा थियो । |  |
| घटनाको महत्‍व | | |
| लुटिएको र पिटिएको मानिस कुन कुलको थियो? | कथाले बताउँदैन । |  |
| त्यसलाई सहायता गर्ने मानिस कुन कुलको थियो? | एउटा सामरी |  |
| तपाईंको विचारमा येशूले किन यी कुराहरू कथामा समावेश गर्नुभयो? | सायद यहूदीहरूले सामरीहरूलाई घृणा गर्ने भएकोले र तिनीहरू दयालु हुनसक्दैनन् भन्‍ने सोच्‍ने भएकोले वा सायद यहूदीहरू आफैलाई सामरीहरूभन्दा धेरै धर्मी ठान्थे र यहूदी पुजारी वा लेवीभन्दा एउटा सामरी धेरै दयालु भएकोमा चकित हुनसक्थे । |  |

### लूका १०:२५-३७ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| तपाईंको विचारमा येशूले पुजारी र लेवी दुवैले मानिसलाई देखेर पनि सहायता नगरी गए भनेर किन भन्‍नुभयो? | यी यहूदी मानिसहरूका सम्मानित अगुवाहरू थिए ।तिनीहरूले सिकाउँथे, “आफ्नो छिमेकीलाई आफैलाई झैं प्रेम गर । "तर यस कथामा तिनीहरूले सिकाएझैं तिनीहरूले गर्दैनन् । सम्भवतः येशूले तिमीले सिकाएको भन्दा तिमीले गरेको कुराले मान्यता पाउँछ भनी बताउँदैहुनुहुन्छ । साथै तिम्रो ओहोदा जस्तै भएपनि जसले पनि दया देखाउन सक्छ भनी उहाँले बताउँदै हुनुहुन्छ । |  |
| तपाईंको विचारमा यस खण्‍ड अनुसार हामीले कसलाई प्रेम गर्नुपर्छ? | हामीले हाम्रो मानव साथीहरूलाई प्रेम गर्नुपर्छ । तिनीहरूलाई हामीले व्यक्तिगत रूपमा नजानेतापनि, तिनीहरू अरू नै ठाउँबाट आएतापनि तिनीहरूलाई दयाको अति नै खाँचो हुनसक्छ । |  |

# 

# ऐतिहासिक कथाः सुरुका मण्डली

## सकारात्मक भनाइः

येशू स्वर्गमा उचालिनुभएपछि उहाँले विश्‍वासीहरूसंग बस्नुहुने पवित्र आत्मा पठाउनुभयो जुन उहाँले प्रतिज्ञा गर्नुभएको थियो । सारा संसारभरि उहाँका चेलाहरूले सुसमाचारको साक्षी दिए । चिन्ह र आश्चर्यकर्मबाट तिनीहरूको सेवकाइ र साक्षीहरू सुनिश्चित भए र परमेश्‍वरको मण्डली नाटकिय रूपमा बढ्न थाल्यो ।

## प्रेरित २:१-१३

**पृष्‍ठभूमि जानकारीः** यो लूकाको दोस्रो पुस्तकबाटको हो । यो भन्दा अघिल्लो अध्यायमा, येशूले आफ्ना चेलाहरूलाई तिनीहरूले पवित्र आत्मा नपाएसम्म यरूशलेममा नै पर्खिरहनलाई निर्देशन दिनुभयो । उहाँले तिनीहरूलाई तिनीहरू आफ्नै क्षेत्रमा र पृथ्वीको पल्लो छेउसम्म उहाँको साक्षी हुनेछन् भनी भन्‍नुभयो । त्यसपछि उहाँ स्वर्ग उचालिनुभयो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस कथामा के भयो सारांशमा भन्नुहोस् । | * येशूलाई पछ्‍याउनेहरू सबैजना एकै ठाउँमा बसेका थिए । * एक्कासि हावाको झोक्‍का जस्तै आवाज आएर तिनीहरू बसिरहेको पुरै घर भरियो र आगोका जिब्राहरू तिनीहरू हरेकमाथि बसे । * पवित्र आत्माले तिनीहरूलाई भर्नुभयो र आत्माले तिनीहरूलाई दिनुभएअनुसार अरू भाषाहरूमा बोल्न थाले । * यरूशलेममा भएका मानिसहरूले आवाज सुने । * सारा संसारका यहूदीहरू त्यस समयमा यरूशलेममा थिए किनभने त्यो पेन्तिकोसको दिन थियो र भींडमा भएका सबैले तिनीहरूका आफ्नै भाषामा ती मानिसहरूले बोलेको हुनाले तिनीहरूले विश्‍वास गर्न सकेनन् । * भींडमा भएका कसैले तिनीहरू नयाँ मद्यले टन्‍न भएका छन् भने । |  |
| विशेष प्रश्‍नहरू | | |
| यो कथामा को-को छन्? | चेलाहरू । सारा संसारबाट आएका यहूदीको भींड; पत्रुस |  |
| यो कथा कहाँ र कता घटेको थियो? | पेन्तिकोसको दिनमा यरूशलेममा |  |

## 

### प्रेरित २:१-१३ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍नहरू | | |
| मानिसहरू (भींड) ले कसरी प्रतिक्रिया जनाए? | तिनीहरू अचम्मित भए र चकित भए र जिल्ल परे । यसको अर्थ के हुन सक्छ भनी तिनीहरू चकित भए । तर कसैले गिज्याए र भने, “तिनीहरू मातेको हुनुपर्छ ।" |  |
| यी अरू भाषाहरूमा चेलाहरू केको बारेमा बोल्दैथिए? | परमेश्‍वरका महान् कामहरूका बारेमा – ( सुसमाचार, परमेश्‍वरले गर्नुभएका कुराहरू) |  |
| घटनाको महत्‍व | | |
| तपाईंको भाषामा "पवित्र आत्माले भरिए" भन्‍ने वाक्यांशलाई तपाईं कसरी बुझ्‍नुहुन्छ? | पवित्र आत्माले चेलाहरूलाई आश्‍चर्यकर्म गर्ने शक्ति दिनुभयो जस्तै येशूले पुनरूत्थान गर्नुभन्दा पहिले गर्नुभएको थियो र तिनीहरू ख्रीष्‍टको साक्षी जोशिलो तरिकाले गरिरहेका जुन उहाँको सहायता बिना असम्भव थियो । |  |

## प्रेरित ९:१-१९

पृष्‍ठभूमिः चेलाहरू येशूको बारेमा वचन प्रचार गर्दै थिए र धेरैले विश्‍वास गरे र त्यसैले त्यहाँ बढ्दै गएको मण्डली थियो । शाऊल एक जवान मानिस थिए । तिनी सम्मानित फरिसी थिए । तिनी विश्‍वासीहरूको कडा विरोध गर्थे वा तिनीहरूलाई कहिलेकाहीं “बाटोलाई पछ्‍याउनेहर”" भनिन्थ्यो ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् । | * ख्रीष्‍चियनहरूलाई घृणा गर्ने शाऊलले दमस्कसमा गएर विश्‍वासीहरूलाई पक्रेर तिनीहरूलाई येरूशलेममा लैजान अनुमति पाए । * जाँदै गर्दा दमस्कस नजिकै तिनको वरिपरि स्वर्गबाट आएको ज्योति चम्क्यो र एउटा आवाजले भन्यो, “ए शाऊल, किन तिमी मेरो खेदो गर्दैछौ ?” * शाऊलले आवाजलाई भन्यो, “प्रभु, तपाईं को हुनुहुन्छ ?” * आवाजले जवाफ दियो, “म येशू हुँ जसको तिमी खेदो गर्दैछौ ।" * त्यसपछि आवाजले तिनलाई उठ्न र सहरमा जान र तिनलाई के गर्नुपर्छ भनिनेछ भन्यो । * तिनीसँग भएका मानिसहरू चकित भए किनकि तिनीहरूले आवाज सुने तर केही देखेनन् । * जब पावल उठे र आँखा खोले, तिनले केही देख्‍न सकेनन् । त्यसैले तिनका साथीहरूले तिनको हात समातेर सहर लगे । * तीन दिनसम्म तिनले केही देखेनन् तिनले केही खाएनन् र पिएनन् । * त्यसपछि परमेश्‍वरले हननिया नाम गरेका आफ्ना चेलासँग बोले र तिनलाई शाऊल बसिरहेको ठाउँमा जानलाई भन्‍नुभयो । |  |

### प्रेरित ९:१-१९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| सारांvश ( निरन्तर) | * उहाँले हननियालाई भन्‍नुभयो कि शाऊल प्रार्थना गर्दैथिए र हननिया नामका मानिसले तिनीले देखून् भनेर तिनीमाथि हात राखेको दर्शन देखेका थिए । * हननियाले प्रभुलाई जवाफ दिए र त्यस मानिसलाई तिनले चिनेको र तिनीसँग डराएको भने किनभने त्यसको येशूलाई पछ्‍याउनेहरूको विरोध गर्ने छाप थियो । * तर परमेश्‍वरले जसरी भएपनि जानलाई भन्‍नुभयो किनभने प्रभुले शाऊललाई परमेश्‍वरको वचन अन्य जाति, राजाहरू, र इजराएलका सन्तानका सामु प्रचार गर्न चुन्‍नुभएको छ । * त्यसैले हननिया गए र तिनले शाऊलमाथि आफ्नो हात राखे र भने, “भाइ शाऊल, तिमीले आफ्नो दृष्‍टि पाउन सक र पवित्र आत्माले भरिन सक भनी तिमी आउँदा बाटोमा देखा पर्नुहुने प्रभु येशूले मलाई पठाउनुभएको छ ।” * तुरुन्तै शाऊलका आँखाबाट पाप्राजस्ता केही खसे र तिनले देख्‍न सक्ने भए । * तिनी उठे र बप्‍तिस्मा लिए । केही खाए र ताकत पाए । |  |
| विशेष प्रश्‍न—सारांशमा नसोधिएका प्रश्‍नहरू मात्र सोध्नुहोस् | | |
| यो कथामा को-को छन्? | शाऊल, ( तिनीसँग यात्रा गर्ने मानिसहरू), येशू र हननिया |  |
| यो कथा कहाँ घट्यो? | केही दमस्कसको बाटोमा भएको थियो । बाँकी दमस्कसको सहरमा भएको थियो । |  |
| शाऊल किन दमस्कसमा जाँदै थिए? | तिनी ख्रीष्‍टलाई पछ्याउनेहरूलाई खोजेर समातेर तिनीहरूलाई येरूशलेममा फिर्ता ल्याउन चाहन्थे । |  |

### प्रेरित ९:१-१९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍न—सारांशमा नसोधिएका प्रश्‍नहरू मात्र सोध्नुहोस् | | |
| शाऊलले दमस्कसको बाटोमा के देखे? | स्वर्गबाट एउटा ज्योति चम्क्यो । |  |
| तिनले के सुने | शाऊलले उहाँलाई किन खेदो गर्दैछ भनी आवाजले सोध्यो । |  |
| शाऊलले कसरी जवाफ दिए? | शाऊलले सोधे, “प्रभु, तपाईं को हुनुहुन्छ ?” |  |
| आवाजले के जवाफ दियो? | उहाँले भन्‍नुभयो, “म येशू हुँ जसको तिमी खेदो गर्दैछौ ।" त्यसपछि उहाँले शाऊललाई उठ्न र दमस्कसमा जान भने जहाँ तिनलाई के गर्नुपर्छ भनी भनिनेछ । |  |
| शाऊलले उठेर आँखा खोल्दा के भयो? | तिनले देख्‍न सकेनन् । |  |
| तिनले आफ्नो द‍ृष्टि कसरी प्राप्‍त गरे? | परमेश्‍वरका चेला हननियालाई दर्शनमा परमेश्‍वरले जान र शाऊलमाथि हात राख्‍न भन्‍नुभयो ताकि तिनले द‌ृष्‍टि पाऊन् । त्यसैले तिनी गए र शाऊलमाथि आफ्नो हात राखे र शाऊलका आँखाबाट पाप्राजस्ता केही खसे र तिनले फेरि देख्‍न सक्ने भए । |  |
| शाऊलले देख्‍ने बित्तिकै के गरे? | तिनी उठे र बप्‍तिस्मा लिए । केही खाए र ताकत पाए । |  |
| घटनाको महत्‍व | | |
| तपाईंको विचारमा शाऊलले आवाजलाई किन "प्रभु" भने? | त्यो अलौकिक थियो भनी तिनले थाहा पाए । सायद मानिस भन्दा शक्तिशाली देखिने त्यो आवाजलाई आदर गर्न तिनले त्यो शब्द प्रयोग गरे । |  |
| तपाईंको विचारमा येशूले शाऊललाई तिनले उहाँलाई खेदो गर्दैथिए भन्‍नुको अर्थ के हो? | शाऊलले येशूलाई पछ्‍याउनेहरूलाई कसरी व्यवहार गर्दै थिए भनी उहाँले जनाउँदै हुनुहुन्थ्यो । येशूलाई पछ्‍याउनेहरूको खेदो गर्नु भनेको उहाँलाई खेदो गर्नु समान हो । |  |

### प्रेरित ९:१-१९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| परमेश्‍वरले हननियालाई शाऊलकहाँ जान भन्दा तिनी किन डराए? | येशूलाई पछ्याउनेहरूलाई शाऊलले कसरी विरोध गरे भन्‍ने हल्ला तिनले सुनेका थिए । |  |
| तपाईंको विचारमा हननिया डराएतापनि किन शाऊलकहाँ गए? | किनभने शाऊललाई सुसमाचार फैलाउनको लागि प्रभुले चुन्‍नुभएको थियो भनी उहाँले तिनलाई प्रकट गर्नुभयो । सायद शाऊलसँग डराउनु भन्दा परमेश्‍वरको अनाज्ञाकारी हुने भय तिनमा बढी थियो । सायद शाऊल प्रभुमा नफर्के पनि परमेश्‍वरले तिनको ख्याल राख्‍नुहुन्छ भन्ने भरोसा तिनमा थियो । |  |
| तपाईंको विचारमा शाऊलले किन तुरून्तै बप्‍तिस्मा लिए? | यो तिनी पनि अब विश्‍वासी भएका थिए भनी अरू विश्‍वासीहरूलाई बताउने यो सार्वजनिक अभिव्यक्ति थियो । येशूलाई आफ्नो मुक्तिदाता भनेर विश्‍वास गरिसकेपछिको यो अर्को कदम थियो । यो तिनको लागि सार्वजनिक रूपमा येशू र अरू विश्‍वासीहरूलाई आफैलाई चिनाउने थियो । |  |

## प्रेरित १४:८-१८

**पृष्‍ठभूमिः** पावल (पहिले शाऊल भनेर चिनिने) र वर्णवास सुसमाचार नपुगेका सहरहरूमा येशूको सुसमाचार प्रचार गर्दै यात्रा गरे । मानिसहरूले विभिन्‍न किसिमले तिनीहरूका साक्षीप्रति प्रतिक्रिया दिए । केहीले पावल र वर्णबासले भनेका कुराहरूमा विश्‍वास गरे र बचाइए । केहीले पावल र वर्णबासलाई अप्ठ्यारोमा पारे र सताए । तिनीहरू एसिया माइनर (आधुनिक समयको टर्की) को लुस्‍त्रा सहरमा पस्दा यो कथा सुरू भयो । आइकोनियममा दुवै यहूदी र गैरयहूदीहरूले अगुवाहरूलाई तिनीहरूलाई ढुङ्गाले हानेर मार्ने षड्यन्‍‍त्र गरेको थाहा पाएपछि तिनीहरू भागेर लुस्‍त्रामा आए ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् । | * पावल लुस्‍त्रमा सुसमाचार प्रचार गर्दै थिए, आमाको गर्भमै लङ्गडो भएका मानिसले तिनको प्रचार सुन्दै थियो । * पावलले त्यसमा निको हुने विश्‍वास भएको देखे । * त्यसैले तिनले त्यसलाई ठूलो स्‍वरमा खडा हुनलाई भने । त्यो मानिस उठ्यो र उफ्रन थाल्यो । * तिनको आश्‍चर्यकर्म देखेर भींड चकित भए र आफ्नै भाषामा यसो भनेर कराउन थाले, “देवहरू मानिसहरूका रूपमा हामीकहाँ तल ओर्ली आएछन् ।” तिनीहरूले बारनाबासलाई “जिउस,” र पावललाई “हर्मेस” भने र बलिदान चढाउनको लागि तयारी गर्न सुरू गरे । * जब पावल र बारनाबासले उनीहरूले गरिरहेको कुरा सुने, र तिनीहरूले आफ्ना लुगा च्याते, झट्टै भींडतिर गए र भने, “हामी पनि तिमीहरू जस्तै मानिस हौं !” |  |

## 

### प्रेरित १४:८-१८ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् ( निरन्तर) | * त्यसपछि तिनीहरूले मानिसहरूलाई अर्थहीन कुराहरूबाट फर्केर जीवित परमेश्‍वरलाई आराधना गर्नुपर्छ भन्ने सुसमाचार बताउन आएका भनी वर्णन गर्न कोसिस गरे । * यी कुराहरूबाट तिनीहरूले बडो मुस्किलले भीडलाई तिनीहरूको लागि बलिदान नचढाउन भनी रोके । |  |
| विशेष प्रश्‍न – सारांशमा स्‍पष्‍ट उत्तर पाउनु भएकोछैन भने मात्र सोध्‍नुहोस् । | | |
| यो कथामा को-को छन्? | पावल, वर्णबास, लिस्‍त्राको भीड |  |
| पावल र वर्णबास मानिसको रूपमा आएका तिनीहरूका दुई देवता थिए भनी मानिसहरूले किन सोचे? | तिनीहरूले लङ्गडो मानिस हिंडेको आश्‍चर्यकर्म देखे । |  |
| घटनाको महत्‍व | | |
| तपाईंको विचारमा वर्णबास र पावलले आफूहरूको निम्ति बलिदान नचढाउन भनी किन जोडले कोसिस गर्दै थिए? | तिनीहरूलाई सत्य थाहा थियो । तिनीहरू परमेश्‍वर थिएनन् र झुटा देवताहरूलाई चढाएको बलिदान तिनीहरूले स्‍वीकार्न चाहेनन् । मानिसहरू पुरानै पूजाआजा गर्ने कुराको बन्धनमा परेको तिनीहरूले चाहेनन् । तिनीहरू भींडलाई सुसमाचार सुनाउन चाहन्थे । |  |
| तपाईंको विचारमा त्यो मानिसलाई निको पार्दा किन त्यत्ति धेरै झमेला भयो? | मानिसहरूले त्यो अलौकिक शक्ति रहेछ भने चिने । सायद तिनीहरू डराएका थिए र यी पाहुनाहरूलाई देवताजस्तै मान्‍न चाहन्थे ताकि तिनीहरूले कृपा पाऊन् । |  |
| तपाईंको विचारमा पावलले किन मानिसलाई निको पारे? | पावलले त्यस मानिसमा निको हुने विश्‍वास देखे; तिनलाई त्यसमाथि दया जाग्यो । सायद यस्तो आश्‍चर्यकर्मको कारण मानिसहरूले तिनको सन्देश राम्ररी सुन्‍नेछन् भनी तिनले सोचे । |  |

# प्रलयका/ अगमवाणीका कथाहरू

# 

## सकारात्मक भनाइः

इतिहासभरि (धर्मशास्‍त्रमा लिखित) परमेश्‍वर आफ्ना मानिसहरूलाई चेतावनी दिन र उत्साह दिन आफ्ना पवित्र अगमवक्ताहरूलाई प्रयोग गर्नुभएको छ । अन्तिम समय (जब यस संसारको अन्त हुन्छ) र मानव जातिको लागि परमेश्‍वरको अनन्‍तको उद्देश्‍यको बारेमा आफ्ना मानिसहरूलाई सन्देश दिन परमेश्‍वरले प्रेरिेत यूहन्‍नालाई सपना र दर्शन दिनुभयो यस सन्देशको धेरै कुरा प्रतिकात्मक रूपमा दिइएको थियो ।

## प्रकाश ४:१-११

यूहन्‍नाले विभिन्‍न सातवटा मण्डलीहरूलाई विशेष सन्देश दिने स्‍वर्गदूतसँग कुराकानी गरिसकेपछि यो खण्ड आउँछ । यहाँबाट परमेश्‍वरले यूहन्‍नालाई दिनुहुने प्रलयका साहित्यका निरन्तर दर्शनको सुरूवात हुन्छ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यो खण्डमा के भयो सारांशमा बताउनुहोस् । | * यूहन्‍नाले स्वर्गमा एउटा ढोका उघ्रिएको देखे र तिनले सुनेको आवाजले तिनलाई भन्यो, “यहाँ माथि आऊ र पछि के हुनेछ म तिनीलाई देखाउनेछु” । * एकै छिनमा तिनी आत्मामा उठाइए । * तिनले आफ्नो सामु एउटा सिंहासन देखे जसमा स्फटिक र लालमणिजस्तै देखिनुहुने एक जना बसिरहेका थिए । * तिनले सिंहासनको वरिपरि इन्द्रेणी देखे । * त्यस सिंहासनको वरपर अरू २४ वटा सिंहासनहरू थिए । प्रत्येक सिंहासनमा सुनका मुकुटहरू लगाएका र सेतो वस्‍त्र पहिरिएर धर्म-गुरूहरू बसेका थिए । * सिंहासनबाट बिजुलीको चमक र गर्जनहरू आए * सिंहासनको अगाडि सातवटा बत्ती बलिरहेका थिए । * सिंहासनको अगि स्फटिकजस्तै देखिने काँचको समुद्र थियो । |  |

## 

### प्रकाश ४:१-११ (निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यो खण्डमा के भयो सारांशमा बताउनुहोस् (निरन्तर) | * सिंहासन वरिपरि चार जीवित प्राणी थिए । तिनीहरूका चारैतिर आँखा थिए । एउटाको अनुहार सिंहजस्तो थियो, एउटाको अनुहार बाछोजस्तो थियो, एउटाको अनुहार मानिसको जस्तो थियो । एउटाको अनुहार चिलजस्तो थियो । * चारै जीवित प्राणीमध्ये हरेकका ६-६ वटा पखेटा थिए; शरीरभरि आँखैआँखाले भरिएका थिए । * तिनीहरू बारम्बार भनिरहन्छन्, “पवित्र, पवित्र, पवित्र, सर्वशक्‍तिमान् परमप्रभु परमेश्‍वर जो हुनुहुन्थ्यो, र हुनुहुन्छ, र हुन आउनुहुनेछ” । तिनीहरू दिनरात यो डोर्‍याइरहन्छन् । * जब ती जीवित प्राणीहरूले सिंहासनमाथि विराजमान हुनुहुने महिमा दिन्छन्, चौबिस जना धर्म-गुरूहरूले निहुरेर सिंहासनमा विराजमान हुनुहुनेका अगाडि दण्डवत् गरे र सदासर्वदा जीवित हुनुहुनेलाई आराधना गर्छन् । * तिनीहरूले सिंहासनको अगाडि आ-आफ्ना मुकुट राख्दै यसो भने, “हाम्रा परमप्रभु र परमेश्‍वर, तपाईं महिमा, आदर र शक्‍ति ग्रहण गर्न योग्यका हुनुहुन्छ । किनकि तपाईंले सबै थोक सृष्‍टि गर्नुभयो, र तपाईंकै इच्छाद्वारा तिनीहरू अस्तित्वमा आए र सृष्‍टि भए ।” |  |
| विशेष प्रश्‍न – सारांशमा स्‍पष्‍ट उत्तर पाउनु भएकोछैन भने मात्र सोध्‍नुहोस् । | | |
| यो घटना कहाँ घट्यो? | स्वर्गमा |  |

### प्रकाश ४:१-११ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| विशेष प्रश्‍न – सारांशमा स्‍पष्‍ट उत्तर पाउनु भएकोछैन भने मात्र सोध्‍नुहोस् । | | |
| तपाईंको विचारमा सिंहासनमा बस्नुहुने स्फटिक र लालमणिजस्तै देखिनहुने एक को हुन्? | परमप्रभु परमेश्‍वर |  |
| उहाँ नै परमप्रभु हुनुहुन्छ भनी तपाईं कसरी थाहा पाउनु हुन्छ? | द‍ृश्‍यमा उहाँ अरूहरूबाट पुजिनुहुन्छ र उहाँलाई यसो भनेर बोलाइन्छ र प्रशंसा गरिन्छ, “सर्वशक्‍तिमान् परमप्रभु परमेश्‍वर" र उहाँ अनन्तका हुनुहुन्छ भनी जनाइन्छ । |  |
| यस द‍ृश्‍यमा अरू को-को छन्? | २४ धर्म-गुरूहरू, ४ जीवित प्राणीहरू र ७ परमेश्‍वरका आत्माहरू । |  |
| २४ एल्डरहरूलाई कसरी वर्णन गरिन्छ? | तिनीहरू विभिन्‍न २४ सिंहासनमा सुनका मुकुटहरू लगाएका र सेतो वस्‍त्र पहिरिएर बसेका छन् । |  |
| एल्डरहरू र चार प्राणीहरूले के गर्थे? | तिनीहरू परमेश्‍वरलाई प्रशंसा गर्छन् र महिमा दिन्छन् र आराधना गर्छन् । २४ धर्म-गुरूहरू सिंहासन अगि दण्डवत् गरे र आफ्ना मुकुटहरू सिंहासन अगि राखे । |  |
| जीवित प्राणीहरूको कसरी वर्णन गरिएको छ? | प्रत्येकसँग फरक अनुहार छन्ः बाछो, मानिस, सिंह र चिल । तिनीहरूका चारैतिर आँखाहरू छन् र छ पखेटाहरू छन् । |  |
| यस द‍ृश्‍यको अवस्था कस्‍तो छ? | यो एउटा श्रद्धा र आराधना हो । सिंहासनमा बस्ने शक्तिशाली हुनहुन्छ र उहाँको आराधना गर्नेको उहाँप्रति श्रद्धा छ । |  |

### प्रकाश ४:१-११ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| महत्वपूर्ण घटना | | |
| यस द‍ृश्‍यले परमेश्‍वरको बारेमा के बताउँछ? | उहाँ सबै थोकको सृष्‍टिकर्ता हुनुहुन्छ र उहाँको सृष्टिबाटको सबै आराधनाको योग्य हुनुहुन्छ । (स्वर्गमा उहाँको उपस्थितिमा रहनेहरू उहाँप्रति श्रद्धाले भरिएका छन् र उहाँको आराधना गर्दै समय बिताउँछन् किनभने उहाँ  तिनीहरूला आराधनाका योग्य हुनुहुन्छ भनी तिनीहरूले देखे ।) |  |
| यस द‍ृश्यले स्वर्गको बारेमा के बताउँछ? | यो रंगीबिरंगी छ । परमेश्‍वरको शक्तिको उपस्थिति सिंहासनबाट बिजुलीको चमक र गर्जनहरूद्वारा प्रकट गरियो । यो परमेश्‍वरमा र उहाँको योग्यतामा केन्द्रित छ । यो हामीले देख्‍न वा बुझ्‍न सक्ने क्षमताभन्दा माथि छ । |  |
| यदि तपाईं यूहन्ना हुनुभयो र यो दर्शन देख्‍नुभयो भने तपाईंको विचारमा तपाईंले कस्तो महसूस गर्नु हुनेछ? | उत्तर फरक हुनेछ तर यी समावेश हुनसक्छन्ः श्रद्धा, डर, उत्साह, आश्‍चर्य, आशा, अन्योल, खुशी, परमेश्‍वरलाई अझ प्रशंसा गर्ने इच्छा । |  |

## प्रकाश १२:१-९

यस खण्डले यूहन्नाले स्वर्गमा भइरहेको कुराहरूको बारेमा देखेको द‍र्शनको बारेमा बताउँछ । प्रलयका साहित्यमा प्रायः हुनेजस्तै यो कथा प्रतिनिधि गर्ने वा प्रतीकात्मक छ ।

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् । | * स्वर्गमा एउटा चिह्न देखियो * सूर्य पहिरेकी तथा चन्द्रमालाई आफ्नो पैतलामुनि कुल्चेकी र बाह्रवटा तारा भएको मुकुट पहिरेकी स्‍त्री बालक जन्माउने प्रसव-वेदनामा चिच्‍च्याइरहेकी थिई । * त्यहाँ सातवटा टाउका र त्यसमा सातवटा मुकुट लगाएको र दसवटा सिङ भएको ठुलो रातो अजिङ्गर देखा पर्‍यो । * त्यसको पुच्छरले एक-तिहाइ तारालाई स्वर्गबाट खसाल्यो । * अजिङ्गर स्‍त्रीले बालक जन्माउन समय कुर्दै थियो ताकि त्यसले त्यसको बालकलाई जन्माउने बित्तिकै निल्न सकोस् । * तिनले एउटा छोरो जन्माईन् । * परमेश्‍वरले त्यसको बालकलाई खोसेर स्वर्गमा आफ्नो सिंहासनतिर लानुभयो । * अजिङ्गरदेखि त्यो स्‍त्री उजाड-स्थानभित्र भागी, जहाँ परमेश्‍वरले त्यसको निम्ति ठाउँ तयार पार्नुभएको थियो, ताकि बाह्र सय साठी दिनसम्म त्यसलाई हेरचाह गर्न सकियोस् । |  |

### प्रकाश १२:१-९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| सारांश खण्ड | | |
| यस खण्‍डलाई सारांसमा बताउनुहोस् ( निरन्तर) | * स्वर्गमा मिखाएल र तिनका दूतहरूको अजिङ्गर र त्यसका दूतहरूसँग लडाइँ भयो । |  |
| विशेष प्रश्‍न – सारांशमा स्‍पष्‍ट उत्तर पाउनु भएकोछैन भने मात्र सोध्‍नुहोस् । | | |
| यस कथामा को-को छन्? | बच्चा जन्माउन लागेकी स्‍त्री, अजिङ्गर, स्‍त्रीले जन्माएको बालक, मिखाएल स्वर्गदूत, र परमेश्‍वर |  |
| यो कथा कहाँ घटेको हुन्छ? | पहिले स्‍वर्गमा र त्यसपछि पृथ्वीमा ( पद ६) । त्यसपछि फेरि स्‍वर्गमा र अन्तमा पृथ्वीमा पद ९मा । |  |
| अजिङ्गरले के गर्‍यो? | त्यसले पुच्छर हल्लायो र एक-तिहाइ तारालाई सोहोरेर स्वर्गबाट खसाल्यो । बालक जन्माउन लागेकी त्यस स्‍त्रीको अगि त्यो उभियो ताकि त्यसले त्यसको बालकलाई जन्माउने बित्तिकै नाश गर्न सकोस् । |  |
| तिनले आफ्नो छोरालाई जन्माएपछि के भयो? | परमेश्‍वरले बालकलाई स्वर्गबाट खोसेर लानुभयो । |  |
| त्यसपछि स्‍त्रीले के गरी? | त्यो स्‍त्री उजाड-स्थानभित्र भागी, जहाँ परमेश्‍वरले त्यसको निम्ति आराम गर्ने ठाउँ तयार पार्नुभएको थियो |  |
| स्‍त्री आफ्नो लुक्ने ठाउँमा गएपछि के भयो? | स्वर्गमा मिखाएल र तिनका दूतहरू र अजिङ्गर र त्यसका दूतहरूले बीच युद्ध गरे । अजिङ्गरले जित्न सकेन र त्यसका दूतहरूसँगै त्यसलाई पृथ्वीमा फ्याँकियो । |  |

### प्रकाश १२:१-९ ( निरन्तर)

|  |  |  |
| --- | --- | --- |
| प्रश्‍न | सही उत्तर | टिप्पणीहरू |
| घटनाको महत्‍व | | |
| अजिङ्गर को हो? | त्यो शैतान हो |  |
| तपाईंको विचारमा बालक को हो? | येशू |  |
| यस दर्शनबाट हामीले परमेश्‍वरको बारेमा के सिक्यौं? | परमेश्‍वर शैतानभन्दा धेरै शक्तिशाली हुनहुन्छ । परमेश्‍वरसँग योजना छ जुन शैतानलाई थाहा छैन ।  परमेश्‍वरले आफ्नाहरूलाई सुरक्षा दिनुहुन्छ । |  |
| यस दर्शनबाट हामीले शैतान र त्यसका दूतहरूको बारेमा के सिक्यौं? | तिनीहरू शक्तिशाली छन्  तिनीहरू परमेश्‍वरको विरुद्ध युद्ध गर्छन् ।  तिनीहरू भयानक छन् ।  तिनीहरू डरलाग्दो छन् ।  शैतानले छल गर्छ ।  त्यो र त्यसका स्वर्गदूतहरूलाई स्वर्गबाट फ्याकियो ।  परमेश्‍वर र उहाँका स्वर्गदूतहरूलाई जित्ने शक्ति त्यसमा छैन । |  |

यदि यो गाइडको बारेमा तपाईंसँग केही प्रश्‍नहरू वा टिप्पणीहरू छन् भने कृपया हामीलाई यसमा ईमेल गर्नुहोस्ः [translation\_services@wycliffeassociates.org](mailto:translation_services@wycliffeassociates.org)